കോഹ്ലിക്ക് 13-ആം സെഞ്ച്വറി; രഹാനെയ്ക്ക് അർദ്ധ സെഞ്ച്വറി; ഇന്ത്യ മൂന്നിന് 267 റൺസ്\nWed Nov 14 2018 00:34:50 GMT+0530 (IST)\nNarada Desk| Updated On: 2016-10-08 12:15:14.0 | Location :\nമുരളി വിജയ്‌ക്കൊപ്പം ഇന്നിംഗ്‌സ് ഓപ്പൺ ചെയ്ത ഗംഭീറിന് 29 റൺസെടുക്കാനേ കഴിഞ്ഞുള്ളൂ.\nഇൻഡോർ: ന്യൂസിലൻഡിനെതിരായ മൂന്നാം ടെസ്റ്റിൽ ക്യാപ്റ്റൻ വിരാട് കോഹ്‌ലിയുടെ 13-ആം ടെസ്റ്റ് സെഞ്ച്വറിയുടെ മികവിൽ ഇന്ത്യ മൂന്നു വിക്കറ്റിന് 267 റൺസെടുത്തു. ആദ്യദിനം കളി നിറുത്തുമ്പോൾ ക്യാപ്റ്റൻ കോഹ്‌ലിയും(103) അർദ്ധസെഞ്ച്വറി നേടിയ അജിൻക്യ രഹാനെയുമാണ് (79) ക്രീസിൽ. ആഭ്യന്തര ക്രിക്കറ്റിലെ മികച്ച പ്രകടനത്തെ തുടർന്ന് ദേശീയ ടീമിലേക്ക് മടങ്ങിയെത്തിയ ഓപ്പണർ ഗൗതം ഗംഭീറിന് പക്ഷെ, മടങ്ങിവരവ് ആഘോഷമാക്കാനായില്ല. മുരളി വിജയ്‌ക്കൊപ്പം ഇന്നിംഗ്‌സ് ഓപ്പൺ ചെയ്ത ഗംഭീറിന് 29 റൺസെടുക്കാനേ കഴിഞ്ഞുള്ളൂ.\nടോസ് നേടിയ ശേഷം ബാറ്റിംഗ് തിരഞ്ഞെടുത്ത ക്യാപ്റ്റൻ കോഹ്ലിയുടെ തീരുമാനം തെറ്റിയോ എന്ന് സംശയിക്കുന്ന വിധമായിരുന്നു ഓപ്പണർമാർ നൽകിയ തുടക്കം. ടോട്ടൽ സ്‌കോർ 26ൽ നിൽക്കേ അഞ്ചാം ഓവറിൽ പത്തു റൺസ് എടുത്ത മുരളി വിജയിനെയാണ് ആദ്യം നഷ്ടപ്പെട്ടത്. ഓഫ് സ്പിന്നറായ ജീത്തൻ പട്ടേൽ എറിഞ്ഞ പന്തടിച്ച് ലതാമിന്റെ കൈകളിൽ നൽകിയായിരുന്നു മുരളിയുടെ മടക്കം. പിന്നീടെത്തിയ പൂജാരയോടൊപ്പം ഗംഭീർ ശ്രദ്ധയോടെ ഇന്നിംഗ്‌സ് കെട്ടിപ്പടുക്കാൻ ശ്രമിച്ചെങ്കിലും ഇടംകൈയൻ പേസർ ട്രെന്റ് ബോൾട്ട് എറിഞ്ഞ 20-ആം ഓവറിൽ വിക്കറ്റിന് മുന്നിൽ കുടുങ്ങി. ആ സമയം ടോട്ടൽ സ്‌കോർ 60.\nടോട്ടൽ സ്‌കോർ 100 തികച്ചയുടൻ 36-ആം ഓവറിൽ മിച്ചൽ സാന്ററിന്റെ പന്തിൽ 41 റൺസെടുത്ത ചേതേശ്വർ പൂജാര ക്ലീൻ ബൗൾഡ്. പിന്നീടെത്തിയ അജിൻക്യ രഹാനെ ക്യാപ്റ്റനുമായി ചേർന്ന് ഇന്ത്യൻ ഇന്നിംഗ്‌സ് പതിയെ കെട്ടിപ്പടുത്തു. ഒന്നാം ദിനത്തിൽ ഈ കൂട്ടുകെട്ട് 167 റൺസാണ് കൂട്ടിച്ചേർത്തത്. ക്യാപ്റ്റനെന്ന നിലയിൽ കോഹ്ലി നേടുന്ന ആറാമത്തെ സെഞ്ച്വറിയാണ് ഇൻഡോറിലേത്. ന്യൂസിലൻഡിന് വേണ്ടി ട്രെന്റ് ബോൾട്ട്, ജീത്തൻ പട്ടേൽ, മിച്ചൽ സാന്റർ എന്നിവരാണ് വിക്കറ്റ് നേടിയത്.


emalayalee.com - ഡെന്നിസ് ഇല്ലാത്ത പത്തു വര്‍ഷം; ഡെന്നീസിന്റെ ഹ്രുദയത്തുടിപ്പുകള്‍എറ്റു വാങ്ങി ക്ലിഫ്ടണിലെ ദേവാലയം\nEMALAYALEE SPECIAL 19-Nov-2018\nഎന്നേയ്ക്കുമായി വേര്‍പിരിഞ്ഞുവെങ്കിലും പലരിലൂടെയായി ഇപ്പോഴും ജീവിക്കുന്ന ഡെന്നിസ് ജോണ് മള്ളൂശേരിലിന്റെ തീക്ഷ്ണമായ ഓര്‍മ്മകളുടെ പത്താം വാര്‍ഷികം ന്യൂജഴ്സി ക്ലിഫ്ടണിലെ സെന്റ് തോമസ് ക്നാനായ യാക്കോബായ പള്ളിയില് വികാരനിര്‍ഭരമായി. ഡെന്നിസ് അന്ത്യയാത്ര പറഞ്ഞ വിശുദ്ധ ദേവാലയത്തില് ഡെന്നിസിന്റെ തുടിക്കുന്ന ഹൃദയവുമായി ജയിംസ് ഒഹയോയും, കരളുമായി മല്‍ത ഹമീദും നന്ദിപൂര്‍വം എത്തിയപ്പോള് മരണത്തിലും മറ്റുള്ളവര്‍ക്കു ജീവന് നല്‍കിയ കൊച്ചുജീവിതത്തിന്റെ ഓര്‍മകള് ഹൃദയാര്‍ദ്രമായി.\n'പത്തുവര്‍ഷം കടന്നുപോയി എന്നു വിശ്വസിക്കാനാവുന്നില്ല. അടുത്തിയിടയ്ക്കോ, ഏതാനും മാസം മുമ്പോ എല്ലാം നടന്നപോലെതോന്നുന്നു' ഡെന്നിസിന്റെ അമ്മ ഏലിക്കുട്ടി ജോണ് പറഞ്ഞു.\nഅവയവം ലഭിച്ച് മാസങ്ങള്‍ക്കുള്ളില് സ്വീകര്‍ത്താക്കള് അഞ്ചു പേരും പള്ളിയില് വന്നിരുന്നു. അന്ന് 57 വയസുണ്ടായിരുന്ന ജയിംസ് ഒഹയോയില് ആണു ഹ്രുദയം മാറ്റി വച്ചത്. ഒഹയോഇപ്പോള് കുറച്ചു കൂടി കൂനിയാണ് നടക്കുന്നതെന്നതാണ് പ്രധാന വ്യത്യാസം. അവയവങ്ങള് സ്വീകരിച്ച ഏറ്റവും പ്രായം കൂടിയ ആള് ജയിംസായിരുന്നു. ഇപ്പോള് മരുന്നും വിറ്റാമിനും ഒക്കെ കഴിക്കുന്നു. ചില പ്രശ്നങ്ങളുണ്ടെങ്കിലും ജീവിക്കാന് രണ്ടാമതൊരു അവസരം ഡെന്നിസിന്റെ ഹൃദയത്തിലൂടെ കൈവന്നു എന്നു ജയിംസ് പറഞ്ഞു. കൊച്ചു മകളുണ്ടായി. അവളെ ഓമനിക്കാന് ഭാഗ്യം ലഭിച്ചു. ഡെന്നിസിന്റെ ചിത്രമുള്ള ടീഷര്‍ട്ട് ധരിച്ചാണ് ജയിംസ് എത്തിയത്.\nഒഹയോയുടെ ഹ്രുദയം ഒന്‍പത് ശതമാനമേ പ്രവര്‍ത്തനനിരതമായിരുന്നുള്ളു എന്നു ഡെന്നിസിന്റെ പിതാവ് ജോണ് ഏബ്രഹാംമള്ളൂശേരില് പറഞ്ഞു. ഒരു മാസത്തില് കൂടുതല് ജീവീക്കുമെന്നു ഡോക്ടര്‍മാര്‍ക്ക് പ്രതീക്ഷയില്ലായിരുന്നു. എഴുന്നേല്ക്കാനോ നടക്കാനോ വയ്യായിരുന്നു.ഹ്രുദയം മാറ്റി വച്ചതോടെ പുതുജീവിതമായി. ഇപ്പോള് പത്തുവര്‍ഷമായിരിക്കുന്നു. രണ്ടാമൂഴം ലഭിച്ചതില് സന്തുഷ്ടന്.\nപുത്രന്റെ ഹൃദയത്തുടിപ്പുകള് ജയിംസിന്റെ നെഞ്ചില് തലചേര്‍ത്ത് കേട്ട മാതാവ് ഏലിക്കുട്ടി ഇടയ്ക്ക് കണ്ണീര്‍വാര്‍ത്തു.\nഅവയവം സ്വീകരിച്ചവരില് ഏറ്റവും പ്രായം കുറഞ്ഞ ജോണ് മസ്‌കാരല്ല (അന്ന് 22) മാത്രം ഇപ്പോഴില്ല. സിസ്റ്റിക് ഫൈബ്രോസിസ് മൂലം ശ്വാസകോശം പ്രവര്‍ത്തിക്കുന്നില്ലായിരുന്നു. ഡെന്നീസിന്റെ ശ്വാസകോശം സ്വീകരിച്ച്സാധാരണ നിലയിലായ അയാള്‍അയാള് വളരെ പ്രതീക്ഷയും ആത്മവിശ്വാസവുമാണ് അന്ന്പ്രകടിപ്പിച്ചത്.എന്നാല് അത് നീണ്ടു നിന്നില്ല എന്നത് ദുഖമായി.\nക്ലിഫ്ടണില്‍തന്നെയുള്ള മാല്‍ട ഹമീദും (അന്ന് 41) ചടങ്ങിനെത്തി. അവയവം സ്വീകരിച്ച ഏക ദക്ഷിണേഷ്യന്. പാക്കിസ്ഥാന് സ്വദേശിനിയാണ്.\nആറു മക്കളുള്ള അവര് ഡെന്നീസിന്റെ കരള് സ്വീകരിച്ചു.ഓട്ടോ ഇമ്യൂണ് രോഗം ബാധിച്ച അവര് ഇപ്പോള് സാധാരണ നിലയിലാണ്. മരുന്നുകള് കഴിക്കുന്നുണ്ടെങ്കിലും.\nഡെന്നിസിന്റെ ഒരു കിഡ്നിയും പാന്‍ക്രിയാസും ലഭിച്ച ടെറെന്‍സ് ബീഗ്ലി (അന്ന് 39) സന്ദേശം അയച്ചു. രണ്ടാം ജന്മത്തിനു നന്ദി പറഞ്ഞു. രണ്ടാം അവസരം കിട്ടിയത് നല്ല കാര്യങ്ങള്‍ക്കായി വിനിയോഗിക്കാന് പ്രതിജ്ഞാബദ്ധനാണെന്നും അറിയിച്ചു.\nരണ്ടാമത്തെ കിഡ്‌നി സ്വീകരിച്ച മിഗ്ഡാലിയ ടോറസും (അന്ന് 52) ഒഹായോയില് നിന്നു എത്തുകയുണ്ടായില്ല. എങ്കിലും അവരും വീഡിയോ സന്ദേശമയച്ചു.\nഡെന്നിസ് ജീവിച്ചിരുന്നെങ്കില് ഇപ്പോള് 36 വയസാകുമായിരുന്നു. 2008 നവംബര് 23-നു ഞായറാഴ്ച കുര്‍ബാനക്കു പോകുമ്പോള് വൈകിട്ട് പുത്രന്റെ അവയവങ്ങള് ദാനം ചെയ്യുന്നതു സംബന്ധിച്ചു തീരുമാനമെടുക്കേണ്ടി വരുമെന്ന് ആ മാതപിതാക്കള് സ്വപ്‌നേപി കരുതിയതല്ല. എന്തായാലും പലരിലുടെ പുത്രന് ജീവിക്കുന്നതില് മാതാപിതാക്കള്‍ക്കു സന്തോഷം. അന്നത്തെ തീരുമാനം നന്നായി.\nമറ്റൊരു മഹാവ്യസനത്തീന്റെവേദനകള് പേറുന്ന വികാരി ഫാ. ജേക്കബ് ജോസഫ് പരതോട്ടത്തില് ചടങ്ങുകളിലേക്ക് എല്ലാവരേയും സ്വാഗതം ചെയ്തു. ഇത് മറക്കാനാവാത്ത ദിനമാണെന്ന് അദ്ദേഹം പറഞ്ഞു. മനസിനെ ഒരുപാട് പിടിച്ചുകുലുക്കിയ സംഭവമാണിത്. അതിനെ നാം അതിജീവിച്ച് ഈ നിലയിലെത്തി. അതിനു ഒരുപാട് പേരുടെ പ്രാര്‍ത്ഥനയും പിന്തുണയും ഉണ്ടായിരുന്നു. മറക്കാന് പറ്റാതെ ഉള്ളിന്റെയുള്ളില് നൊമ്പരമായി അവശേഷിക്കുന്ന സംഭവമാണ് ഡെന്നിസിന്റേയും രേഷ്മ ജയിംസിന്റെയും വേര്‍പാട്. പ്രിയപ്പെട്ട സില്‍വി ആന്റി നമ്മോടൊപ്പമുണ്ട്.\nഈ സംഭവത്തില് നിന്നു നമുക്ക് ഒരുപാട് പാഠങ്ങള് ഉള്‍ക്കൊള്ളാനായി. മനുഷ്യന്റെ ചിന്തകളിലും പ്ലാനുകളിലും ഉപരിയായി ദൈവത്തിന്റെ പദ്ധതികളാണ് നടപ്പിലാവുക. ചെറിയൊരു കാലത്തെ ജീവിതം കൊണ്ടു തന്നെ ഡെന്നിസ് മറ്റുള്ളവരില് എത്രമാത്രം സ്വാധീനം ചെലുത്തി എന്നറിയാം. ആ ഹൃദയം ഇപ്പോഴും മിടിക്കുന്നു എന്നോര്‍ക്കുമ്പോള് നമുക്ക് ദൈവത്തെ മഹത്വപ്പെടുത്താം. പ്രിയ ദാസന്റെ ആത്മാവ് ഈ വിശുദ്ധ കുര്‍ബാനയില് സംബന്ധിക്കുന്നുണ്ടാകാം. ദൈവം ജോണിക്കുട്ടിയേയും ഏലിക്കുട്ടിയേയും ഇതേവരെ നടത്തി. മറന്നുകളയാന് കഴിയുന്ന കാര്യമല്ല വേദന. എങ്കിലും ദൈവത്തിന്റെ കൃപയില് നമുക്ക് ആശ്വാസം കണ്ടെത്താം- അദ്ദേഹം പറഞ്ഞു.\nഡെന്നിസിന്റെ ഇഷ്ടപ്പെട്ട ഗാനങ്ങളായ 'എന്നെ ഒരുനാളും കൈവിടരുതെ...'വിനീതും, 'ആയിരം കണ്ണുമായ്....' മുത്ത് വടക്കേമണ്ണിലും ആലപിച്ചു.\nഡെന്നിസ് മെമ്മോറിയല് അവാര്‍ഡ് ജേതാവ് ജോര്‍ജ് ചാക്കോയെ ജിമ്മി മള്ളൂശേരില് പരിചയപ്പെടുത്തി. പള്ളി ട്രസ്റ്റി രാജു വടക്കേമണ്ണില് (ലിയോണിയ രാജു) ക്യാഷ് അവാര്‍ഡ് സമ്മാനിച്ചു.\nഡെന്നിസിനെപ്പറ്റി എന്തു പറയണമെന്നു ഒരു രൂപവുമില്ലെന്നു മാതാവ് ഏലിക്കുട്ടി പറഞ്ഞു. തന്റെ വിചാരങ്ങള് കസിന് ലിജി ജോസഫ് മള്ളൂശേരിലിനോട്കവിതാരൂപത്തിലാക്കി തരാന് പറഞ്ഞു.\nനാളുകള് കടന്നു പോയതറിഞ്ഞില്ല.\nഇന്നു നിന് വേര്‍പാടില് ദശാബ്ദിയാണു പോല്\nഅമ്മതന് കണ്‍മണിയായി നീ വന്നുവല്ലോ\nഏവര്‍ക്കും കണ്‍മണിയായി മാറി നീ\nഇപ്പോഴോ നീ ദൈവത്തിന് കണ്‍മണി,\nഞങ്ങള്‍ക്ക് കാണാ കണ്‍മണി\nഎങ്കിലും ജ്വലിക്കുന്നു നിന്നോര്‍മ്മകള് ഉള്ളില്\nഒരിക്കലും മങ്ങിടാത്ത തീക്കനല് പോലെ.\nഒളിമങ്ങാതിപ്പോഴും നിന് മുഖബിംബം\nആ ശബ്ദ തരംഗങ്ങള് മുഴങ്ങുന്നു കാതിലും\nനിന്നുടെ ചലനവും നിന്നുടെ\nനോട്ടവും മറക്കാനാകുമോ കുട്ടാ.\nജീവിത താളുകള് ഏറെ മറഞ്ഞിട്ടും\nനിന്നോര്‍മകള് തന് താളിതാ നില്‍ക്കുന്നു നിശ്ചലം\nനിത്യതയില് കാണാമെന്ന പ്രത്യാശയില്\nനേരുന്നു നിന്നമ്മ സ്നേഹ ബാഷ്പാഞ്ജലി.\nഡെന്നിസിന്റെ ഓര്‍മ്മകള് ബന്ധുക്കളും സുഹൃത്തുക്കളും പങ്കുവെച്ച വീഡിയോയും ചടങ്ങില് പ്രദര്‍ശിപ്പിച്ചു.\nപത്തുവര്‍ഷത്തിനിടെ പള്ളിനവീകരിച്ചിരിക്കുന്നു. കൂടുതല് സൗകര്യങ്ങളുണ്ടായി. എങ്കിലും ചുറ്റുപാടുകളെല്ലാം പഴയതുപോലെ. ഡെന്നീസിന്റെ പേരില് നട്ട മരം വലുതായി\nനവംബര് 23, 2008, ഞായര്\nപതിവു പോലെ പള്ളിയില് കുര്‍ബാന നടക്കുന്നു. അതിനിടയില്‍കാലിഫോര്‍ണിയയില് നിന്നു സനീഷ് ജോസഫ് പള്ളിപ്പുറത്ത് തോക്കുമായി എത്തി. പിണങ്ങിപ്പോയ ഭാര്യ രേഷ്മ ജയിംസിനെ കാണുകയായിരുന്നു ലക്ഷ്യം. അഞ്ചു ദിവസം കൊണ്ട് 3000 മൈല് ജീപ്പോടിച്ച് എത്തിയതാണ്.\nചെറുപ്പത്തിലെ പ്രശ്‌നക്കരനായിരുന്ന സനീഷ് 2007-ല് അല്പകാലം കേരളത്തില് എത്തിയതോടെയാണു സംഭവങ്ങളുടെ തുടക്കം.സനീഷിനു താല്പര്യമില്ലാതിരുന്നിട്ടും കുടുംബം വിവാഹ പരസ്യം കൊടുത്തു. 23-കാരിയായിരുന്ന രേഷ്മ ജെയിംസിനെ ഇഷ്ടപ്പെട്ടു.അങ്ങനെ 2007 ഓഗസ്റ്റില് വിവാഹം നടന്നു. 2008 ആദ്യം രേഷ്മാ കാലിഫോര്‍ണിയയിലെത്തി.വൈകാതെ ഇരുവരും തമ്മില് പ്രശ്‌നമായി. നാലഞ്ചു മാസത്തിനകം ഇരുവരും കേരളത്തിലെത്തി.ഒരുമിച്ചു താമസിച്ചാല് സനീഷ് കൊല്ലുമെന്നു ഒരു കൗണ്‍സലര് രേഷ്മയോടു പറഞ്ഞിരുന്നുവെന്നു സനീഷ് കോടതിയില് വെളിപെടുത്തി. സനീഷിനു മാനസിക കുഴപ്പമുണ്ടെന്നും പറഞ്ഞു. അതു വരെ ഒരുമിച്ച് കഴിയാന് രേഷ്മ തയാറായിരുന്നുവെന്നും സനീഷ് കോടതിയില് പറഞ്ഞു.\nപിന്നീട് സനീഷ് തനിയെ തിരിച്ചു പോന്നു. ഏതാനും മാസം കഴിഞ്ഞപ്പോല് രേഷ്മ ന്യു ജെഴ്‌സിയില് മാത്രു സഹോദരി സില്വി പെരിഞ്ചേരിലിന്റെ വീട്ടിലെത്തിപഠനം തുടര്‍ന്നു. ഇതറിഞ്ഞ സനീഷ് ന്യു ജെഴ്‌സിയിലെത്തി\nപള്ളിയില് നിന്ന് രേഷ്മയെ വലിച്ചിറക്കാന് ശ്രമിച്ചപ്പോള് ഡെന്നിസും സില്വിയും രേഷ്മയുടെ സഹായത്തിനെത്തി. തുടര്‍ന്ന് വെടിയേറ്റു രേഷമയും ഡെന്നീസും മരിച്ചു. സില്വിക്കു വെടിയേറ്റു ദീര്‍ഘനാള് അബോധാവസ്ഥയില് കിടന്നു.\nദീര്‍ഘകാല ആശുപത്രി വാസത്തിനുശേഷം ജീവിതം വീല്‍ചെയറിലേക്ക്സില്‍വിക്കു മാറ്റേണ്ടി വന്നു. പത്താം വാര്‍ഷിക ചടങ്ങിനു സില്വിയും ഭര്‍ത്താവ് തമ്പിയും കുടുംബാംഗങ്ങളും എത്തിയിരുന്നു. ആരെങ്കിലും പിടിച്ചു കൊണ്ടാണു നടക്കുന്നത്. താമസിയാതെ അവര് കുടുംബ സമേതം ഹൂസ്റ്റണിലെ മെച്ചപ്പെട്ട കാലാവസ്ഥയിലേക്ക് ചേക്കേറുകയാണ്.\nകൊലയ്ക്കുശേഷം നാടുവിട്ട് രണ്ടുനാള് കഴിഞ്ഞ് അറ്റ്ലാന്റയില് നിന്നു പിടികൂടിയസനീഷ്ഇപ്പോള് ന്യൂജഴ്സി ജയിലിലുണ്ട്. ഏറ്റവും കടുത്ത ശിക്ഷയായ (ന്യൂജഴ്സിയില് വധശിക്ഷയില്ല) പരോളില്ലാത്ത ജീവപര്യന്തം അനുഭവിച്ചു തീര്‍ക്കുന്നു. സ്വന്തം ജീവിതവും മറ്റുള്ളവരുടെ ജീവിതവും ഇല്ലാതാക്കിയത് മിച്ചം.\nപോലീസ് പിടിക്കുമ്പോള് വധശിക്ഷയുള്ള സ്റ്റേറ്റിലേക്കു തന്നെ മാറ്റണമെന്നു സനീഷ് പറഞ്ഞത് പ്രതിഭാഗം വക്കീല് ചൂണ്ടിക്കാട്ടിയിരുന്നു. അതു പോലെ സനീഷ് ഭീകരനല്ലെന്നും ഭാര്യയോടുള്ള സ്‌നേഹം കൊണ്ട് കടുത്ത ദേഷ്യത്തില് സംഭവിച്ചതാണു എല്ലാം എന്നും പ്രതിഭാഗം ചൂണ്ടിക്കാട്ടി. എന്നാല് ഭാര്യയെ കാണാന് ആരെങ്കിലും തോക്കുമായി എത്തുമോ എന്നു പ്രോസിക്യൂഷന് ചോദിച്ചു\nഅന്നത്തെ സംഭവങ്ങള് മനസ്സില് നിന്നു മായുന്നതല്ലെന്നു സംഭവസമയത്ത് പള്ളിയിലുണ്ടായിരുന്ന ഷാജു മണിമലേത്ത് അനുസ്മരിച്ചു. ഡെന്നിസിന്റേയും രേഷ്മയുടേയും ഓര്‍മകള് ഒരിക്കലും മറക്കാനാവില്ലെന്നു രാജു വടക്കേമണ്ണില് പറഞ്ഞു. ആദരാഞ്ജലികളുമായി പ്രിന്‍സ് മാര്‍ക്കോസ് ക്വീന്‍സില് നിന്നും എത്തി.\nഡെന്നിസിന്റെ മാതാപിതാക്കള് റിട്ടയര് ചെയ്തു. സേവന പ്രവര്‍ത്തനങ്ങളില് ഇരുവരും മുഴുകുന്നു. ഡെന്നിസിന്റെ സോഹദരി ലോയിസ്.\nഡെന്നിസ് -ഫയല് ഫോട്ടോ\nഅവയവം സ്വീകരിച്ചവര് 2009 -ല് പള്ളിയില് വന്നപ്പോള്\nരേഷ്മാ-സനീഷ് - ഫയല് ഫോട്ടോ


മുഖ്യമന്ത്രിക്ക് വണ്ടിയില്ല, സ്വര്‍ണവും ഭൂമിയുമില്ലാതെ ധനകാര്യമന്ത്രി, കൂട്ടത്തില് കോടീശ്വരന് എ.കെ - Samakalika Malayalam\nകടന്നപ്പള്ളിയുടെ മാസവരുമാനം 1000 രൂപ മാത്രം കൂട്ടത്തില് കോടീശ്വരന് എ.കെ. ബാലന്; മന്ത്രിമാരുടെ ആസ്തിവിവരം പുറത്ത്\nBy സമകാലിക മലയാളം ഡെസ്‌ക് | Published: 31st July 2018 10:03 AM |\nLast Updated: 31st July 2018 10:09 AM | A+A A- |\nതിരുവനന്തപുരം: സംസ്ഥാനത്തെ മന്ത്രിമാരുടെ സ്വത്തുവിവരങ്ങള് പുറത്തുവിട്ടു. വാഹനമില്ലാത്ത മുഖ്യമന്ത്രി, സ്വര്‍ണവും ഭൂമിയുമില്ലാത്ത ധനമന്ത്രി, ആയിരം രൂപ മാത്രം മാസവരുമാനമുള്ള തുറമുഖവകുപ്പ് മന്ത്രി... ഇടതു സര്‍ക്കാരിന്റെ ആസ്തി വിവരക്കണക്കുകള് നീങ്ങുന്നത് ഇങ്ങനെയാണ്. കോടിപതിയായ ഒരു മന്ത്രി മാത്രമാണ് ഇപ്പോഴത്തെ മന്ത്രിസഭയിലുള്ളതെന്നാണ് പുറത്തുവിട്ടിരിക്കുന്ന കണക്കുകളില് തെളിയിക്കുന്നത്.\nമുഖ്യമന്ത്രി പിണറായി വിജയന് 79,364 രൂപയാണ് മാസ വരുമാനം. 2.20 ലക്ഷത്തിന്റെ സ്വര്‍ണവും 22.77 ലക്ഷം ബാങ്ക് നിക്ഷേപവുമാണ് അദ്ദേഹത്തിനുള്ളത്. കൂടാതെ 95.5 സെന്റിന്റെ ഭൂമിയും കൈവശമുണ്ട്. ധനമന്ത്രി തോമസ് ഐസക്കിന് 55,012 രൂപമാണ് മാസ വരുമാനം. 1.40 ലക്ഷം രൂപ നിക്ഷേപമുണ്ടെന്ന് ഒഴിച്ചാല് സ്വര്‍ണമായോ ഭൂമിയായോ ഒന്നുമില്ല. കൂടാതെ ടി.പി. രാമകൃഷ്ണന്റേയും കെടി ജലീലിന്റേയും കൈയിലും ഒരു തരി സ്വര്‍ണമില്ല.\nപട്ടികജാതി പട്ടികവര്‍ഗ വകുപ്പ് മന്ത്രിയായ എ.കെ. ബാലനാണ് കൂട്ടത്തില് സമ്പന്നന്. ആരോഗ്യ ഡയറക്റ്ററായി വിരമിച്ച ഭാര്യയുടെ പേരിലെ നിക്ഷേപമാണ് അദ്ദേഹത്തെ കോടിപതിയാക്കിയത്. വിരമിച്ച ശേഷം ആര്‍ദ്രം മിഷന് സണ്‍സല്‍ട്ടന്റായി ജോലി ചെയ്യുകയാണ് ബാലന്റെ ഭാര്യ ഡോ.പി.കെ ജമീല. ഭാര്യയ്ക്ക് 90,000 രൂപ ശമ്പളവും പെന്‍ഷന് തുകയായി 52,000 രൂപയും ലഭിക്കുന്നതിനാല് മാസവരുമാനത്തിലും ബാലനാണ് മുന്നില്. 2.17 ലക്ഷമാണ് അദ്ദേഹത്തിന്റെ മാസവരുമാനം. സ്വര്‍ണത്തിലും മുന്നില് ബാലന് തന്നെയാണ്. 11 ലക്ഷത്തിന്റെ സ്വര്‍ണമാണ് അദ്ദേഹത്തിനുള്ളത്.\nഎന്നാല് തുറമുഖ വകുപ്പ് മന്ത്രി രാമചന്ദ്രന് കടന്നപ്പള്ളിയുടെ മാസവരുമാനമാണ് ഉദ്യോഗസ്ഥരെ പോലും കുഴക്കുന്നത്. മാസം 1000 രൂപയാണ് തന്റെ വരുമാനം എന്നാണ് അദ്ദേഹം പറയുന്നത്. എന്നാല് ഇത്ര കുറഞ്ഞ മാസവരുമാനം എന്തുകൊണ്ടാണ് എഴുതിയതെന്ന് ഉദ്യോഗസ്ഥര്‍ക്കും വിശദീകരിക്കാനാവുന്നില്ല. 99,000 രൂപയുടെ സ്വര്‍ണവും 63,822 രൂപ നിക്ഷേപവുമാണ് അദ്ദേഹത്തിനുള്ളത്. ഭൂരിഭാഗം മന്ത്രിമാരും 55,012 രൂപയാണ് ശമ്പളമായി വാങ്ങുന്നത്. എ.കെ. ശശീന്ദ്രനും സമ്പത്തില് കുറച്ച് മുന്‍പിലാണ്. 7.10 ലക്ഷം രൂപയുടെ സ്വര്‍ണവും 71.16 ലക്ഷം രൂപയുടെ നിഷേപവുമാണ് അദ്ദേഹത്തിനുള്ളത്. 2.80 ഏക്കര് സ്ഥലവും അദ്ദേഹത്തിന്റെ പേരിലുണ്ട്.\nമാത്യു ടി. തോമസ്, കെ. രാജു എന്നിവര്‍ക്ക് സ്വന്തമായി മൂന്ന് വണ്ടിയുള്ളപ്പോള് മുഖ്യമന്ത്രി, സുധാകരന്, എം.എം മണി, ടി.പി. രാമകൃഷ്ണന്, പി. തിലോത്തമന് എന്നിവര്‍ക്ക് ഒരു വാഹനം പോലുമില്ല. മറ്റുള്ളവര്‍ക്ക് ഓരോ വണ്ടിവീതമാണുള്ളത്.\nministersak balan ആസ്തിവിവരം


ഇല്ലിക്കൂടിനുള്ളില് : സത്യം പറഞ്ഞാ വിശ്വസിക്കുവോയില് നിന്നുമുള്ള ആദ്യ ഗാനമെത്തി | Talkies\nഇല്ലിക്കൂടിനുള്ളില് : സത്യം പറഞ്ഞാ വിശ്വസിക്കുവോയില് നിന്നുമുള്ള ആദ്യ ഗാനമെത്തി\nNo Comments on ഇല്ലിക്കൂടിനുള്ളില് : സത്യം പറഞ്ഞാ വിശ്വസിക്കുവോയില് നിന്നുമുള്ള ആദ്യ ഗാനമെത്തി\nകഴിഞ്ഞ ദിവസം ബിജു മേനോന് നായകനായെത്തുന്ന സത്യം പറഞ്ഞാ വിശ്വസിക്കുവോ എന്ന സിനിമയില് നിന്നുമുള്ള ആദ്യ ഗാനത്തിന്റെ ലിറികല് വീഡിയോ പുറത്തെത്തി. സുദീപ് കുമാര്, മെറിന് ഗ്രിഗറി എന്നിവര് ചേര്‍ന്ന് ആലപിച്ചിരിക്കുന്ന ഗാനത്തിന് സംഗീതമൊരുക്കിയിരിക്കുന്നത് ഷാന് റഹ്മാന് ആണ്. ബി കെ ഹരിനാരായണന്റേതാണ് വരികള്. ഒരു വടക്കന് സെല്‍ഫി ഫെയിം ജി പ്രജിത് ആണ് സിനിമ ഒരുക്കുന്നത്. തൊണ്ടിമുതലും ദൃക്‌സാക്ഷിയും എന്ന ചിത്രത്തിലൂടെ മികച്ച തിരക്കഥയ്ക്കുള്ള ദേശീയ പുരസ്‌കാരം സ്വന്തമാക്കിയ സജീവ് പാഴൂര് ആണ് തിരക്കഥ ഒരുക്കുന്നത്.\nയഥാര്‍ത്ഥ കുടുംബ വിനോദ ചിത്രമാണ് സത്യം പറഞ്ഞാ വിശ്വസിക്കുവോ എന്നാണ് അണിയറക്കാര് പറയുന്നത്. സംവൃത സുനില് നീണ്ട ഇടവേളയ്ക്ക് ശേഷം വീണ്ടും സിനിമയിലേക്ക് തിരികെയെത്തുകയാണ് ഇതിലൂടെ. ബിജുമേനോന്റെ ഭാര്യയായാണ് താരമെത്തുന്നത്. ബിജു മേനോന് കല്പണിക്കാരനായാണ് എത്തുന്നത്. അലന്‍സിയര് ലെ ലോപസ്, സുധി കൊപ്പ, ധര്‍മ്മജന് ബോള്‍ഗാട്ടി, സൈജു കുറുപ്പ്, ശ്രീകാന്ത് മുരളി, ഭഗത് മാനുവല്, ശ്രീലക്ഷ്മി, ശ്രുതി ജയന്, തുടങ്ങി നിരവധി സഹതാരങ്ങളും സിനിമയിലുണ്ട്.\nഷെഹ്നാദ് ജലാല് സിനിമാറ്റോഗ്രാഫിയും രഞ്ജന് എബ്രഹാം എഡിറ്റിംഗും നിര്‍വഹിക്കുന്നു. സംഗീതമൊരുക്കുന്നത് ഷാന് റഹ്മാനും ബിജിബാലിന്റെ പശ്ചാത്തലസംഗീതവും. ഗ്രീന് ടിവി എന്റര്‍ടെയ്‌നര് രമാദേവി, ഉര്‍വശി പിക്‌ചേഴ്‌സിന്റെ സന്ദീപ് സേനന്, അനീഷ് എം തോമസ് എന്നിവരുമായി ചേര്‍ന്ന് സിനിമ നിര്‍മ്മിക്കുന്നു.\nബിജു മേനോന്റെ സത്യം പറഞ്ഞാ വിശ്വസിക്കുവോ? ടീസര്\nബിജു മേനോന് ചിത്രം സത്യം പറഞ്ഞാ വിശ്വസിക്കുവോ?…\nബിജു മേനോന്റെ സത്യം പറഞ്ഞാ വിശ്വസിക്കുവോ ടീസര്\nTags biju menon, Samvrutha Sunil, sathyam paranja viswasikuvo?, ബിജു മേനോന്, സത്യം പറഞ്ഞാ വിശ്വസിക്കുവോ?, സംവൃത സുനില്\n← സത്യന് അന്തിക്കാട് അടുത്തതായി മമ്മൂട്ടിയ്‌ക്കൊപ്പം എത്തുന്നു → ജയറാം വിജയ് സേതുപതി സിനിമ മാര്‍ക്കോണി മത്തായി ട്രയിലര്


June 02, 2020 06:07:47 pm IST\nഹൂസ്റ്റണ്: ഷട്ട്ഡൗണ് സമയത്ത് ബുദ്ധിമുട്ടുന്നവര്‍ക്കായി ഫോര്‍ട്ട് ബെന്‍ഡ് കൗണ്ടി 20 മില്യണ് ഡോളര് റിലീഫ് പാക്കേജ് പ്രഖ്യാപിച്ചു. വാടക, മോര്‍ട്‌ഗേജ് , യൂട്ടിലിറ്റി ബില്ലുകള് എന്നിവയ്ക്ക് ആളുകളെ സഹായിക്കുന്നതിനാണ് പ്രോഗ്രാം രൂപകല്‍പ്പന ചെയ്തിരിക്കുന്നത്. മൂന്നു ഘട്ടമായി ആണ് റിലീഫ് പ്രോഗ്രാം രൂപകല്‍പന ചെയ്തിരിക്കുന്നത്. ഓരോ ഘട്ടത്തിലും 6.5 ദശലക്ഷം ഡോളറാണ് വകയിരുത്തിയിരിക്കുന്നത്. ഒന്നാം ഘട്ടം അപേക്ഷകള് ജൂണ് 1 മുതല് 12 വരെ സ്വീകരിച്ചു തുടങ്ങും.\nഅതേസമയം, ടെക്‌സസില് രോഗ ബാധിതര് 6629 ആയി. ഇന്ന് 13 മരണം. ഇതോടെ അകെ മരിച്ചവര് 1699. ഞായറാഴ്ച വൈകുന്നേരം വരെയുള്ള കണക്കു പ്രകാരം, ടെക്‌സസിലെ കൊറോണ വൈറസ് കേസുകളുടെ എണ്ണം 2.85 ശതമാനം ഉയര്‍ന്നു. ഹ്യൂസ്റ്റണ് സിറ്റിയില് മാത്രം കേസുകളുടെ എണ്ണം .5 ശതമാനം വര്‍ദ്ധിച്ചു.\nരോഗ വ്യാപനം തുടങ്ങിയതിനു ശേഷം ആദ്യമായി മംഗോമറി കൗണ്ടി രോഗമുക്തി നേടുന്നവരുടെ എണ്ണം രോഗബാധിതരാവുന്നവരുടെ എണ്ണത്തേക്കാള് കൂടുതല് എന്ന് അറിയിച്ചു. (കൗണ്ടി, ആകെ കേസുകള്, ആകെ മരണം എന്നീ ക്രമത്തില്) കണക്കുകള് ഇങ്ങനെ...\nഎല് പാസൊ: 2,794-80\nഫോര്‍ട്ട് ബെന്‍ഡ്: 1,881-44


കരുണാനിധിയ്ക്കു അണ്ണാ സമാധിയിൽ ഇടമില്ല , ഹൈക്കോടതി കേസ് രാത്രി കേൾക്കുന്നു - Janayugom Online\nകോവിഡ് ആശങ്ക; നിയന്ത്രിത മ�...\nHome / Latest News / കരുണാനിധിയ്ക്കു അണ്ണാ സമാധിയിൽ ഇടമില്ല , ഹൈക്കോടതി കേസ് രാത്രി കേൾക്കുന്നു\nകരുണാനിധിയ്ക്കു അണ്ണാ സമാധിയിൽ ഇടമില്ല , ഹൈക്കോടതി കേസ് രാത്രി കേൾക്കുന്നു\nPosted on August 07, 2018, 9:40 pm\nതമിഴകത്തിന്റെ ആധുനിക മുഖച്ഛായയ്ക്കു മുഖായ കാരണക്കാരിൽ ഒരാളായ എം കരുണാനിധിയ്ക്കു മറീന ബീച്ചിൽ അണ്ണാ മെമ്മോറിയലിനു അടുത്തു സ്ഥലം ചോദിച്ചത് ഇ പളനിസ്വാമി സർക്കാർ നിരസിച്ചു.\nഅടയാറിൽ ഗാന്ധി മണ്ഡപത്തിനു സമീപം രണ്ടു ഏക്കർ സ്ഥലം നൽകാമെന്ന് സർക്കാർ പ്രസ്താവനയിൽ അറിയിച്ചു.\nസർക്കാർ തീരുമാനത്തിനെതിരെ ഡി എം കെ മദ്രാസ് ഹൈകോടതിയെ സമീപിച്ചു. ആക്ടിങ് ചീഫ് ജസ്റ്റിസ് ഹുലുവാഡി ജി രമേശ് അദ്ദേഹത്തിന്റെ വസതിയിൽ രാത്രി തന്നെ കേൾക്കാൻ പോവുകയാണ്. ജസ്റ്റിസുമാരായ രമേശും സുന്ദറുമാണ് കേസ് കേൾക്കുന്നത്. സുന്ദർ ജസ്റ്റിസ് രമേശിന്റെ ഭവനത്തിൽ എത്തി. നേരത്തെ കേസ് രാവിലെ കേൾക്കാമെന്ന് കോടതി പറഞ്ഞിരുന്നു, രാത്രി തന്നെ കേൾക്കണമെന്ന് ഡി എം കെ ആവശ്യപ്പെടുകയായിരുന്നു.\nഎന്നാൽ മറീന ബീച്ചിൽ തന്നെ സ്ഥലം അനുവദിക്കണമെന്ന് ഒരിക്കൽ കൂടി അഭ്യര്ഥിക്കുമെന്ന് മകൻ എം കെ സ്റ്റാലിൻ പറഞ്ഞു. കരുണാനിധിയെ അദ്ദേഹത്തിന്റെ രാഷ്ട്രീയ ഗുരുനാഥന്റെ അടുത്തു സംസ്‌കരിക്കാൻ അനുമതിക്ക് ശ്രമിക്കും, അദ്ദേഹം പറഞ്ഞു.\nകരുണാനിധിയുടെ വിവിധ ജീവിത ദൃശ്യങ്ങൾ (കടപ്പാട്:ഹിന്ദുസ്ഥാൻ ടൈംസ്)\n1969 ൽ അണ്ണാദുരൈ അന്തരിച്ചപ്പോൾ അദ്ദേഹത്തെ സംസ്കരിച്ച സ്ഥാനമാണ് അണ്ണാ സമാധി. ഇവിടെ നിന്നും 50 മീറ്റർ അകലെയാണ് ജയലളിതയെ സംസ്കരിച്ചത്. എം ജി രാമചന്ദ്രനെയും ഇവിടെ സംസ്കരിച്ചു. ലോകത്തെ ഏറ്റവും നീളം കൂടിയ ബീച്ചുകളിൽ ഒന്നാണ് മറീന.\nഇതിനിടെ, അണ്ണാ സമാധിയിൽ സ്ഥാനം നിഷേധിച്ചതിൽ ക്ഷുഭിതരായ ഡി എം കെ പ്രവർത്തകർ പൊതുസ്ഥലങ്ങളിൽ നാശനഷ്ടം ഉണ്ടാക്കാൻ തുടങ്ങി.\nDMK chief Karunanidhi admitted to hospital Karunanidhi\nകൗമാരങ്ങളെ വശീകരിക്കാന് പുതിയ രൂപത്തിലും ഭാവത്തിലും കഞ്ചാവ് മാഫിയ\nപരാശക്തി മുതല് പൊന്നാര് ശങ്കര് വരെ; തമിഴ്‌സിനിമയെ വഴിനടത്തിയ കലൈഞ്ജര്\nതൊഴില് സമ്മര്‍ദ്ദം; രാമചന്ദ്രന് ടെക്‌സ്‌റ്റൈല്‍സിലെ ജീവനക്കാരി ആത്മഹത്യ ചെയ്തു\nJanayugom / May 27\nകാമ്പസുകളിലെ വർഗ്ഗീയവത്കരണം തടയണം: ഇസ്കഫ്\nഇന്ത്യന് അതിര്‍ത്തിയിലേക്ക് ആയുധം കടത്തിയ പാക്കിസ്ഥാന് ഡ്രോണ് കണ്ടെത്തി\nThampy / Sep 27


Emalayalee.com - ട്രംപിനെതിരേയുള്ള ഇംപീച്ച്‌മെന്റ് നടപടികള്‍ക്ക് സെനറ്റില് തുടക്കം\nട്രംപിനെതിരേയുള്ള ഇംപീച്ച്‌മെന്റ് നടപടികള്‍ക്ക് സെനറ്റില് തുടക്കം\nവാഷിങ്ടന് : യുഎസ് പ്രസിഡന്റ് ഡോണള്‍ഡ് ട്രംപിനെ ഇംപീച്ച് ചെയ്യുന്നതിനുള്ള ഔപചാരിക നടപടികള്‍ക്കു സെനറ്റില് തുടക്കമായി. ‘വിചാരണക്കോടതി’യായി മാറിയ സെനറ്റിന്റെ അധ്യക്ഷനായി യുഎസ് ചീഫ് ജസ്റ്റിസ് ജോണ് റോബര്‍ട്‌സ് സത്യപ്രതിജ്ഞ ചെയ്തു. തുടര്‍ന്ന് 100 സെനറ്റര്‍മാര്‍ക്കും അദ്ദേഹം സത്യവാചകം ചൊല്ലിക്കൊടുത്തു. നടപടികളുടെ ഭാഗമായി വിചാരണ തുടങ്ങുന്ന കാര്യം വൈറ്റ് ഹൗസിനെ ഔദ്യോഗികമായി അറിയിച്ചു. കുറ്റാരോപണങ്ങള് സംബന്ധിച്ച് നേരിട്ട് വിശദീകരണം നല്‍കാനും അഭിഭാഷകനെ നിയോഗിക്കാനും ട്രംപിനോട് സെനറ്റ് നിര്‍ദേശിച്ചു. പ്രാഥമിക നടപടികള് പൂര്‍ത്തിയാക്കി വിചാരണ നടപടികളിലേക്ക് 21ന് കടക്കും.\nഡെമോക്രാറ്റിക് പാര്‍ട്ടിക്ക് ഭൂരിപക്ഷമുള്ള ജനപ്രതിനിധിസഭ2കുറ്റങ്ങളാണ് ട്രംപിനു മേല് ചാര്‍ത്തിയിട്ടുള്ളത്. ഇതു സംബന്ധിച്ച ഫയല് സ്പീക്കര് നാന്‍സി പെലോസി ഒപ്പിട്ട് റിപ്പബ്ലിക്കന് പാര്‍ട്ടിക്ക് ഭൂരിപക്ഷമുള്ള സെനറ്റിന് കഴിഞ്ഞ ദിവസം കൈമാറി. ഡെമോക്രാറ്റിക് പാര്‍ട്ടിക്കു വേണ്ടി സെനറ്റില് വാദിക്കുന്നതിനായി നിയോഗിച്ചിട്ടുള്ളത് ആഡം ഷിഫിന്റെ നേതൃത്വത്തിലുള്ള7അംഗ പ്രോസിക്യൂഷന് സംഘത്തെയാണ്.\nട്രംപിന്റെ എതിര്‍സ്ഥാനാര്‍ഥിയാകാന് സാധ്യതയുള്ള മുന് വൈസ് പ്രസിഡന്റ് ജോ ബൈഡനെ തേജോവധം ചെയ്യുകയെന്ന ലക്ഷ്യത്തോടെ യുക്രെയ്ന് പ്രസിഡന്റിനെ സ്വാധീനിച്ചെന്നാണ് ആരോപണം.


സ്വന്തം ലേഖകന് August 26, 2020\nകന്നുകാലികളുടെ ദേഹത്ത് കുരുക്കള് പോലെ നിറയെ തടിപ്പുകള് പ്രത്യക്ഷപ്പെട്ടു. ഒരുതരം ചര്‍മ്മരോഗമാണ് റിപ്പോര്‍ട്ട് ചെയ്തിരിക്കുന്നത്. ജനങ്ങള്‍ക്ക് മുന്നറിയിപ്പുമായി അസം സര്‍ക്കാരാണ് വിവരം പുറത്തുവിട്ടത്. ഇത് പുതിയതരം രോഗമാണെന്നാണ് കണ്ടെത്തല്. കര്‍ഷകര് പ്രധാനമായും ഇതിനെക്കുറിച്ച് അറിഞ്ഞിരിക്കണമെന്ന് സീനിയര് ജേര്‍ണലിസ്റ്റ് ട്വീറ്റ് ചെയ്യുന്നു.\nമറ്റ് സംസ്ഥാനങ്ങളില് നിന്നും ആട് പോക്‌സ് വാക്‌സിനുകള് വാങ്ങാന് വിദഗ്ധര് നിര്‍ദ്ദേശിക്കുന്നു. ഈ രോഗത്തെ തടയാനുള്ള ഏക മാര്‍ഗമാണിത്. പന്നിപ്പനി പോലെ ഇത് പടരാന് സാധ്യതയുള്ളതിനാല് മുന്‍കരുതലും പ്രതിവിധികളും എത്രയും വേഗം സ്വീകരിക്കേണ്ടതാണ്. ഇല്ലെങ്കില് ഇത് കര്‍ഷകരെ ദുരിതത്തിലാക്കുമെന്ന് ജേര്‍ണലിസ്റ്റ് വ്യക്തമാക്കുന്നു.\nഎല്ലാ വീടുകളിലും കന്നുകാലികള്‍ക്ക് പ്രത്യേക സ്ഥാനമുണ്ട്. ഈ വാക്‌സിനുകള് ഉടന് തന്നെ സ്വീകരിക്കേണ്ടതാണ്. പന്നിപ്പനിമൂലം അസമില് ആയിരക്കണക്കിന് പന്നികള് ചത്തുപോയിട്ടുണ്ട്. ഇത് കര്‍ഷകരെ വലിയ ദുരിതത്തിലേക്കാണ് നയിച്ചത്. അതുപോലൊരു അവസ്ഥ ഉണ്ടാകരുതെന്ന മുന്നറിയിപ്പാണ് നല്‍കുന്നത്.\nTags: cow, disease, farmers


Travlogue Archives - Kaakka\nമരുഭൂമിയിലെ മണൽക്കൂനകൾ കാണാനുള്ള യാത്രയ്ക്കിടയിൽ ഇടത്താവളമായ ജോഥ്പൂരിൽ തങ്ങി. മണൽക്കൂനകൾ കാണണമെങ്കിൽ മരുഭൂമിയുടെ ഉള്ളിലേക്ക് യാത്ര ചെയ്യണം. ഥാർ മരുഭൂമി യുടെ ഗാംഭീര്യം ശരിക്കും അറിയണമെങ്കിൽ യാത്ര ചെയ്യേണ്ടത് ജയ്‌സാൽമീറിലേക്കുതന്നെയാണ്. പക്ഷെ ജോഥ്പൂരിലെത്തുന്ന വർക്ക് ഥാർ മരുഭൂമി ശരിക്കും കാണാവുന്നത് ഒഷ്യാനിലാണ്. രാജസ്ഥാനിലെ പ്രധാനപ്പെട്ട കച്ചവടകേന്ദ്രങ്ങളിലൊന്നാണ് ജോഥ്പൂർ. പുരാതന…\nബോധ്‌ഗയ – ശ്രീബുദ്ധന്റെ മൗനങ്ങളിലേക്ക്\nവളരെ അപ്രതീക്ഷിതമായാണ് വടക്കൻ സംസ്ഥാനത്തിലേക്ക് - ബിഹാറിലേക്ക് - ഒരു യാത്ര തരപ്പെട്ടത്. ഒരു ദിവാസ്വപ്നം പോലെ രണ്ടു ദിവസം നീണ്ടുനിന്ന ഹ്രസ്വയാത്ര. (യാത്രകൾ എന്നും അങ്ങിനെയാണ്. ഒരുക്കങ്ങളോടു കൂടി കാത്തിരുന്നു കിട്ടുന്നവയല്ല. തീർത്ഥയാത്രകൾ പ്രത്യേകിച്ചും. ഒരു നിയോഗമെന്നതുപോലെ പിറന്നുവീണതാണ് എന്റെ പാറ്റ്‌ന-ബോധ്ഗയ യാത്രയും). 'വിഹാരം' എന്ന വാക്കിൽ…\nനക്‌സൽബാരി: വെള്ളിടി പൊട്ടിയ കലാപവസന്തം\nവിളറിയ ഒരു ചിരി വീണ്ടെടുത്ത് ശാന്തിദീദി പറഞ്ഞു:നക്‌സൽബാരി കലാപം തികച്ചും ഒരു കാർഷിക കലാപമാണ്. ചെറിയൊരു ഭൂപ്രദേശത്ത്, ചെറിയൊരു കാലയളവിൽ അത് ഒതുങ്ങിപ്പോയി. അത് ഇന്ത്യയിലാകമാനം പടർത്തുന്നതിൽ പരാജയപ്പെട്ടു. നിങ്ങളൊക്കെ പരിഹസിക്കുന്നതുപോലെ, ബംഗാളിലെ കർഷകർ അരനൂറ്റാണ്ടിനു മുമ്പ് എങ്ങനെയാണോ, ആ സ്ഥിതിക്ക് ഇന്നും മാറ്റം വന്നിട്ടില്ല. മുളങ്കാടുകളും ചതുപ്പും…\nവേനലിൽ കുതിർന്നുനിൽക്കുന്ന ബംഗാളിനെ അടുത്തറിയണമെന്നു നിനച്ചാണ് ഇക്കുറി ഹൗറയിൽ എത്തിയത്. പതിനഞ്ചു വർഷം മുമ്പ് ഡൽഹിയിലെ രബീന്ദ്രഭവനിൽ വച്ചു നടന്ന ഒരു ചിത്രപ്രദർശനത്തിടെ പരിചയപ്പെട്ട പ്രദീപ്‌ഘോഷിനെ പിന്നെ കാണുന്നത് ഇപ്പോഴാണ്. രണ്ടുതവണ കൽക്കത്തയിൽ വന്നിട്ടും അക്കാര്യം തന്നെ അറിയിക്കാഞ്ഞതിൽ പ്രദീപ് ഇത്തിരി പരിഭവം പ്രകടിപ്പിച്ചിരുന്നു. ഗരിയാഹട്ടിൽവച്ച് അയാളെ സന്ധിച്ചു.…\nഹർ-കി-ദൂൺ താഴ്‌വര: സ്വർഗാരോഹിണിയുടെ മടിത്തട്ടിലെ ദൈവങ്ങളുടെ തൊട്ടിൽ\nഉത്തർഖണ്ഡിൽ ഗഡ്‌വാൾ മേഖലയിലെ സ്വർഗാരോഹി ണി, ആദ കൊടുമുടികൾക്കു ചുവട്ടിൽ ഹരന്റെ താഴ്‌വരയെന്ന് അർത്ഥവും 'ദൈവങ്ങളുടെ തൊട്ടിൽ' എന്ന് വിശേഷണവുമുള്ള ഹർകിദൂൺ താഴ്‌വരയിലേക്ക് നാലുവട്ടം നടത്തിയ യാത്രകളിലെ വ്യത്യസ്താനുഭവങ്ങൾ ഏറെ ആകർഷിക്കുകയും വീണ്ടും പോകാൻ പ്രേരിപ്പി ക്കുകയും ചെയ്ത ഒരു ഗഢ്‌വാൾപ്രദേശമാണ് തീർത്ഥാടനത്തിരക്കില്ലാത്ത ഹർ-കി-ദൂൺ; ഹരന്റെ (ശിവന്റെ) താഴ്‌വര.…\nനദീതീരമാണ് സംസ്‌കാരത്തിന്റെ ഈറ്റില്ലം. ചില നദികൾ ജനജീവിതത്തെ മാറ്റിത്തീർത്തിട്ടുണ്ട്. നദി മൂലം സംഭവിച്ച സാംസ്‌കാരിക മുന്നേറ്റങ്ങളും നിരവധിയാണ്. നദി എന്നാൽ എന്താണ്? നദിയുടെ സവിശേഷതയും പങ്കും എന്താണ്? കാലാവസ്ഥയെ നിർണയിക്കുന്നതിൽ നദി എത്രമാത്രം പങ്കുവഹിക്കുന്നു? ഭൂമിശാസ്ത്രപരമായും ശരീരശാസ്ത്ര സംബന്ധമായും നദി എന്താണ്?- നദിയെ ശാസ്ത്രീയമായി പഠിക്കാനൊരുങ്ങുമ്പോൾ ഈ ചോദ്യങ്ങളെല്ലാം…\nമസ്‌റൂർ ക്ഷേത്രവും കാംഗ്ഡാ കോട്ടയും\nബിയാസ് നദിയിലെ പാലം കടന്ന് ചക്കീബങ്കിലെ പട്ടാളക്യാമ്പുകളുടെ നിശ്ശബ്ദമായ കാർക്കശ്യം പുരണ്ട വഴിയിലൂടെ രണ്ടര മണിക്കൂർ സഞ്ചരിക്കുമ്പോൾ ദ്രമണിലെത്തുന്നു. പുതുതായി ആരംഭിച്ച ഹിമാചൽ കേന്ദ്രസർവകലാശാലയുടെ പ്രാദേശിക കേന്ദ്രമാണ് ദ്രമണിലുള്ളത്. സോഷ്യൽ സർവീസിൽ ഗവേഷണവിദ്യാർത്ഥിയാണ് ജോമോൻ. പ്രിയപ്പെട്ട ഫാദർ ജോൺ അറക്കൽ, ഫാദർ സോജി എന്നിവർ വഴി പരിചയപ്പെട്ട ഒരാളാണ്…\nതീസ്ത ഒഴുകുന്ന നാട്ടിൽ\nലീല പി. എസ്.\nഏതാണ്ട് ഒരു മാസം ആയിക്കാണില്ല, രുദ്രപ്രയാഗിൽനിന്ന്, നവൻ എന്നെ ഫോണിൽ വിളിച്ചറിയിച്ചത്. ''ഞങ്ങൾ ഇപ്പോൾ മന്ദാകിനിയുടെ തീരത്താണ്. നദിയിലെ വെള്ളത്തിന് ഒരു ചുമന്ന നിറമാണ്''. നവനും മനുവും, എന്റെ രണ്ടു സഹോദരന്മാർ, ബദരി-കേദാർ യാത്രയിലായിരുന്നു. അന്ന് പക്ഷെ, ഞങ്ങളാരുംതന്നെ അറിഞ്ഞില്ല അവർ കണ്ടത് അമർഷം കടിച്ചമർത്തിയ ഒരു നദിയാണെന്ന്.…\nപെരുമഴക്കാലം ശിശിരത്തോടു വിട പറയുവാൻ വെമ്പിനിൽ ക്കുന്ന പശ്ചിമ ബംഗാളിന്റെ പതുപതുത്ത മണ്ണിൽ കാലുകുത്തുമ്പോൾതന്നെ മനസ്സിലും ശരീരത്തിലും കടുകെണ്ണയുടെ കലർപ്പറ്റ ഗന്ധമിയലുന്നു. കനത്ത മഴയ്‌ക്കൊപ്പം മരണകാരിയായ മിന്നലും കൂട്ടുവരുന്നത് ശാന്തിനികേതനിലെ കുടീരിൽനിന്ന് മ്യൂസിയത്തി ലേക്കുള്ള ചെറിയ ദൂരത്തിൽതന്നെ വെപ്രാളപ്പെടലിന്റെ താള ത്തിൽ അനുഭവിച്ചറിഞ്ഞു. പെരുമഴയിൽ കുതിർന്നെത്തിയ ഞങ്ങളെ (സഹചാരി…


ഏഷ്യാനെറ്റ് യു.എസ്. വീക്കിലി റൗണ്ടപ്പ് ഈയാഴ്ച - Malayalam Daily News\nഏഷ്യാനെറ്റ് യു.എസ്. വീക്കിലി റൗണ്ടപ്പ് ഈയാഴ്ച\nMar 20, 2020 സ്‌മിത സോണി\nവൈവിധ്യമാർന്ന പരിപാടികളൊരുക്കി ലോകത്തെമ്പാടുമുള്ള മലയാളികളുടെ മനം കവരുന്ന ഏഷ്യാനെറ്റ് ഈയാഴ്ച്ചയും പുത്തന് അമേരിക്കന് വിശേഷങ്ങള് കോര്‍ത്തിണക്കി ഇന്ത്യയില് ശനിയാഴ്ച രാവിലെ7മണിക്ക്. (അമേരിക്കയില് ന്യൂയോര്‍ക്ക് സമയം വെള്ളിയാഴ്ച വൈകീട്ട് 9:30 നു ഹോട്ട് സ്റ്റാറിലും മറ്റെല്ലാ ഐ പി നെറ്റ്‌വർക്കിലും) സംപ്രേഷണം ചെയ്യുന്ന യു എസ് വീക്കിലി റൗണ്ടപ്പ് നിങ്ങളുടെ സ്വീകരണ മുറിയിലെത്തുന്നു.\nലോകത്തെ തന്നെ സ്തംഭിപ്പിച്ചു കൊണ്ട് കൊറോണ വൈറസ് രോഗബാധ അമേരിക്കയിലേക്കും പടര്‍ന്നു പിടിക്കുന്നു. രോഗബാധയെ തടയാനായി ടാസ്ക് ഫോഴ്സ് രൂപീകരിച്ചുകൊണ്ടു വൈറ്റ്‌ഹൗസ്.\n1975 ല് പോള് അലനുമായി ചേര്‍ന്ന് മൈക്രോസോഫ്റ്റ് സ്ഥാപിച്ച ബില് ഗേറ്റ്സ് മൈക്രോസോഫ്റ്റ് ബോര്‍ഡ് സ്ഥാനത്തുനിന്നും വിരമിക്കുന്നതായി കമ്പനി അറിയിച്ചു.\nആരോണ് ഷ്‌നൈഡര് സംവിധാനവും ഗാരി ഗോറ്റ്‌സ്‌മാന് നിര്‍മാണവും നിര്‍വഹിച്ച വാര് ഹോളിവുഡ് മൂവി ഗ്രെയ്‌ഹോന്‍ഡ് പ്രദര്‍ശനത്തിന് തയ്യാറായി. ടോം ഹാങ്ക്സ്, സ്റ്റീഫന് ഗ്രഹാം , റോബ് മോര്‍ഗന്, എലിസബത്ത് ഷൂ എന്നിവര് പ്രധാന കഥാപാത്രങ്ങളെ അവതരിപ്പിക്കുന്നു.\nഫ്ലോറിഡയിലെ ആദ്യകാല മലയാളി സംഘടനകളിലൊന്നായ മലയാളി അസോസിയേഷന് ഓഫ് സെന്‍ട്രല് ഫ്ലോറിഡ വനിതാദിനം വൈവിധ്യമാര്‍ന്ന പരിപാടികളോടെ ആഘോഷിച്ചു.\n‘ഷി ദി ക്വീന്’ എന്ന വിഷയത്തെ ആസ്പദമാക്കി നടത്തിയ വനിതകളുടെ ഫാഷന് ഷോ പ്രേക്ഷകരുടെ മുക്തകണ്ഠമായ പ്രശംസ പിടിച്ചുപറ്റി. ജ്യോതി അരുണ് സം‌വിധാനം ചെയ്ത് രഞ്ജുഷ മണികണ്ഠൻ ഏകോപനം ചെയ്ത ടീം സിതാര ഒന്നാം സ്ഥാനവും ടീം ഇൻ ഡിസ്‌നി ക്വീന്‍സ് രണ്ടാം സ്ഥാനവും കരസ്ഥമാക്കി. രഞ്ജുഷ മണികണ്ഠൻ ഏറ്റവും നല്ല വസ്ത്രാലങ്കാരത്തിനുള്ള ബഹുമതി കരസ്ഥമാക്കി.\n‘മിസിസ്സ് ഇന്ത്യ യൂണിവേഴ്‌സ് 2016’ ശ്രീമതി ലക്ഷ്മി ശേഷാദ്രി മുഖ്യ വിധികര്‍ത്താവായിരുന്നു. ‘മിസ് ഇന്ത്യ ഫ്ലോറിഡ 2016’ ശിവാലി വ്യാസ്, പത്രപ്രവര്‍ത്തകയായ ശെഫലി റെലെ, മുന് മിസ് കേരള – അമേരിക്ക ജൂണ തോമസ്, ഇന്റീരിയര് ഡിസൈനര് ധാര മംഗ്രോല എന്നിവര് മറ്റു വിധികര്‍ത്താക്കളായിരുന്നു.\nചിക്കാഗോ മലയാളി അസോസിയേഷന് വനിതാദിനം ആഘോഷിച്ചു. ‘ഷി ഹോള്‍ഡ് ഇക്വാളിറ്റി’ എന്ന വിഷയമായിരുന്നു ഈ വര്‍ഷത്തെ ആഘോഷങ്ങളുടെ പ്രമേയം. നാല് ടീമുകളെ അണിനിരത്തി നാല് റൗണ്ടുകളിലായി നടത്തിയ മത്സരങ്ങള് ആഘോഷങ്ങളെ അവിസ്മരണീയമാക്കി. അയണ് ബട്ടര്‍ഫ്‌ളൈസ് ടീം ഒന്നാം സ്ഥാനം കരസ്ഥമാക്കി. ഇരുപതിലധികം വര്‍ഷങ്ങളായി അധ്യാപകരായി പ്രവര്‍ത്തിച്ചവരെ ആദരിച്ചു. തയ്യല് ക്ലാസും ഡയറ്റീഷ്യന് ക്ലാസും കേരളീയ വസ്ത്രങ്ങളുടെ പ്രദര്‍ശനവും ഏറെ ശ്രദ്ധ നേടി.\nഅമേരിക്കയിലെ ആദ്യ മലയാളി സംഘടനകളിലൊന്നായ കേരള അസോസിയേഷന് ഓഫ് ന്യൂഇംഗ്ലണ്ട് (കെയിന്) കലാസന്ധ്യയോടെ സുവര്‍ണ ജൂബിലി ആഘോഷങ്ങള്‍ക്ക് തുടക്കം കുറിച്ചു. 1970-ല് ബോസ്റ്റണില് വച്ച് രൂപം കൊണ്ട ഈ സംഘടനയില് അമേരിക്കയുടെ നോര്‍ത്ത് ഈസ്റ്റ് സ്റ്റേറ്റില് നിന്നുള്ള ആയിരക്കണക്കിന് മലയാളി കുടുംബങ്ങള് അംഗങ്ങളാണ്.\nഇന്ന് ലൈഫ് ആന്‍ഡ് ഹെല്‍ത്ത് സെഗ്‌മെന്റിലെ വിഷയം ‘കൊറോണ വൈറസ് – പ്രതിരോധവും മാനേജ്മെന്റും’ ആണ്. ചിക്കാഗോ നോര്‍ത്ത് വെസ്റ്റേണ് ഡെല്‍നോര് ഹോസ്പിറ്റലിലെ ഇന്‍ഫെക്ഷ്യസ് ഡിസീസ് സ്പെഷ്യലിസ്റ്റ് ഡോ. സന്ധ്യ സത്യകുമാര് ഡോ. സിമി ജെസ്റ്റോയുമായി നടത്തിയ അഭിമുഖത്തിന്റെ പ്രസക്തഭാഗങ്ങളാണ്.\nപുതുമകള് നിറഞ്ഞ ഏഷ്യാനെറ്റ് യൂ.സ്.റൗണ്ടപ്പിന്റെ കൂടുതല് വിവരങ്ങള്‍ക്ക് യു.എസ്. എപ്പിസോഡ് പ്രോഗ്രാം ഡയറക്ടര് രാജു പള്ളത്ത് – 732 429 9529\nഏഷ്യാനെറ്റ് യു എസ് വീക്കിലി റൗണ്ടപ്പ് ഈയാഴ്ച\nMar 6, 2020 സ്മിതാ സോണി 0\nവൈവിധ്യമാര്‍ന്ന പരിപാടികളൊരുക്കി ലോകത്തെമ്പാടുമുള്ള മലയാളികളുടെ മനം കവരുന്ന ഏഷ്യാനെറ്റ് ഈയാഴ്ച്ചയും പുത്തന് അമേരിക്കന് വിശേഷങ്ങള് കോര്‍ത്തിണക്കി ഇന്ത്യയില് ശനിയാഴ്ച രാവിലെ 7...\nFeb 28, 2020 സ്‌മിതാ സോണി 0\nഏഷ്യാനെറ്റ് യു.എസ് വീക്കിലി റൗണ്ടപ്പ് ഈയാഴ്ച്\nFeb 21, 2020 ബിന്ദു ടിജി 0\nവൈവിധ്യത്തിന്റെ നിറകാഴ്ച്ചയൊരുക്കി ലോകത്തെമ്പാടുമുള്ള മലയാളികളുടെ മനം കവരുന്ന ഏഷ്യാനെറ്റ് ഈയാഴ്ച്ചയും പുത്തന് അമേരിക്കന്‍വിശേഷങ്ങള് കോര്‍ത്തിണക്കി ഇന്ത്യ യില് ശനിയാഴ്ച രാവിലെ 7...


തൃശൂര് ഗവ. മെഡിക്കല് കോളജ് ഫാര്‍മസിയില് യുവാവിന്റെ പരാക്രമം | Thrissur Local News about medical collage pharma - Malayalam Oneindia\nതൃശൂര് ഗവ. മെഡിക്കല് കോളജ് ഫാര്‍മസിയില് യുവാവിന്റെ പരാക്രമം\nUpdated: Wed, Jul 11, 2018, 19:25 [IST]\nതൃശൂര്: മുളങ്കുന്നത്തുകാവ് ഗവ. മെഡിക്കല് കോളജ് ആശുപത്രിയിലെ ഫാര്‍മസിക്കുനേരേ യുവാവിന്റെ ആക്രമണം. ഫാര്‍മസിയുടെ ചില്ലുകള് ഇരുമ്പുകമ്പി ഉപയോഗിച്ച് തല്ലിത്തകര്‍ത്തു. ഇയാളെ സുരക്ഷാജീവനക്കാരും നാട്ടുകാരും ചേര്‍ന്നു പോലീസിലേല്‍പ്പിച്ചു. ആക്രമണത്തിനിടെ പരുക്കേറ്റ ഇയാളെ ആശുപത്രി അത്യാഹിത വിഭാഗത്തില് എത്തിച്ചെങ്കിലും അക്രമമുണ്ടാക്കാന് ശ്രമിച്ചു.\nകൂടുതല് പോലീസെത്തി ഇയാളെ കീഴ്‌പ്പെടുത്തി. നന്തിക്കര സ്വദേശിയായ വിഷ്ണു (28)വിനെയാണ് പോലീസ് പിടികൂടിയത്. മരുന്നുകള് വാങ്ങാനെത്തിയ യുവാവ്, ജീവനക്കാരികളോടു തട്ടിക്കയറുകയും അനാവശ്യങ്ങള് വിളിച്ചു പറയുകയുമായിരുന്നു. ടോക്കണ് നമ്പര് 700 ആയിരുന്നെങ്കിലും 500-ാമത്തെ ആളിനു മരുന്നു കൊടുത്തപ്പോഴാണ് ബഹളം തുടങ്ങിയത്.\nആദ്യം ചില്ലില് കൈകൊണ്ടിടിച്ച ഇയാള് പുറത്തുപോയി ഇരുമ്പു കമ്പിയുമായാണു മടങ്ങിയെത്തിയത്. ചില്ലുകളും സ്റ്റീല് ഷീറ്റുകളും തകര്‍ത്തു. സ്ത്രീ ജീവനക്കാരും മരുന്നു വാങ്ങാനെത്തിയവരും ഭയന്നോടി. രണ്ടു സ്ത്രീകള്‍ക്കു ചില്ലുകള് ദേഹത്തുവീണു മുറിവേറ്റു. വിഷ്ണുവിന്റെ വിരലുകള്‍ക്കും പരുക്കേറ്റു.\nഓടിക്കൂടിയ ആശുപത്രി സുരക്ഷ ജീവനക്കാരായ ഗിരിജന്, അശോകന് എന്നിവര് ചേര്‍ന്നു യുവാവിനെ കീഴ്‌പ്പെടുത്തി പോലീസില് ഏല്‍പ്പിച്ചു. കൈയില്‍നിന്ന് അമിതമായി രക്തപ്രവാഹം കണ്ട് ഉടന് ഇയാളെ അത്യാഹിത വിഭാഗത്തിലെത്തിച്ചു. ഇവിടെനിന്നു ചാടിപ്പോകാന് ശ്രമിച്ച വിഷ്ണു, മരവടി വീശി വീണ്ടും ഭീകരാന്തരീക്ഷമുണ്ടാക്കി.\nഇയാള് മദ്യത്തിനും കഞ്ചാവിനും അടിമയാണെന്ന് പറയുന്നു. വിവിധ കേസുകളില് പെട്ടിട്ടുള്ള യുവാവിനെക്കുറിച്ച് മെഡിക്കല് കോളജ് പോലീസ് കൂടുതല് അന്വേഷണം നടന്നുണ്ട്. സംഭവത്തെ സംബന്ധിച്ച് ആശുപത്രി അധികൃതര് പോലീസില് പരാതിനല്‍കി.\nThrissur Local News about medical collage pharma\nപ്രതീക്ഷ കോണ്‍ഗ്രസില് മാത്രം; മുതിര്‍ന്ന ബോളിവുഡ് നടി അസ്വാരി ജോഷി കോണ്‍ഗ്രസില് ചേര്‍ന്നു\nനിരന്തരം അശ്ലീല വീഡിയോകളും ചിത്രങ്ങളും അയക്കും: മിടുവില് ഒടുവില് കാര്‍ത്തികിന്‍റെ വിശദീകരണം


Children's Day Special 2018 | Manorama Online\nസിനിമയിലെ അടിയും ഇടിയും വെടിവയ്പും പൊട്ടിത്തെറിയും മാത്രം കണ്ടാൽ മതിയോ? അതിൽ നിന്നു നല്ല പാഠങ്ങളും പഠിക്കേണ്ടേ? ഈ 10 സിനിമകൾ കണ്ടു നമുക്കു പഠിക്കാം ജീവിതത്തിൽ 10 നല്ല ശീലങ്ങൾ. കൊച്ചു കൂട്ടുകാർക്കായി മനോരമ ഓൺലൈനിന്റെ ശിശുദിന സമ്മാനം\nസ്വന്തം കഴിവുകൾ തിരിച്ചറിയുക\nബോർഡിൽ കണക്ക് കണ്ടാൽ ബോധംകെട്ടു വീഴുന്ന കുട്ടിയാണ് ഇഷാൻ. പക്ഷേ അവനു പടം വരയ്ക്കാൻ ഇഷ്ടമാണ്. പഠനത്തിൽ പിന്നാക്കമെങ്കിലും മറ്റു കഴിവുകളിൽ ശ്രദ്ധ കേന്ദ്രീകരിച്ചു ജീവിതത്തിൽ ഒന്നാമതെത്താൻ കുട്ടികള്‍ക്ക് എങ്ങനെ സാധിക്കും? അതിനുള്ള ഉത്തരമാണ് ‘താരേ സമീൻ പർ’ (2007) എന്ന ഹിന്ദി ചിത്രം.\nമുൻ നാവിക ഉദ്യോഗസ്ഥനായ ക്യാപ്റ്റൻ ജോർജിന്റെ വികൃതികളായ ഏഴു കുട്ടികളുടെ ആയയായാണു മരിയ ആ വീട്ടിലേക്കെത്തുന്നത്. തുടക്കത്തിൽ വൻ വികൃതികളായിരുന്നു കുട്ടികൾ. എന്നാൽ പാട്ടുകൊണ്ടും സ്നേഹം കൊണ്ടും മരിയ അവരെ കീഴ്പ്പെടുത്തി. അധ്യാപകരെ ബഹുമാനിച്ചാൽ തിരികെ ലഭിക്കുന്ന വലിയ കരുതലിന്റെ കഥയാണ് ‘സൗണ്ട് ഓഫ് മ്യൂസിക് (1965) എന്ന ഹോളിവുഡ് ചിത്രം.\nലക്ഷ്യത്തിലേക്കുള്ള യാത്രയിൽ തടസ്സങ്ങളുണ്ടാകില്ല. അഥവാ ഉണ്ടായാൽത്തന്നെ അവയെ മറി കടക്കാൻ ഒട്ടേറെപ്പേർ നമുക്കൊപ്പം നിൽക്കും. അതിനു നമുക്കു വേണ്ടത് കൃത്യമായ ലക്ഷ്യബോധമാണ്. തന്റെ മാതൃകാപുരുഷനായ മുൻ രാഷ്ട്രപതി ഡോ.അബ്ദുൽ കലാമിനെ കാണാൻ ഒരു കുട്ടി നടത്തുന്ന ജീവിത യാത്രയുടെ കഥയാണ് ‘അയാം കലാം’(2011) എന്ന ബോളിവുഡ് ചിത്രത്തിന്റെ ഇതിവൃത്തം.\nതടിയനും മടിയനുമായിരുന്നു ‘പോ’ എന്ന പാണ്ടക്കുട്ടി. കങ് ഫു പഠിക്കണമെന്നാണ് ആഗ്രഹം. പക്ഷേ മടി കാരണം ഒന്നും നടക്കുന്നില്ല. അതിനിടയ്ക്കാണു പോ ജീവിക്കുന്ന താഴ്‌വാരത്തിന് ഭീഷണിയായി വില്ലനെത്തുന്നത്. എന്തുവില കൊടുത്തും തന്റെ നാടിനെ രക്ഷിക്കാനുള്ള പോയുടെ മുന്നേറ്റമാണ് ‘കങ് ഫു പാണ്ട’ (2008) എന്ന ചിത്രം. ഒരിക്കലും തോറ്റുകൊടുക്കരുതെന്നും കഠിനാധ്വാനത്തോടെ മുന്നേറണമെന്നും കുട്ടികളെ പഠിപ്പിക്കും ഈ സിനിമ.\nതെറ്റുകളിൽ നിന്നു പഠിക്കണം\nഅമ്മാവനായ സ്കാറിന്റെ ചതിയിൽപ്പെട്ട സിംബയ്ക്കു നഷ്ടപ്പെട്ടത് അച്ഛനെയും സ്വന്തം രാജ്യത്തെയുമാണ്. എല്ലാവരെയും കണ്ണടച്ചു വിശ്വസിച്ചതാണ് അവനു പറ്റിയ തെറ്റ്. അതുപോലെയുള്ള കുഞ്ഞുകുഞ്ഞു തെറ്റുകളിൽ നിന്നു തിരിച്ചറിവു നേടി ഒടുവിൽ സിംബ രാജ്യം തിരികെ പിടിക്കുന്നതാണ് ‘ദ് ലയൺ കിങ്’ (1994) എന്ന സിനിമ. ടിമോൺ, പുംബ എന്നീ രണ്ടു കൂട്ടുകാരുമായി സൗഹൃദത്തിന്റെ നല്ല പാഠവും പഠിപ്പിക്കുന്നുണ്ട് ഈ ചിത്രം.\nസിൻഡ്രല്ലയുടെ കഥയറിയാത്ത കുട്ടികളുണ്ടാകില്ല. രണ്ടാനമ്മയുടെയും അവരുടെ രണ്ടു മക്കളുടെയും ക്രൂരത കാരണം സ്വന്തം വീട്ടിൽ ഒരു വേലക്കാരിയെപ്പോലെ ജീവിക്കേണ്ടി വന്ന പെൺകുട്ടി. പക്ഷേ ആ ദേഷ്യമൊന്നും അവൾ ആരോടും കാണിച്ചില്ല, എല്ലാറ്റിനോടും സഹാനുഭൂതിയോടെ പെരുമാറി; ക്ഷമയോടെ കാത്തിരുന്നു. ഒടുവിൽ അവൾക്കായി വന്നതാകട്ടെ ഒരു സുന്ദരൻ രാജകുമാരനും. പ്രതിസന്ധികളേറെയുണ്ടാകും. പക്ഷേ ക്ഷമയോടെ കാത്തിരുന്നാല് കണ്മുന്നിൽ വിരിയുക നന്മയുടെ ഫലങ്ങളായിരിക്കുമെന്നു പറഞ്ഞു തരും ‘സിൻഡ്രല്ല’ (2015) എന്ന ഹോളിവുഡ് ചിത്രം.\nഭാര്യ മരിച്ചതോടെ തികച്ചും ഒറ്റപ്പെട്ടു പോയി കാൾ ഫ്രെഡറിക്സൻ എന്ന എഴുപത്തിയെട്ടുകാരൻ. അതിനിടെ സ്വന്തം വീടു നഷ്ടമാകാൻ പോകുന്ന അവസ്ഥയും. പക്ഷേ കാൾ തന്ത്രപരമായി വീടടക്കം ‘പറന്നു’ രക്ഷപ്പെട്ടു. അറിയാതെയാണെങ്കിലും റസൽ എന്ന പയ്യനും കൂടെക്കൂടി. ഭാര്യയുടെ സ്വപ്നം സാക്ഷാത്കരിക്കുകയായിരുന്നു കാളിന്റെ ലക്ഷ്യം. യാത്രയ്ക്കിടെ കെവിൻ എന്ന പക്ഷിയെ ഉൾപ്പെടെ പരിചയപ്പെടുന്നുണ്ട് ഇവർ. പിന്നീട് കെവിനെ രക്ഷിക്കാൻ വേണ്ടി ജീവൻ പോലും പണയപ്പെടുത്തി കാളും റസലും നടത്തുന്ന യാത്ര നൽകുന്നത് സ്നേഹത്തിന്റെ പാഠം കൂടിയാണ്– അതാണ് ‘അപ്’ (2009) എന്ന സിനിമ.\nഒന്നിനെയും നിസ്സാരമായി കാണരുത്\nലോകത്തിലെ ഏറ്റവും വേഗതയുള്ള റേസിങ് താരമാവുകയെന്നതാണ് സ്വപ്നം. ആരുടെ? തിയോ എന്ന ഒരു പാവം ഒച്ചിന്റെ! എല്ലാവരും കളിയാക്കിയിട്ടും തിയോ എന്നും വേഗത്തെ സ്വപ്നം കണ്ടുനടന്നു. അതിനിടെ ഒരു പ്രത്യേക കഴിവ് ലഭിച്ച് തിയോ അതിവേഗമുള്ള ‘ടർബോ’ എന്ന ഒച്ചായി പേരും മാറി. എന്നിട്ടും മത്സരിക്കാൻ ആദ്യം അവസരം നിഷേധിക്കപ്പെട്ടു. ഒടുവിൽ ട്രാക്കിലിറങ്ങിയപ്പോൾ അവിടെ കാത്തിരുന്നത് എതിരാളികളുടെ ചതി. എല്ലാറ്റിനെയും മറികടന്ന് ടർബോ ഒന്നാമനാകുമ്പോൾ കണ്ടിരുന്നവർ കയ്യടിയോടെ ഓർക്കും ആരും നിസ്സാരമല്ല എന്ന പാഠം– ചിത്രം: ടർബോ (2013)\nകാടിനെ നമുക്കു പരിചയപ്പെടുത്തിത്തന്ന കഥയാണ് ‘ജംഗിൾബുക്ക്’. മനുഷ്യനും മൃഗങ്ങളും തമ്മില് പോലും പിരിയാനാകാത്ത സൗഹൃദം കാത്തുസൂക്ഷിക്കാനാകുമെന്നു പഠിപ്പിച്ചു തന്നവരാണ് മൗഗ്ലിയും ബഗീരനും ബാലുവും അകേലയുമൊക്കെ. ജീവിതത്തിലെ കഠിനമായ ഘട്ടങ്ങളിൽ സ്നേഹവും സൗഹൃദവും എങ്ങിനെ തുണയാകുമെന്നു കാണിച്ചു തരും 2016–ലിറങ്ങിയ ‘ജംഗിള്‍ബുക്കി’ന്റെ ഹോളിവുഡ് പതിപ്പ്.\nനന്മ നിറഞ്ഞ മനസ്സാകണം\nകുഞ്ഞനുജത്തി സാഹ്റയുടെ ഷൂ നഷ്ടപ്പെടാൻ കാരണം അലിയാണ്. അച്ഛൻ അറിഞ്ഞാൽ രണ്ടു പേർക്കും വഴക്ക് ഉറപ്പ്. പാവപ്പെട്ട വീട്ടിലെ കുട്ടികളാണ് ഇരുവരും. എന്തു ചെയ്യും? സാഹ്റയ്ക്ക് ഷൂ വാങ്ങിക്കൊടുത്തേ മതിയാകൂ. അതിനു വേണ്ടി അലി ഒരു ഓട്ടമത്സരത്തിൽ പങ്കെടുക്കുകയാണ്. കുട്ടികളെപ്പോലെ നിഷ്കളങ്കമായിരിക്കണം, നന്മ നിറഞ്ഞതായിരിക്കണം മനസ്സ് എന്നു മുതിർന്നവരെയും പഠിപ്പിക്കും ഇറാനിൽ നിന്നുള്ള ‘ചിൽഡ്രൻ ഓഫ് ഹെവൻ’ (1997) എന്ന ചിത്രം.


|23 Sep 2020 5:30 AM GMT\nസ്വന്തമായി ഒരു വീടുനിര്‍മ്മിക്കുന്നതു പോലെയാണ് നിങ്ങളുടെ ഡിജിറ്റല് ആവാസസ്ഥാനമായ വെബ്‌സൈറ്റിനെ ചിട്ടപ്പെടുത്തേണ്ടത്. നഗരമധ്യത്തില് ഒരു സ്ഥാനം വീടുനിര്‍മാണത്തിനു തെരഞ്ഞെടുത്താല് ലഭിക്കുന്ന ഒട്ടേറെ സൗകര്യങ്ങളുണ്ട്. അതുപോലെയാണ് ഹോസ്റ്റിംഗ് സ്പേസ് (Hosting Space) തിരഞ്ഞെടുക്കുന്ന പ്രക്രിയ. ട്രാഫിക് ജാമുകള് ഒഴിവാക്കി പരമാവധി സുരക്ഷ ഉറപ്പുതരുന്ന ഒരു ഹോസ്റ്റിംഗ് സ്പേസ് തെരഞ്ഞെടുക്കണം. സൗജന്യ ഹോസ്റ്റിംഗ് മുതല് വാര്‍ഷിക ഫീസിനത്തില് ലക്ഷക്കണക്കിന് രൂപ വരെ ഈടാക്കുന്ന ഹോസ്റ്റിംഗ് സൗകര്യങ്ങള് ലഭ്യമാണ്. ബിസിനസ് ആവശ്യങ്ങള്‍ക്കായി തെരഞ്ഞെടുക്കുമ്പോള് സൗജന്യ ഹോസ്റ്റിംഗ് ഒഴിവാക്കുന്നതാണ് നല്ലത്. ആവശ്യം പരിഗണിച്ചു കൊണ്ട് സ്വന്തം കീശയിലൊതുങ്ങുന്ന ഒരു ഹോസ്റ്റിംഗ് സൗകര്യം കണ്ടെത്തണം. SSL – സര്‍ട്ടിഫിക്കേഷന്. ഇമെയില് സൗകര്യങ്ങള് തുടങ്ങിയ പല മാനദണ്ഡങ്ങളും പരിഗണിച്ചുകൊണ്ട് നല്ലൊരു ഹോസ്റ്റിംഗ് സൗകര്യം തെരഞ്ഞെടുക്കുന്നതിന് പ്രൊഫഷണല് നിര്‍ദ്ദേശം സ്വീകരിക്കുന്നത് നല്ലതായിരിക്കും.\nEntrepreneurship technology news


അമ്മ പ്രസിഡന്റിന്റെ വാക്കുകള് സത്യമല്ല; മോഹന്‍ലാലിന്റെ വാദങ്ങള് തള്ളി പത്മപ്രിയ - themediasyndicate\nഅമ്മ പ്രസിഡന്റിന്റെ വാക്കുകള് സത്യമല്ല; മോഹന്‍ലാലിന്റെ വാദങ്ങള് തള്ളി പത്മപ്രിയ\nഅമ്മ സംഘടനയില് ജനാധിപത്യമുണ്ടെന്ന മോഹന്‍ലാലിന്റെ വാക്കുകള് സത്യമല്ലെന്ന് പത്മപ്രിയ. നടിമാരില് രണ്ട് പേരുടെ രാജി ലഭിച്ചില്ലെന്നുമടക്കമുള്ള അമ്മ പ്രസിഡന്റ് മോഹന്‍ലാലിന്റെ വാദങ്ങളെയാണ് നടി പത്മപ്രിയ തള്ളിയത്. അമ്മയില് ജനാധിപത്യമില്ല. നാല് പേരില് രമ്യയ്ക്കും ഭാവനയ്ക്കും പുറമേ റിമ കല്ലിങ്കലും ഗീതു മോഹന്‍ദാസും രാജിക്കത്ത് നല്‍കിയിട്ടുണ്ട്. ഇ മെയിലായാണ് രാജി സമര്‍പ്പിച്ചത്. രാജിക്കത്ത് കിട്ടിയില്ലെന്ന് പറഞ്ഞത് എന്തുകൊണ്ടെന്ന് അറിയില്ലെന്നും പത്മപ്രിയ പ്രതികരിച്ചു.\nഅമ്മ ഭാരവാഹിത്വത്തിലേക്കുള്ള തെരഞ്ഞെടുപ്പില് മത്സരിക്കാന് പാര്‍വ്വതി സന്നദ്ധതയാണെന്ന് അമ്മ സെക്രട്ടറിയെ അറിയിച്ചിരുന്നു. എന്നാല് സെക്രട്ടറി പാര്‍വ്വതിയെ പിന്തിരിപ്പിക്കുകയായിരുന്നു. ഭാരവാഹികളെ മുന്‍കൂട്ടി നിശ്ചയിച്ച ശേഷമാണ് ജനറല് ബോഡി ചേര്‍ന്നതെന്നും പത്മപ്രിയ വ്യക്തമാക്കി.\nഅമ്മയില് ജനാധിപത്യമുണ്ടെന്നും ആര്‍ക്കും മത്സരിക്കാമെന്നും പാര്‍വ്വതി എന്തുകൊണ്ട് അത് സന്നദ്ധത അറിയിച്ചില്ലെന്നുമായിരുന്നു വാര്‍ത്താ സമ്മേളനത്തില് മാധ്യമപ്രവര്‍ത്തകരുടെ ചോദ്യങ്ങളോട് മോഹന്‍ലാല് പ്രതികരിച്ചത്. ഇപ്പോഴും ഭാരവാഹിത്വത്തിലേക്ക് പാര്‍വ്വതി വരാന് തയ്യാറായാല് സന്തോഷമാണെന്നും മോഹന്‍ലാല് പറഞ്ഞിരുന്നു. ഈ വാക്കുകള് സത്യമല്ലെന്നാണ് പത്മപ്രിയ ഏഷ്യാനെറ്റ് ന്യൂസിനോട് പറഞ്ഞത്.\nദിലീപിനെ തിരിച്ചെടുക്കുന് കാര്യം അജണ്ടയില് ഉണ്ടായിരുന്നില്ല. അമ്മ സംഘടനയുടെ ഷോയില് സ്ത്രീകളെ അപമാനിക്കുന്ന തരത്തില് സ്‌കിറ്റ് സംഘടിപ്പിച്ചതിനെ കുറിച്ച് ചോദിച്ചപ്പോള് ബ്ലാക്ക് ഹ്യൂമറാണെന്നായിരുന്നു മോഹന്‍ലാലിന്റെ മറുപടി. എന്നാല് സ്‌കിറ്റിനെ തമാശയായി കാണാനാകില്ലെന്നും പത്മപ്രിയ തുറന്നടിച്ചു.\nTags: അമ്മ പ്രസിഡന്റിന്റെ വാക്കുകള് സത്യമല്ല; മോഹന്‍ലാലിന്റെ വാദങ്ങള് തള്ളി പത്മപ്രിയപത്മപ്രിയ\nകാലവര്‍ഷക്കെടുതി: മുഖ്യമന്ത്രി വിളിച്ച ഉന്നതതല യോഗം തുടങ്ങി\nമാവോവാദി വേട്ട: സി.പി.ഐക്കാർ കരഞ്ഞിട്ട് കാര്യമില്ലെന്ന് കുഞ്ഞാലിക്കുട്ടി


കൊറോണ: രോഗിയുടെ നില തൃപ്തികരം, മൂന്ന് പേർക്കെതിരെ കേസെടുക്കും, 1421 പേർ നിരീക്ഷണത്തിൽ | coronavirus kerala news updates kk shylaja thrissur\nകൊറോണ: 1421 പേർ നിരീക്ഷണത്തിൽ; വ്യാജപ്രചാരണത്തിന്3പേർക്കെതിരെ കേസ്\nഇതുവരെ 24 സാമ്പിളുകൾ അയച്ചതിൽ 18 എണ്ണം നെഗറ്റീവാണെന്ന് മന്ത്രി പറഞ്ഞു. ഇന്ന് 15 സാമ്പിളുകൾ കൂടി അയച്ചിട്ടുണ്ട്. ആവശ്യത്തിലധികം ഐസൊലേഷൻ വാർഡുകൾ സജ്ജമാക്കിയിട്ടുണ്ട്\nThrissur, First Published Jan 31, 2020, 8:20 PM IST\nതൃശ്ശൂർ: കൊറോണ വൈറസ് ബാധയേറ്റ് തൃശ്ശൂരിൽ ചികിത്സയിലുള്ള വിദ്യാർത്ഥിനിയുടെ നില തൃപ്തികരമാണെന്ന് ആരോഗ്യമന്ത്രി കെകെ ശൈലജ.\nആശങ്കപ്പെടേണ്ട സാഹചര്യമില്ലെന്നും മന്ത്രി തൃശ്ശൂരിൽ മാധ്യമപ്രവർത്തകരോട് പറഞ്ഞു. സംസ്ഥാനത്ത് 1471 പേർ നിരീക്ഷണത്തിലുണ്ട് . തൃശൂരിൽ രോഗലക്ഷണമുള്ള 15 പേർ ആശുപത്രിയിൽ നിരീക്ഷണത്തിലാണെന്നും മന്ത്രി വ്യക്തമാക്കി.\nഇതുവരെ 24 സാമ്പിളുകൾ അയച്ചതിൽ 18 എണ്ണം നെഗറ്റീവാണെന്ന് മന്ത്രി പറഞ്ഞു. ഇന്ന് 15 സാമ്പിളുകൾ കൂടി അയച്ചിട്ടുണ്ട്. ആവശ്യത്തിലധികം ഐസൊലേഷൻ വാർഡുകൾ സജ്ജമാക്കിയിട്ടുണ്ട്. സ്വകാര്യ ആശുപത്രികളിൽ 85 ഐസൊലേഷൻ വാർഡുകളും പൂർണ്ണ സജ്ജമാണ്. തിങ്കളാഴ്ച മുതൽ സ്കൂളുകളിൽ ബോധവൽക്കരണം പരിപാടി നടത്തുമെന്നും മന്ത്രി അറിയിച്ചു.\nകേരളത്തിൽ കൊറോണ സ്ഥിരീകരിച്ച വിദ്യാർത്ഥിയുടെ നില തൃപ്തികരമാണെന്ന് മന്ത്രി പറഞ്ഞു. ഇവരുമായി സമ്പർക്കത്തിൽ ഏർപ്പെട്ട 58 പേർ നിരീക്ഷണത്തിലുണ്ട്. നിരീക്ഷണത്തിലുള്ളവരാരും പൊതുചടങ്ങുകളിൽ പങ്കെടുക്കുകയോ പൊതു വാഹനം ഉപയോഗിക്കുകയോ ചെയ്യരുത്. എല്ലാ ജില്ലകളിലും കൊറോണ ജാഗ്രതാ നിർദേശം നൽകിയിട്ടുണ്ട്. സ്വകാര്യ ആശുപത്രികൾക്കും ജാഗ്രതാ നിർദ്ദേശം നൽകി.\nകൊറോണബാധയുമായി ബന്ധപ്പെട്ട് സംസ്ഥാനത്തെ എല്ലാ വിമാനത്താവളങ്ങളിലും ഹെൽപ് ഡെസ്കുകൾ ആരംഭിച്ചിട്ടുണ്ട്. ഇതുമായി ബന്ധപ്പെട്ട് വ്യാജ വാർത്ത പ്രചരിപ്പിച്ച മൂന്ന് പേർക്കെതിരെ കേസെടുക്കുമെന്ന് മന്ത്രി അറിയിച്ചു. തൃശ്ശൂരിൽ തുടരുന്ന മന്ത്രി നാളെ രാവിലെ കൊച്ചിയിലേക്ക് പോകും.\nLast Updated Feb 1, 2020, 7:25 AM IST


കാത്തിരിപ്പിനു വിരാമം, ചമഞ്ഞൊരുങ്ങി കണ്ണൂര് : Deepika.com Youth Fest News\nകണ്ണൂര്: കലാപോരാട്ടത്തിനായുള്ള കാത്തിരിപ്പ് കഴിഞ്ഞു, കണ്ണൂരിന്റെ മണ്ണില് കലയുടെ ലാവണ്യ ദീപ്തിയിലേക്കു കളിയരങ്ങുകള് മിഴിതുറന്നു. തറികളുടേയും തിറകളുടേയും നാട്ടിലിനി കണ്ണും കരളും കവരുന്ന കലാവസന്തം. സ്വര്‍ണകിരീടത്തിനു വേണ്ടിയുള്ള പോരാട്ടത്തിന്റെ ചൂടുപാറുന്ന ആറു പകലുകള്. ദൃശ്യശ്രാവ്യ കലകളുടെ നിലാവു പരക്കുന്ന അഞ്ചു രാത്രികള്. സംസ്ഥാന സ്‌കൂള് കലോത്സവത്തിനു വേദികള് ഉണര്‍ന്നതോടെ കണ്ണൂരിന്റെ രാവിനും പകലിനും ഇനി ഒരേഭാവം. പ്രതിഭകള് സ്വര്‍ണക്കപ്പുമായി മടങ്ങുന്നതു വരെ കലാകേരളവും കണ്ണൂരിലേക്ക് ഒഴുകും.\nകണ്ണൂരിന്റെ പോരാട്ടചരിത്രവും പാരമ്പര്യത്തിന്റെ ദീപ്ത അധ്യായങ്ങളും പുനര്‍ജനിപ്പിക്കുന്നതായിരുന്നു ഘോഷയാത്ര. ദേശീയ പ്രസ്ഥാനത്തിന്റെ സ്മൃതികളും മതസൗഹാര്‍ദത്തിന്റെ സന്ദേശങ്ങളും ഘോഷയാത്രയില് നിറഞ്ഞു. ഭാരതസംസ്‌കാരത്തിന്റെ പരിഛേദമായി ഗുജറാത്ത്, പഞ്ചാബ്, കാഷ്മീരി, അസമീസ്, മണിപ്പൂരി നൃത്തങ്ങളും നഗരവീഥികള്‍ക്കു പുളകംചാര്‍ത്തി. ഘോഷയാത്ര പാതയോരങ്ങളില് തിങ്ങിനിറഞ്ഞ സ്ത്രീകളും കുട്ടികളും ഉള്‍പ്പെടുന്ന വന്‍ജനാവലിയുടെ കണ്ണും കാതും നിറച്ചു. ഉത്സവങ്ങള് ഒട്ടനവധി കണ്ട കണ്ണൂരുകാര്‍ക്കിതു കലയുടെ മഹോത്സവമായി മാറുകയായിരുന്നു.\nകണ്ണൂരിന്റെ പൈതൃകവും പെരുമയും വിളിച്ചോതുന്ന ഘോഷയാത്ര വിളംബരവുമായി മുഖ്യവേദിയില് വന്നു ചേര്‍ന്നതോടെയാണു 57 ാമതു സംസ്ഥാന സ്‌കൂള് കലോത്സവത്തിനു പോലീസ് മൈതാനിയില് തുടക്കം കുറിച്ചത്.\nമേളത്തിരയിളക്കിയ ഘോഷയാത്ര മുഖ്യവേദിയിലെത്തിയയുടന് 57 സംഗീതാധ്യാപകരുടെ സംഘം സ്വാഗതഗാനം ആരംഭിച്ചു. തുടര്‍ന്നു വിദ്യാഭ്യാസ മന്ത്രി പ്രഫ.സി.രവീന്ദ്രനാഥിന്റെ അധ്യക്ഷതയില് മുഖ്യമന്ത്രി പിണറായി വിജയനാണു കൗമാരകലയുടെ ഉത്സവത്തിനു തിരിതെളിയിച്ചത്. ചലച്ചിത്ര പിന്നണിഗായിക കെ.എസ്.ചിത്ര മുഖ്യാതിഥിയായി. കലോത്സവത്തിന്റെ ഓര്‍മകള് അയവിറക്കി ചിത്ര ആലപിച്ച ഗാനത്തെ കാണികള് ഹര്‍ഷാരവത്തോടെയായിരുന്നു എതിരേറ്റത്.\nഉദ്ഘാടന ചടങ്ങിനു പിന്നാലെ വേദികളില് പ്രതിഭകളുടെ പേരാട്ടമായി. 232 ഇനങ്ങളിലായി 12,000 കലാപ്രതിഭകളാണു മത്സരവേദികളില് മാറ്റുരയ്ക്കുന്നത്.\nകണ്ണൂർ: വർണാഭമായ അന്തരീക്ഷത്തിൽ കേരളത്തിന്‍റെ കലാമാമാങ്കത്തിനു തുടക്കം. കലാകാരന്മാരാണു നാടിന്‍റെ മുന്നേറ്റങ്ങൾക്കുള്ള ചാലക ശക്തിയെന്നു മുഖ്യമന്ത്രി പിണറായി വിജയൻ. കണ്ണൂരിൽ ആരംഭിച്ച 57ാമതു സംസ്ഥാന സ്കൂൾ കലോത്സവം ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. ആയിരങ്ങൾ പങ്കെടുത്ത ഉദ്ഘാടന സമ്മേളനത്തിൽ ചലച്ചിത്ര പിന്നണി ഗായിക കെ.എസ്. ചിത്രയെ മുഖ്യമന്ത്രി അവാർഡ് നല്കി ആദരിച്ചു. ഉദ്ഘാടനത്തിനു മുന്നോടിയായി ഭാവരാഗതാളലയവും ആയോധനകലയുടെയും പോരാട്ടവീര്യവും സമന്വയിപ്പിച്ച വർണപ്പകിട്ടാർന്ന ഘോഷയാത്ര നടന്നു.\nചരിത്രമുറങ്ങുന്ന കന്‍റോൺമെന്‍റ് പരിധിയിലെ സെന്‍റ് മൈക്കിൾസ് സ്കൂൾ ഗ്രൗണ്ടിൽനിന്ന് ആരംഭിച്ച ഘോഷയാത്രയിലൊരുക്കിയ പ്ലോട്ടുകളും ദൃശ്യങ്ങളും കണ്ണൂരിന്‍റെ സാംസ്കാരിക പാരമ്പര്യവും ഇന്ത്യൻ ദേശീയതയും രാജ്യത്തിന്‍റെ നാനാത്വത്തിൽ ഏകത്വവുമെല്ലാം വിളിച്ചോതുന്നവയായിരുന്നു.\nമുൻനിരയിൽ പഞ്ചവാദ്യവും അതിനു പിന്നിൽ മന്ത്രിമാരും എംപിമാരും എംഎൽഎമാരും മറ്റു ജനപ്രതിനിധികളും വിവിധ വകുപ്പുദ്യോഗസ്ഥരും അണിനിരന്നു.\nസംസ്ഥാനത്ത് ആദ്യമായി ഹരിത പെരുമാറ്റച്ചട്ടത്തിലൂന്നിയുള്ള കലോത്സവം നടത്തുന്നതിനു നേതൃത്വം നൽകുന്ന ഗ്രീൻ പ്രോട്ടോക്കോൾ കമ്മിറ്റി ഭാരവാഹികൾ ഇതിനു പിന്നിലായി അണിനിരന്നു.\nകഥകളി, യക്ഷഗാനം, തിരുവാതിര, കേരള നടനം ഭരതനാട്യം, മോഹിനിയാട്ടം , മാർഗം കളി, ഒപ്പന, പുലിക്കളി, ഉറുമിപ്പയറ്റ്, മെയ്പ്പയറ്റ് എന്നിവയും ഘോഷയാത്രയെ മനോഹരമാക്കി.\nകലാകാരന്മാര് നാടിന്റെ ചാലകശക്തി: മുഖ്യമന്ത്രി\nകണ്ണൂര്: കലാകാരന്മാരാണു നാടിന്റെ മുന്നേറ്റങ്ങള്‍ക്കുള്ള ചാലക ശക്തിയെന്നു മുഖ്യമന്ത്രി പിണറായി വിജയന്. കണ്ണൂരില് ഇന്നലെ ആരംഭിച്ച 57ാമതു സംസ്ഥാന സ്‌കൂള് കലോത്സവം ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം.\nജനങ്ങളുടെ ആവിഷ്‌കാര സ്വാതന്ത്ര്യത്തിനു പോലും ഭീഷണി നേരിടുന്ന കാലഘട്ടമാണിത്. നമുക്ക് അംഗീകരിക്കാന് കഴിയാത്ത ചിന്തകള് പങ്കുവയ്ക്കുന്നവരുടെ ജീവന് വരെ കവര്‍ന്നെടുക്കുന്ന സാഹചര്യമാണുണ്ടായിരിക്കുന്നത്. ഇത്തരം കാര്യങ്ങളുടെ പേരില് എം.ടി. വാസുദേവന് നായരെയും സംവിധായകന് കമലിനെയും അടക്കം ആക്ഷേപിച്ച സാഹചര്യമുണ്ടായി. സാങ്കേതിക വിദ്യയുടെ മാറ്റങ്ങള് പരമാവധി പ്രയോജനപ്പെടുത്തിയാണു ഇത്തവണത്തെ കലോത്സവം സംഘടിപ്പിച്ചിരിക്കുന്നത്. കലയെ ഹൃദയം കൊണ്ടു സ്വീകരിക്കുന്ന നാടാണു കണ്ണൂര് എന്നതു ഇവിടെ നടക്കുന്ന കലോത്സവം വിവാദങ്ങളില്ലാതെ സംഘടിപ്പിക്കാന് കാരണമാകും. കുട്ടികളുടെ പഠനത്തിനുശേഷമുള്ളതാണു കല എന്ന കാഴ്ചപ്പാട് മാറിക്കഴിഞ്ഞു. പുതിയ വിദ്യാര്‍ഥിയുടെ സംസ്‌കാരം ചിട്ടപ്പെടുത്തുന്നതില് കലയ്ക്കും പഠന പാഠ്യേതര വിഷയങ്ങള്‍ക്കുമുള്ള പ്രധാന്യം വളരെ കൂടുതലാണ്. കലകളിലുടെ വിദ്യാര്‍ഥികള്‍ക്കു ലഭിക്കുന്ന വ്യക്തി വികാസം നാടിന്റെ ഭാവി പൗരന്‍മാരെ വളര്‍ത്തിയെടുക്കുന്നതില് പ്രധാന പങ്ക് വഹിക്കുന്നു.\nവര്‍ഷങ്ങളായി നടക്കുന്ന കലോത്സവത്തില് പണക്കൊഴുപ്പും അനാരോഗ്യകരമായി പ്രവണതകളും കടന്നുവരുന്നു എന്നുള്ള പരാതിയുണ്ട്. ഇതിനു അറുതി വരുത്താനാണു കലോത്സവത്തിന്റെ മാനുവല് പരിഷ്‌കരിച്ചത്. എന്നാല് ഇപ്പോഴും ഇത്തരം പരാതികള് ഉയര്‍ന്നുവരുന്നു.\nകലോത്സവങ്ങളിലുടെയാണു അന്യംനിന്നു പോകുന്ന കലാരൂപങ്ങളുടെ പുനരാവിഷ്‌കാരങ്ങള് സാധ്യമാകുന്നത്. ഗായകര്, നടന്‍മാര്, നര്‍ത്തകര് തുടങ്ങി കലാമേഖലകളില് തിളങ്ങി നില്ക്കുന്ന ഭൂരിഭാഗം പേരും സ്‌കൂള് കലോത്സവങ്ങളിലുടെ കഴിവു തെളിയിച്ച് എത്തിയവരാണെന്നും മുഖ്യമന്ത്രി പറഞ്ഞു.\nവിദ്യാഭ്യാസ മന്ത്രി പ്രഫ. സി. രവീന്ദ്രനാഥ് അധ്യക്ഷത വഹിച്ചു. അടുത്ത വര്‍ഷം മുതല് വിധി നിര്‍ണയം കൂടുതല് ശാസ്ത്രീയമാക്കാന് ശ്രമിക്കുമെന്ന് അദ്ദേഹം പറഞ്ഞു.\nചലച്ചിത്ര പിന്നണി ഗായിക കെ.എസ്. ചിത്രയെ മുഖ്യമന്ത്രി പിണറായി വിജയന് അവാര്‍ഡ് നല്കി ആദരിച്ചു. സംഘാടക സമിതി ചെയര്‍മാന് മന്ത്രി രാമചന്ദ്രന് കടന്നപ്പള്ളി, ആരോഗ്യമന്ത്രി കെ.കെ. ശൈലജ, റവന്യു മന്ത്രി ഇ. ചന്ദ്രശേഖരന്, ഗതാഗത മന്ത്രി എ.കെ. ശശീന്ദ്രന്, എംപിമാരായ മുല്ലപ്പള്ളി രാമചന്ദ്രന്, പി.കെ. ശ്രീമതി, പി. കരുണാകരന്, റിച്ചാര്‍ഡ് ഹേ, കെ.കെ. രാഗേഷ്, എംഎല്‍എമാരായ ടി.വി. രാജേഷ്, എ.എന്. ഷംസീര്, കണ്ണൂര് മേയര് ഇ.പി. ലത, പൊതു വിദ്യാഭ്യാസ സെക്രട്ടറി ഉഷ ടൈറ്റസ്, കണ്ണൂര് ജില്ലാ പഞ്ചായത്ത് പ്രസിഡന്റ് കെ.വി. സുമേഷ്, കണ്ണൂര് ജില്ലാ കളക്ടര് മിര് മുഹമ്മദലി, ഹയര് സെക്കന്‍ഡറി ഡയറക്ടര് എം.എസ്. ജയ, കണ്ണൂര് കോര്‍പറേഷന് കൗണ്‍സിലര്‍മാരായ ഷാഹിന മൊയ്തീന്, വി.വി. അര്‍ഷാന തുടങ്ങിയ പ്രമുഖര് ചടങ്ങില് പങ്കെടുത്തു.\nപെണ്‍കുട്ടികള്‍ക്കു മുറിയൊരുക്കി, മറയില്ലാതെ\nകണ്ണൂര്: ഇടുങ്ങിയ മുറികള്, മറയില്ലാതെ വസ്ത്രം മാറേണ്ട അവസ്ഥ. ഹയര്‍സെക്കന്‍ഡറി വിഭാഗം തിരുവാതിരക്കളി നടന്ന ജവഹര് സ്‌റ്റേഡിയത്തിലെ പമ്പയുടെ അവസ്ഥ ഇങ്ങനെയായിരുന്നു. തിരുവാതിര കളിക്കാനെത്തിയ പെണ്‍കുട്ടികള് വസ്ത്രം മാറാന് കാത്തിരുന്നത് ആറു മണിക്കൂര്.\nതെക്കന് ജില്ലകളില് നിന്നുള്ള മത്സരാര്‍ഥികള് ഉച്ചയ്ക്ക് 12 ഓടെ തന്നെ വേദിയായ പമ്പയില് എത്തിയിരുന്നു. എന്നാല് ഇടുങ്ങിയ മുറിയില് വസ്ത്രം മാറേണ്ടത് നൂറോളം മത്സരാര്‍ഥികള്‍ക്ക്. നാലു ജില്ലകളിലുള്ളവര്‍ക്കാണ് ഒരു മുറി നല്കിയത്. ഒരു ജില്ലയില് നിന്നും തന്നെ മൂന്നു ടീമുകള് ഉണ്ടായിരുന്നു. ഇരിക്കാന് കസേരകള് പോലും ഇല്ലാത്ത അവസ്ഥ.മറയില്ലാതെ വസ്ത്രം മാറില്ലെന്ന് കുട്ടികള്‍ക്കൊപ്പം എത്തിയ രക്ഷിതാക്കളും അധ്യാപകരും ശഠിച്ചെങ്കിലും സംഘാടകര് ചെവികൊണ്ടില്ല. തുടര്‍ന്നു ബഹളം വച്ചപ്പോള് പോലീസാണ് ഇടപെട്ടത്.\nഎങ്കിലും മുറികളുടെ എണ്ണത്തില് മാറ്റമൊന്നും ഉണ്ടായില്ല. തത്കാലം മറയുണ്ടാക്കി തടിതപ്പി. ഇളകുന്ന വേദിയായിരുന്നു തിരുവാതിര വേദിയുടെ മറ്റൊരു പ്രത്യേകത. സംഘാടകരും രക്ഷിതാക്കളും അധ്യാപകരും ചേര്‍ന്ന് ഇളകുന്ന വേദി ഉറപ്പിക്കാന് നന്നേ പാടുപെട്ടു. മത്സരാര്‍ഥികള്‍ക്ക് വേദിയിലേക്ക് പോകാന് മറ്റ് മത്സരാര്‍ഥികള് വസ്ത്രങ്ങള് മാറുന്ന മുറിയിലൂടെ വേണം പോകാന്. വേദിക്കു സമീപം ശുചിമുറിയും ഇല്ലാത്തത് മത്സരാര്‍ഥികളെ വീണ്ടും വലച്ചു.\nഘോഷയാത്രയില് കടമ്പൂര് തരംഗം\nകണ്ണൂര്: സംസ്ഥാന സ്‌കൂള് കലോത്സവ ഘോഷയാത്രയില് നിറഞ്ഞു നിന്നു കടമ്പൂര് സ്‌കൂള്. കടമ്പൂരിന്റെ കലാകാരന്‍മാരാണ് ഘോഷയാത്രയെ വര്‍ണാഭമാക്കി മാറ്റിയത്. ഹൈസ്‌കൂള് വിഭാഗത്തില് നിന്നും 1500 കുട്ടികളും ഹയര്‍സെക്കന്‍ഡറി വിഭാഗത്തില് നിന്നുള്ള 500 കുട്ടികളുമാണ് പങ്കെടുത്തത്.\nഘോഷയാത്രയില് വടക്കന് പാട്ടിലെ വീരാംഗന ഉണ്ണിയാര്‍ച്ചയെയും വീരപഴശിയെയും അവതരിപ്പിച്ചതു കൂടാതെ മോഹിനിയാട്ടം, ഭരതനാട്യം, മാര്‍ഗം കളി, കഥകളി, തിരുവാതിര, കളരി, ഫ്‌ലോട്ട് എന്നിവ ഉള്‍പ്പെടെ അറുപത് ഇനങ്ങളാണ് കടമ്പൂരിന്റെ കലാകാരന്‍മാര് അവതരിപ്പിച്ചത്. കേരളീയര്‍ക്കു കേട്ടുപരിചയം മാത്രമുള്ള സൂഫി ഡാന്‍സ്, കാഷ്മീരി, ചൈനീസ് ഡ്രാഗണ്, ജപ്പാന് ഡാന്‍സ്, ആസാമീസ്, സാംബാ ഡാന്‍സ് എന്നിവ കണ്ണൂരുകാര്‍ക്കു പുത്തന് അനുഭവമായി മാറുകയും ചെയ്തു. കൂടാതെ ദണ്ഡിയാത്ര ഫ്‌ലോട്ടും ഏറെ ആകര്‍ഷകമായി.\nസുരക്ഷയില് വിട്ടുവീഴ്ചയില്ല; പോലീസുകാരെയും നിരീക്ഷിക്കും\nകണ്ണൂര്: സംസ്ഥാന സ്‌കൂള് കലോത്സവത്തില് എത്തുന്നവര്‍ക്ക് പൂര്‍ണ സുരക്ഷയൊരുക്കുമെന്ന് ഐജി ദിനേന്ദ്രകശ്യപ്. ഓരോ വേദിക്കും ഒരു സിഐയുടെ നേതൃത്വത്തിലാണ് സുരക്ഷാചുമതല.\nകലോത്സവ ജോലിക്കിടെ വീഴ്ചവരുത്തുന്ന പോലീസുകാര്‍ക്കെതിരേയും നടപടിയുണ്ടാവുമെന്ന് അദ്ദേഹം പറഞ്ഞു. പ്രധാന വേദിയായ നിളയുടെ പരിസരത്ത് പോലീസുകാര്‍ക്കുള്ള നിര്‍ദേശം നല്‍കുന്നതോടൊപ്പമാണ് അദ്ദേഹം ഇക്കാര്യം അറിയിച്ചത്.\nസിസിടിവി കാമറവഴി പോലീസുകാരേയും നിരീക്ഷിക്കും. ഫോണില് കൂടുതല് സമയം ചാറ്റ് ചെയ്യുക, ഗതാഗത നിയന്ത്രണത്തിലും മറ്റും വീഴ്ച വരുത്തുക തുടങ്ങിയവ പ്രത്യേകം നിരീക്ഷിക്കും. കണ്ണൂരിന്റെ ആതിഥ്യമര്യാദ പോലീസുകാര് മറ്റുള്ള ജില്ലക്കാര്‍ക്ക് മനസിലാക്കി കൊടുക്കണമെന്നും ഐജി പറഞ്ഞു.


കിഴക്കേ ചേരാനല്ലൂർ - വിക്കിപീഡിയ\nഎറണാകുളം ജില്ലയിൽ കുന്നത്തുനാട് താലൂക്കിൽ കാലടിയ്ക്കടുത്ത് പെരിയാറിന്റെ കരയിൽ സ്ഥിതിചെയ്യുന്ന ഒരു ഗ്രാമമാണ് ചേരാനല്ലൂർ. കൂവപ്പടി ഗ്രാമപഞ്ചായത്തിന്റെ ഭാഗമാണ് ഈ സ്ഥലം. എറണാകുളം ജില്ലയിൽ തന്നെ, പെരിയാറിന്റെ കരയിൽ തന്നെയായി മറ്റൊരു ചേരാനല്ലൂരുള്ളതിനാലും അത് ഈ ചേരാനല്ലൂരിന്റെ പടിഞ്ഞാറായതിനാലും, കിഴക്കേ ചേരാനല്ലൂർ എന്നും ഈ ഗ്രാമം അറിയപ്പെടുന്നു. ട\nചേരാൻ നല്ല ഊര് എന്നത് ലോപിച്ചാണ് ചേരാനല്ലൂർ എന്ന പേരുണ്ടായതെന്ന് വിശ്വസിയ്ക്കപ്പെടുന്നു. എന്നാൽ, ചേരമാൻ പെരുമാളുടെ നല്ല ഊര് എന്നതാണ് ചേരാനല്ലൂരായതെന്ന് മറ്റൊരു വ്യാഖ്യാനവുമുണ്ട്.\nഎറണാകുളം ജില്ലയിൽ കൂവപ്പടി ഗ്രാമപഞ്ചായത്തിൽ സ്ഥിതിചെയ്യുന്ന ചേരാനല്ലൂരിലേയ്ക്ക്, എറണാകുളത്തുനിന്ന് ഏകദേശം 40 കിലോമീറ്റർ ദൂരമുണ്ട്. ഗ്രാമത്തിന്റെ വടക്കും പടിഞ്ഞാറും ഭാഗങ്ങളിലൂടെയാണ് പെരിയാറൊഴുകുന്നത്. പ്രസിദ്ധ തീർത്ഥാടനകേന്ദ്രമായ മലയാറ്റൂർ, ചേരാനല്ലൂരിൽ നിന്ന് ഏകദേശം എട്ട് കിലോമീറ്റർ വടക്കുമാറി പെരിയാറിന്റെ മറുകരയിൽ സ്ഥിതിചെയ്യുന്നു. പ്രസിദ്ധ ആന വളർത്തുകേന്ദ്രമായ കോടനാടും ചേരാനല്ലൂരിന്റെ സമീപപ്രദേശമാണ്. കൊച്ചി അന്താരാഷ്ട്ര വിമാനത്താവളത്തിലേയ്ക്ക് ചേരാനല്ലൂരിൽ നിന്ന് 11 കിലോമീറ്ററേ ദൂരമുള്ളൂ. അങ്കമാലിയും പെരുമ്പാവൂരുമാണ് സമീപ പട്ടണങ്ങൾ.\nപോസ്റ്റ് ഓഫീസ്, വിദ്യാലയങ്ങൾ, എ.ടി.എം. തുടങ്ങി സാധാരണക്കാർക്ക് ആവശ്യമായ എല്ലാ സൗകര്യങ്ങളും ലഭ്യമായ ഗ്രാമമാണ് ചേരാനല്ലൂർ. നൂറ്റെട്ട് ശിവാലയങ്ങളിലൊന്നായ ചേരാനല്ലൂർ മഹാദേവക്ഷേത്രം, സെന്റ് ഫ്രാൻസീസ് സേവ്യർ ദേവാലയം എന്നീ ആരാധനാലയങ്ങൾ ചേരാനല്ലൂരിലാണ്.\n2001-ലെ ദേശീയ സെൻസസ് പ്രകാരം ഏകദേശം അമ്പതിനായിരം ആളുകൾ താമസിയ്ക്കുന്ന ചേരാനല്ലൂരിൽ ജനസംഖ്യയിൽ ഹിന്ദു-ക്രിസ്ത്യൻ മതവിശ്വാസികളാണ് മുന്നിട്ടുനിൽക്കുന്നത്. ഏകദേശം 96 ശതമാനം ആളുകളും സാക്ഷരരാണ്.\n"https://ml.wikipedia.org/w/index.php?title=കിഴക്കേ_ചേരാനല്ലൂർ&oldid=3330958" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:5മേയ് 2020, സമയം: 09:42\nഈ താൾ അവസാനം തിരുത്തപ്പെട്ടത്: 09:42,5മേയ് 2020.


‘സത്യഗൃഹം’: മഹാത്മാവിന്റെ വാസകാലത്തിന്റെ ഓർമകൾ | Mahatma Gandhi | Manorama news\nജെറി സെബാസ്റ്റ്യൻ October 02, 2021 09:27 AM IST\nഗാന്ധിജിയുടെ മുംൈബ വസതി മണിഭവന്. ചിത്രം: വിഷ്ണു വി. നായർ ∙ മനോരമ\nകത്തെ സകല ആയുധങ്ങളെക്കാളും മൂർച്ചയുള്ള ഒരു മനുഷ്യൻ ഇവിടെ ഉണർന്നു. ഇവിടെ ഉറങ്ങി; ദീർഘമായ 17 വർഷം. ആ കാലഘട്ടം മാറ്റിമറിച്ചത് ഒരു രാജ്യത്തെ മാത്രമല്ല, ലോകത്തിന്റെ ദർശനങ്ങളെത്തന്നെയായിരുന്നു. അഹിംസയും ലാളിത്യവും മനക്കരുത്തുംകൊണ്ട് ഒരു ജനതയുടെ ആത്‌മാവിനെ സ്പർശിച്ച മഹാത്‌മാഗാന്ധിയുടെ വാസകാലത്തിന്റെ ഓർമകളാണ് മണിഭവൻ എന്ന ചരിത്രമന്ദിരത്തിന്റെ ജീവശ്വാസം.\nഇവിടെനിന്നാണു ബ്രിട്ടിഷ് സാമ്രാജ്യത്തെ മുട്ടുകുത്തിച്ച ഒട്ടേറെ സമരപരമ്പരകളുടെ പന്തങ്ങൾ പുറപ്പെട്ടത്. വൈവിധ്യങ്ങളെയും വൈരുധ്യങ്ങളെയും ഒരു ചരടിൽ മനോഹരമായി കോർത്തിണക്കാമെന്നു ലോകത്തിനു കാണിച്ചുകൊടുത്ത മഹാത്‌മാവിന്റെ ചിന്തകൾക്കും വാക്കുകൾക്കും ജീവിതചര്യയ്ക്കുമെല്ലാം തണലൊരുക്കാൻ അപൂർവഭാഗ്യം ലഭിച്ച കെട്ടിടം.\nഛത്രപതി ശിവാജി ടെർമിനസ് റെയിൽവേ സ്റ്റേഷനിൽനിന്ന് 15 മിനിറ്റിന്റെ യാത്രാദൂരത്തിൽ ഗാവ്‌ദേവിയിലാണ് മുംബൈയിലെ ഈ ഗാന്ധിവസതി. സ്വാതന്ത്ര്യസമരകാലത്തെ പല പ്രക്ഷോഭങ്ങൾക്കും മഹാത്‌മാഗാന്ധി രൂപം നൽകിയത് ഇവിടെ താമസിക്കുന്ന കാലത്താണ്. 110 വർഷം പിന്നിട്ട കെട്ടിടം രാഷ്ട്രപിതാവിന്റെ മരണശേഷം ഗാന്ധി മ്യൂസിയമായി. ലോകത്തിനു മുഴുവൻ വെളിച്ചവും പ്രചോദനവുമായി നിലകൊള്ളുന്ന ഗാന്ധിഭവനം ബലപ്പെടുത്താനും മോടി കൂട്ടാനുമായി 10 കോടി രൂപയുടെ നവീകരണ പ്രവർത്തനങ്ങളാണ് മഹാരാഷ്ട്ര സർക്കാർ ഇപ്പോൾ നടത്തുന്നത്.\nരത്‌നവ്യാപാരി ആയിരുന്ന റേവാശങ്കർ ജാവേരി പണികഴിപ്പിച്ച വീടാണ് മണിഭവൻ. അദ്ദേഹത്തിന്റെ മകൻ മണിലാലിന്റെ പേരാണ് വീടിന്. ഉൾവശത്ത് അധികവും തേക്ക് തടികൊണ്ടുള്ളതാണു നിർമിതി.\n1915 ജനുവരിയിലാണ് ഗാന്ധിജി ദക്ഷിണാഫ്രിക്കയിൽനിന്നു മുംബൈയിൽ കപ്പലിറങ്ങിയത്. തുടർന്ന് ഗോപാലകൃഷ്ണ ഗോഖലെയെ സന്ദർശിച്ചു. രാജ്യം മുഴുവൻ യാത്ര ചെയ്ത് ജനവികാരം മനസ്സിലാക്കി ബ്രിട്ടിഷുകാരിൽനിന്നു സ്വാതന്ത്ര്യം നേടിയെടുക്കാനുള്ള പ്രവർത്തനങ്ങൾക്കുതുടക്കമിടാനായിരുന്നു ഗോഖലെയുടെ നിർദേശം. സമരം ആസൂത്രണം ചെയ്യാൻ പ്രമുഖർക്കൊപ്പം മുംബൈയിലെ പലയിടങ്ങളും സന്ദർശിക്കുക പതിവായതോടെയാണ് താമസസ്ഥലം ആവശ്യമായി വന്നത്. ഇതറിഞ്ഞ് ഏറെ അടുപ്പമുണ്ടായിരുന്ന ജാവേരി കുടുംബം ഗാന്ധിജിക്കു മണിഭവനിൽ താമസിക്കാൻ അനുമതി നൽകുകയായിരുന്നു.\n1917 മുതൽ 1934 വരെയാണ് ഗാന്ധിജി ഇവിടെ താമസിച്ചത്. ചർക്കയിൽ നൂൽ നൂൽക്കാൻ അദ്ദേഹം പഠിച്ചത് മണിഭവനിൽ താമസിക്കുന്ന കാലത്താണ്. റൗലറ്റ് ആക്ടിനെതിരെ സത്യഗ്രഹം ആരംഭിച്ചതും ഇവിടെവച്ച്. ‘സത്യഗ്രഹി’ എന്ന വാർത്താപത്രിക പുറത്തിറക്കിയതും ‘യങ് ഇന്ത്യ’ ഏറ്റെടുത്ത് പ്രസിദ്ധീകരിച്ചു തുടങ്ങിയതും മണിഭവനിൽ താമസിക്കുന്ന നാളുകളിൽത്തന്നെ. 1931ൽ ഇവിടെ ചേർന്ന കോൺഗ്രസ് പ്രവർത്തക സമിതി യോഗമാണ് ലണ്ടനിലെ വട്ടമേശ സമ്മേളനത്തിന് ഇന്ത്യയെ പ്രതിനിധീകരിച്ച് മഹാത്‌മാ ഗാന്ധിയെ അയയ്ക്കാൻ തീരുമാനമെടുത്തത്.\nമണിഭവനിൽ മഹാത്‌മാഗാന്ധിയുടെ മുറി\nഗാന്ധിജി ആട്ടിൻപാൽ കുടിക്കാൻ തുടങ്ങുന്നതും മണിഭവനിൽ നിന്ന്. ഉദരരോഗം ബാധിച്ചതിനു പിന്നാലെയാണിത്. പശുവിന്റെയോ, ആടിന്റെയോ അകിടിൽനിന്ന് അവസാനം വരുന്നത് രക്തം പുരണ്ട പാൽ ആയിരിക്കുമെന്ന ചിന്തയാണ് പാൽ കുടിക്കുന്നതിൽനിന്നു പിന്തിരിപ്പിച്ചിരുന്നത്. പാൽ കറക്കുമ്പോൾ ആടിനു വേദനിക്കില്ലെന്ന് ഭാര്യ കസ്തൂർബ അദ്ദേഹത്തെ പറഞ്ഞു മനസ്സിലാക്കിയതോടെ നിലപാട് മാറ്റുകയായിരുന്നു. മണിഭവനു മുന്നിലൂടെ ആടുമായി പോകുന്നയാൾ വീടിനു മുന്നിൽനിന്നു പാൽകറന്നു കൈമാറുകയായിരുന്നു രീതി.\n1932 ജനുവരി നാലിനു പുലർച്ചെ മൂന്നിനു മണിഭവന്റെ ടെറസിൽനിന്നാണ് ബ്രിട്ടിഷ് പൊലീസ് ഗാന്ധിജിയെ അറസ്റ്റ് ചെയ്തത്. ക്വിറ്റ് ഇന്ത്യ പ്രഖ്യാപനം നടത്തിയ ഓഗസ്റ്റ് ക്രാന്തി മൈതാനത്തേക്ക് മണിഭവനിൽ നിന്ന് അധികം ദൂരമില്ല.\nഗാന്ധിജിയുടെ രക്തസാക്ഷിത്വത്തിനുശേഷം കേന്ദ്രീയ ഗാന്ധി സ്മാരക നിധി, ജാവേരി കുടുംബത്തിൽനിന്നു മണിഭവൻ വിലയ്ക്കു വാങ്ങി. പ്രധാനമന്ത്രി ജവാഹർലാൽ നെഹ്‌റു അതു ഗാന്ധി സ്‌മാരകമായി പ്രഖ്യാപിച്ചു. ആദ്യത്തെ പാർലമെന്റ് സ്‌പീക്കറായ ജി. വി. മാവ്‌ലങ്കറാണ് 1955 ഒക്‌ടോബർ രണ്ടിന് മ്യൂസിയം ഉദ്‌ഘാടനം ചെയ്തത്.\nരാഷ്ട്രപിതാവ് തന്റെ ജീവിതത്തിലെ നിർണായക കാലം കഴിച്ചുകൂട്ടിയ ഭവനത്തിലെ ഓരോ കാഴ്ചയും സന്ദർശകരുടെ ഹൃദയം തൊടും. ഗാന്ധിജി വായിച്ചിരുന്ന പുസ്തകങ്ങളും അദ്ദേഹത്തെക്കുറിച്ചുള്ള പുസ്തകങ്ങളുമടങ്ങുന്ന വിശാലമായ ലൈബ്രറിയാണ് താഴത്തെ നിലയിലുള്ളത്. അൻപതിനായിരം പുസ്തകങ്ങളിൽ പലതും അപൂർവമാണെന്ന് മണിഭവൻ ഓഫിസ് സെക്രട്ടറി ഹരിപ്പാട് സ്വദേശി സജീവ് പി. രാജൻ പറഞ്ഞു.\nമുകൾനിലയിലേക്കു കയറുമ്പോൾ നേർത്ത് ഒഴുകിയെത്തുന്ന ശാന്തിഗീതങ്ങൾ ഗാന്ധിജിയുടെ കാലടികൾക്കൊപ്പം നമ്മെ നടത്തും.\nഗോവണിയോടുചേർന്നു ഭിത്തിയിൽ മഹാത്‌മാവിന്റെ ജീവിതയാത്രയുടെ ചിത്രങ്ങൾ. ഡോക്യുമെന്ററികളും മറ്റും സന്ദർശകർക്കായി പ്രദർശിപ്പിക്കുന്ന ചെറുതിയറ്ററും അവിടെയുണ്ട്.\nചാര്‍ലി ചാപ്ലിനെ‍ാപ്പം ഗാന്ധിജി. മണിഭവനിലെ ശേഖരത്തിലുള്ള ചിത്രം.\nമുകൾനിലയിലാണ് ഗാന്ധിജി ഉപയോഗിച്ചിരുന്ന മുറി. അദ്ദേഹത്തിന്റെ ചർക്ക, കണ്ണട, മെതിയടി, പാത്രങ്ങൾ, സ്‌പൂണുകൾ എന്നിവ പകിട്ടു നഷ്ടപ്പെടാതെ സൂക്ഷിച്ചിരിക്കുന്നു. അതോടുചേർന്ന്, ഗാന്ധിജിയുടെ ജീവിതത്തിലെ ഓരോ കാലഘട്ടവും കോർത്തിണക്കിയുള്ള പാവപ്രദർശനം ശ്രദ്ധേയമാണ്. രണ്ടാംനിലയിലെ ബാൽക്കണിയിൽ നിന്നാണ് ഗാന്ധിജി ജനങ്ങളെ അഭിസംബോധന ചെയ്തിരുന്നത്.\nമലയാളം അടക്കം 11 ഭാഷകളിലുള്ള ഗാന്ധിജിയുടെ ഒപ്പുകൾ, വട്ടമേശ സമ്മേളനത്തിൽ പങ്കെടുക്കാൻ ബ്രിട്ടിഷ് ഭരണകൂടം അനുവദിച്ച പാസ്പോർട്ട്, രണ്ടാം ലോകയുദ്ധത്തിനു മുൻപു ഹിറ്റ്‍ലർക്ക് എഴുതിയ കത്ത്, ചാർലി ചാപ്ലിനൊപ്പം ഗാന്ധിജി, ഗോഡ്സെ നിറയൊഴിച്ച തോക്ക്, രാജ്ഘട്ടിലേക്കുള്ള വിലാപയാത്ര എന്നിങ്ങനെ നീളുന്നു ചിത്രങ്ങളുടെ നിര.\nഗാന്ധിമൂല്യങ്ങളിൽ ആകൃഷ്ടരായി ലോകത്തിന്റെ പല ഭാഗങ്ങളിൽനിന്നു സന്ദർശകർ ഇവിടെയത്താറുണ്ട്. കറുത്തവരുടെ അവകാശങ്ങൾക്കായി പോരാടിയ മാർട്ടിൻ ലൂഥർ കിങ് 1959ൽ മണിഭവൻ സന്ദർശിക്കാനെത്തി. ഗാന്ധിജിയുടെ വസതി കണ്ട് നക്ഷത്രഹോട്ടലിലെ മുറി ഒഴിവാക്കി രണ്ടു ദിവസം മാർട്ടിൻ ലൂഥർ കിങ് മണിഭവനിൽ തങ്ങുകയായിരുന്നു. ആ സംഭവം നടന്ന് അര നൂറ്റാണ്ടായ വേളയിൽ, 2009ൽ മകൻ മാർട്ടിൻ ലൂഥർ കിങ് ജൂനിയർ മണിഭവൻ സന്ദർശിച്ചു. 2010ൽ, യുഎസ് പ്രസിഡന്റായിരിക്കെ ബറാക് ഒബാമ തന്റെ ആദ്യ ഇന്ത്യൻ സന്ദർശനവേളയിൽ ആദ്യമെത്തിയതും മണിഭവനിൽ. അങ്ങനെ ഒട്ടേറെ നേതാക്കളും വിശിഷ്ട വ്യക്തികളും ഹൃദയത്തിൽ സൂക്ഷിക്കുന്ന ഒരിടം.\nപുറംഭിത്തികൾ ബലപ്പെടുത്തുന്നതിനൊപ്പം അകം കൂടുതൽ മിഴിവുള്ളതാക്കുക കൂടിയാണ് ഇപ്പോഴത്തെ നവീകരണത്തിന്റെ ലക്ഷ്യം. അറ്റകുറ്റപ്പണി ഒരു വർഷത്തോളം നീണ്ടുനിൽക്കും. തൊട്ടുതലോടുകൾ പുറംമോടികളിൽ മാത്രം. കാലം കടന്നൊഴുകുന്ന ശാന്തിമന്ത്രത്തിലാണ് മണിഭവന്റെ അടിത്തറ.\nEnglish Summary: Mani bhavan- Mahatma Gandhi's home in mumbai


ഹർത്താലുകൾ വേണോ? ഹർത്താൽ നിരോധിക്കണോ? നിരോധിച്ചാൽ ഹർത്താൽ ഇല്ലാതാകുമോ? നിരോധിയ്ക്കുന്നതു ശരിയോ? നിരോധനം ആർക്കുവേണ്ടി?മുൻകുറിപ്പ്: ഹർത്താലിനെ കുറിച്ചുള്ള ചില ശിഥിലമായ ചിന്തകൾക്ക് പരിമിതമായ അക്ഷര രൂപങ്ങൾ നൽകുകയാണിവിടെ. ചർച്ചകൾക്ക് ഒരു മുൻ കുറിപ്പ് എന്ന നിലയിൽ!ഈ പോസ്റ്റിന്റെ ചുരുക്കം: ഹർത്താൽ നിരവധി സമര രൂപങ്ങളിൽ ഒന്നു മാത്രമാണ്. അവ നിരോധിയ്ക്കുന്നത് ജനാധിത്യാവകാശങ്ങളിൽ ഒന്നിന്റെ നിഷേധമാണ്. അത് അപ്രായോഗികവുമാണ്. എന്നാൽ ഹർത്താലുകളിൽ നിന്ന് വാഹന ഗതാകഗതത്തെ പൂർണ്ണമായും ഒഴിവാക്കണം. അവശ്യ സർവീസുകൾ സംബന്ധിച്ച് പുതിയ ലിസ്റ്റുണ്ടാകണം. അവയും ഹർത്താലിൽ നിന്ന് ഒഴിവാക്കണം.അരുതോ, ഹർത്താലുകൾ ?തുടർന്നു വായിക്കുക......ഹർത്താലിനെ കുറിച്ചുള്ള അഭിപ്രായ വ്യത്യാസങ്ങൾ തുടങ്ങിയിട്ടു കുറച്ചു നാളായി. ഇപ്പോൾ കോൺഗ്രസ്സ് പാർട്ടി ഹർത്താൽ നടത്തില്ലെന്നു തീരുമാനിയ്ക്കാൻ പോകുന്നതായ പ്രഖ്യാപനം നടത്തിയതോടെയാണ് അത് വീണ്ടും സജീവ ചർച്ചാവിഷയമാകുന്നത്. ഹർത്താൽ എന്നത് നിരവധി സമര രൂപങ്ങളിൽ ഒന്നു മാത്രമാണ്. സമരം ചെയ്യുക എന്നത് ജനാധിപത്യത്തിലെ ഒരു സ്വാഭാവികാവകാശമാണ്. അതുകൊണ്ടു തന്നെ സമാധാനപരമായും, നിരായുധമായും നടത്താവുന്ന ഏതെങ്കിലും സമര രൂപം നിരോധിയ്ക്കുന്നത് ജനാധിപത്യാവകാശങ്ങളിൽ ഒന്നു നിഷേധിയ്ക്കുക എന്നതു തന്നെ. അതുകൊണ്ട് ഹർത്താലും ഒരു സമര രൂപമാകയാൽ അത് പൂർണ്ണമായും നിരോധിയ്ക്കുക എന്നത് പൌരാവകാശ നിഷേധം തന്നെ. അത് പ്രായോഗികവും അല്ല. ബന്ദ് നിരോധിച്ചപ്പോഴാണ് ഹർത്താൽ ബന്ദിന്റെ കൂടി അർത്ഥം കൈക്കൊണ്ടത്. ഇപ്പോൾ ഹർത്താൽ എന്നാൽ ബന്ദുതന്നെ എന്ന സ്ഥിതിയിലുമായി. ഇനി ഹർത്താൽ നിരോധിച്ചാൽ ഹർത്താൽ എന്ന വാക്ക് അവഗണിയ്ക്കപ്പെട്ട് നിഘണ്ടുവിലിരുന്ന് തുരുമ്പിയ്ക്കും എന്നല്ലാതെ, ഹർത്താൽ എന്ന വാക്ക് ഉൾക്കൊള്ളുന്ന സമര രൂപം അവസാനിയ്ക്കാൻ പോകുന്നില്ല. കാരണം ഓരേ അർത്ഥത്തിൽ പകരം പകരം ഉപയോഗിയ്ക്കാവുന്ന നിരവധി വാക്കുകൾ ഇനിയും മലയാളം ഉൾപ്പെടെ എല്ലാ ഭാഷാ നിഘണ്ടുകളിലും ഉണ്ട്. പണിമുടക്ക്, വിട്ടുനിൽക്കൽ, പ്രതിരോധം തുടങ്ങിയ സാധാരണ പദങ്ങൾ തന്നെ ധാരാളം. അതുമല്ലെങ്കിൽ പുതിയ ഒരു വാക്കു കണ്ടു പിടിച്ച് ഭാഷയ്ക്ക് മുതൽക്കൂട്ടുക തന്നെ.അതുകൊണ്ട് നിരോധനം കൊണ്ട് ഹർത്താലിനെ തുരത്താമെന്ന് ആരും കരുതേണ്ട. സമാധാനപരമായി സംഘടിയ്ക്കാനും പ്രതിഷേധിയ്ക്കാനും,സമരം ചെയ്യാനും, അഭിപ്രായം പറയാനും, വിമർശിയ്ക്കാനും ഒക്കെയുള്ള അവകാശം ഉൾക്കൊള്ളുന്നതാണു ജനാധിപത്യം. അല്ലാതെ സമയാസമയം വോട്ടു ചെയ്ത് ഒരു ഭരണകൂടത്തെ തെരഞ്ഞെടുത്തശേഷം കണ്ണും കാതും വായും പൂട്ടി കൈയ്യുംകെട്ടി ഇരുന്നുകൊള്ളണം എന്നതല്ല, ജനാധിപത്യം!ഹർത്താലുകൾ ജനങ്ങൾക്കു ബുദ്ധിമുട്ടുണ്ടാക്കുന്നു എന്നാണു വാദമെങ്കിൽ, ആരാണീ ജനം? ഹർത്താൽ നടത്തുന്നവരും ജനമല്ലേ? ജനത്തെ ബുദ്ധിമുട്ടുയ്ക്കാതെ അർക്കും ഒരു സമരവും നടത്താൻ കഴിയില്ല. ആർക്കും ബുദ്ധിമുട്ടുണ്ടാക്കാത്ത ഒരു സമരം സമരങ്ങളുടെ ചരിത്രത്തിൽ തന്നെ ഉണ്ടാകില്ല. ഗാന്ധിജിയുടെ സഹനസമരമായാൽ പോലും ആർക്കെങ്കിലും ഒക്കെ ബുദ്ധിമുട്ടുണ്ടാക്കും. ഇന്ത്യയുടെ സ്വാതന്ത്ര്യത്തിനു വേണ്ടിയുള്ള സമരരവും ആരെയും ബുദ്ധിമുട്ടിയ്ക്കാതെ നടത്തിയതല്ല. നമ്മുടെ സ്വാതന്ത്ര്യ സമരം കൊണ്ട് ബ്രിട്ടീഷുകാർ മാത്രമല്ല ബുദ്ധിമുട്ടിയത്. ഇന്ത്യക്കാരും ബുദ്ധിമുട്ടിയിട്ടുണ്ട്. സമരങ്ങളിലൊന്നും പങ്കെടുക്കാൻ ഇഷ്ടപ്പെടാത്തവരുടെ സൌകര്യത്തിന് ഒരു സമരവും നടത്താൻ കഴിയില്ല. സമരങ്ങളോട് താല്പര്യമില്ലാത്തവർ മാത്രമാണ് ജനമെന്ന സങ്കല്പം പാടില്ല. എല്ലാ കാലത്തും സമൂഹത്തിന്റെ മാറ്റങ്ങൾക്കു വേണ്ടി പ്രവർത്തിയ്ക്കുന്നവർ ഒരു ചെറിയ വിഭാഗം മാത്രമാണ് ഉണ്ടാവുക. അതാണു ചരിത്രം നമ്മെ പഠിപ്പിയ്ക്കുന്നതും.നല്ലൊരു പങ്ക് ആളുകളും നാട്ടിലോ രാജ്യത്തിലോ ലോകത്തിലോ എന്തു തന്നെ നടന്നാലും നമുക്കൊന്നുമില്ലെന്ന മട്ടിൽ സ്വന്തം കാര്യം നോക്കി കഴിയുന്നവരാണ്. അത് ബ്രിട്ടീഷുകാർ ഇവിടെ ഭരിയ്ക്കുന്ന കാലത്തും അങ്ങനെ തന്നെ ആയിരുന്നു. അക്കൂട്ടർക്ക് ഇവിടെ ആരു ഭരിച്ചാലും കണക്കു തന്നെ. വിദേശികൾ ഭരിച്ചാലും, രാജാവു ഭരിച്ചാലും, പട്ടാളം ഭരിച്ചാലും ഇനിയതല്ല ജനാധിപത്യഭരണം ആയാലും തങ്ങൾക്കു തങ്ങളുടെ കാര്യം എന്ന മട്ടിൽ ചിന്തിക്കുന്നവർ! അങ്ങനത്തോരെ സംബന്ധിച്ച് ഹർത്താൽ മാത്രമല്ല എല്ലാ സമരരൂപങ്ങളും എന്തിനു രാഷ്ട്രീയ പ്രവർത്തനം തന്നെ അവർക്ക് അരോചകമായി തോന്നും. അത്തരം സാമൂഹ്യ ബോധമില്ലാത്തവരും അരാഷ്ട്രീയ വാദികളും മാ‍ത്രമാണു ജനങ്ങളെന്നു ധരിയ്ക്കരുത്. അവരുടെ ചൊറിച്ചിൽ മാറ്റാൻ രാഷ്ട്രീയ പാർട്ടികളും ജനാധിപത്യ സംവിധാനങ്ങളും കൂട്ടു നിൽക്കരുത്.കാരണം ഇപ്പോൾ അവർ ഹർത്താൽ വേണ്ടെന്നു പറയും. പിന്നെ പ്രകടനങ്ങൾ,. ജാഥകൾ, ധർണ്ണകൾ, പിക്കറ്റിംഗ്, പൊതുയോഗങ്ങൾ ഇവയൊന്നും വേണ്ടെന്നു പറയും. പിന്നെ അഭിപ്രായ സ്വാതന്ത്ര്യം, തെരഞ്ഞെടുപ്പ് ഇതൊന്നും വേണ്ടെന്നു പറയും. അങ്ങനെ ഒടുവിൽ ജനാധിപത്യം തന്നെ ഇല്ലാതാകുമ്പോഴേ ഈ അസ്വസ്ഥരുടെ ചൊറിച്ചിൽ മാറുകയുള്ളു. ഇതൊരു പ്രത്യേകതരം ചൊറിച്ചിലാണ്. അതില്ലതാക്കാൻ ഹർത്താലല്ല സാക്ഷാൽ ബന്ദു തന്നെ വേണം! അരാഷ്ട്രീയതയുടെ മൂടുപടമണിഞ്ഞവരാണ് ഇതിൽ ചിലർ. പൊതുവെ, ജനകീയ പ്രതിഷേധങ്ങൾ സംഘടിപ്പിയ്ക്കാൻ കൂടുതൽ താല്പര്യമെടുക്കുന്ന പ്രസ്ഥാനങ്ങളോടുള്ള അസഹിഷ്ണുതതന്നെയാണ് ഇതിൽ ചിലർക്ക്. ഒരു ജാഥ കാണുമ്പോഴും പ്രകടനം കാണുമ്പോഴും ഈ ചൊറിച്ചിലുകാർ മുറുമുറുക്കാറുണ്ട്. അവർക്കു റോഡു മുറിച്ച് കടക്കാൻ കഴിയുന്നില്ല, വാഹനം നിറുത്തിയിടുകയോ, വഴിമാറ്റി വിടുകയോ ചെയ്യേണ്ടിവരുന്നു തുടങ്ങിയ പരാതികളാണവർക്ക്. പിന്നെ ചിലർക്ക് സെക്രട്ടറിയേറ്റിനു മുന്നിലും മറ്റു സർക്കാർ ഓഫീസുകൾക്കു മുന്നിലും ധർണ്ണകളും പ്രകടങ്ങളും മറ്റും നടത്തുന്നതിലാണ് നീരസം. സർക്കാരിനെതിരെ സമരം നടത്തുന്നത് ഭരണസിരാകേന്ദ്രത്തിനു മുന്നിലല്ലാതെ പിന്നെ ഈ പറയുന്നോന്മാരുടെയൊക്കെ അച്ഛന്മാരുടെ വീട്ടുമുറ്റത്താണോ എന്നാരെങ്കിലും ചോദിച്ചാൽ അവരെ കുറ്റം പറയാൻ പറ്റുമോ? ഗവർണ്മെന്റിന്റെ ശ്രദ്ധതിരിയ്ക്കാനുള്ള ഒരു സമരം നഗരത്തിനു ബുദ്ധിമുട്ടുണ്ടാക്കുന്നുവെന്നു പറഞ്ഞ് മാമം കാളച്ചന്തയിൽ പോയിരുന്ന് നടത്തിയാൽ മതിയോ? നഗരത്തിരക്കിൽനിന്നു മാറി സമരം ചെയ്യാൻ പ്രത്യേകം സ്ഥലം കണ്ടെത്തണമെന്നു വാദിയ്ക്കുന്നവരും ഉണ്ട്. അവരുടെ വിചാരം ഈ സമരം എന്നു പറയുന്നത് എന്തോ കലാപരിപാടിയാണ് എന്നാണ്. രാജ്യത്ത് എന്തു നടന്നാലും തങ്ങളുടെ ജീവിതം സ്വസ്ഥമായിരുന്നാൽ മതിയെന്നു വിശ്വസിയ്ക്കുന്ന ഈ സ്വാർത്ഥ ജീവികൾ ആഗ്രഹിയ്ക്കുന്നതിനനുസരിച്ച് പരുവപ്പെടുത്തേണ്ട ഒന്നല്ല ഒരു ജനാധിപത്യ രാജ്യം. സജീവവും, ക്രിയാത്മമകവുമായി പ്രവർത്തിയ്ക്കുന്ന ഒരു ജനമാണ് ജനാധിപത്യത്തിന്റെ കാതൽ. ഒരു ജനാധിപത്യ രാജ്യം എപ്പോഴും സംഭവ ബഹുലമായിരിയ്ക്കും. ഭരണപക്ഷവും പ്രതിപക്ഷവും വിമർശനങ്ങളും സമരവും പൊതുയോഗങ്ങളും ജാഥകളും ഒക്കെയായി അതു മുന്നോട്ടു പോകും. അതൊന്നും പിടിയ്ക്കാത്തവർ വല്ല പട്ടാള രാജ്യത്തിലോ രാജഭരണമുള്ള നാടുകളിലോ പോയി സ്ഥിരവാസം ചെയ്യണം. അല്ലപിന്നെ! ഹർത്താലിനെതിരെ ശബ്ദിച്ച് ജനങ്ങളുടെ പ്രീതി ചുളുവിനു സമ്പാദിയ്ക്കാമെന്നു വച്ച് ചില രാഷ്ട്രീയ നേതാക്കൾ തന്നെ മുന്നോട്ടു വന്നിട്ടുള്ളത് ദുഷ്ടലാക്കോടെയാണ് എന്ന് കരുതേണ്ടിയിരിയ്ക്കുന്നു!ഇനി ഹർത്താലുകൾ സമാധാനത്തിനു ഭംഗം വരുത്തുന്നു എന്നാണ് വാദമെങ്കിലിൽ, ഹർത്താൽ മാത്രമല്ല അക്രമാസക്തമാകുന്ന സമരമുറ. മറ്റു സാധാരണ സമരങ്ങളാണ് പലപ്പോഴും ഹർത്താലിനെക്കാൾ അക്രമാസക്തമാകാറുള്ളത്. എലിയെ പേടിച്ച് ഇല്ലം ചുടുന്നതു പോലെ അക്രമം ഭയന്ന് സമരാവകാശം കവർന്നെടുക്കുകയല്ല വേണ്ടത്. അക്രമം നടന്നാൽ അതു സമരത്തിലായാലും കേസെടുക്കാൻ ഇവിടെ നിയമം ഉണ്ട്. അതുകൊണ്ട് അക്രമം എന്നത് ഒരു സമര രൂപത്തിന്റെ കുഴപ്പമല്ല; ഹർത്താൽ ഉൾപ്പെടെ. അതു നടത്തുന്നവരുടെ സമീപനമാണ് പ്രശ്നം. ഒരു സമരം അക്രമാസക്തമായും നടത്താം; അല്ലാതെയും നടത്താം. അരാഷ്ട്രീയ വാദം എല്ലാ മേഖലകളിലേയ്ക്കും വ്യാപിപ്പിയ്ക്കാനുള്ള ശ്രമങ്ങൾ പലഭാഗത്തുനിന്നും എല്ലാ കാലത്തും ഉണ്ടാകാറുള്ളതാണ്. അതിന്റെയൊക്കെ ഭാഗമാണിതും. തൊഴിലാളികൾ സംഘടിയ്ക്കുന്നതും ന്യായമായ ആവശ്യത്തിനു വേണ്ടി സമരം ചെയ്യുന്നതും ഇഷ്ടപ്പെടാത്തവർ ഉണ്ട്. സംഘടിത തൊഴിലാളികളാണ് ഇവിടെ സകല പ്രശ്നങ്ങൾക്കും കാരണമെന്നും ബോധപൂർവ്വം പ്രചരിപ്പിയ്ക്കുന്നവർ ഉണ്ട്`. പാവപ്പെട്ട ജനവിഭാഗങ്ങളെ എന്നും മോശക്കാരായി ചിത്രീകരിയ്ക്കുന്ന ഒരു സ്വഭാവത്തിന്റെ ഭാഗമാണ് ഇത്. പണമുള്ളവർ മാത്രമാണ് സംസ്കാരമുള്ളവർ എന്ന ധാരണ ബോധ പൂർവ്വം ഉണ്ടാക്കുവാനാണ് ഇക്കൂട്ടർ സാധാരണജനങ്ങളെ മോശക്കാരായി ചിത്രീകരിയ്ക്കുന്നത്. യഥാർത്ഥത്തിൽ നമ്മുടെ നാട്ടിലെ തൊഴിലാളികൾ നല്ലൊരുപങ്കും ഏറെക്കുറെ കാര്യങ്ങളൊക്കെ അറിയാവുന്നവരാണ്. അവർ ആർക്കു മുന്നിലും പണ്ടേക്കാലം പോലെ ഓച്ഛാനിച്ചു നിൽക്കില്ലെന്നേയുള്ളു. അതൊരു തെറ്റല്ല താനും!ഇനി ഹർത്താലിനെ ക്കുറിച്ച് മറ്റു ചില എതിർപ്പുകൾ ഉള്ളത് എന്തെന്നാൽ, ഹർത്താലിനു പിന്നിൽ ഒരു ബലപ്രയോഗമുണ്ട് എന്നതാണ്. എന്നു വച്ചാൽ ഹർത്താൽ ദിവസം കട തുറക്കുകയോ വാഹനം നിരത്തിലിറക്കുകയോ മറ്റോ ചെയ്താൽ അക്രമം ഉണ്ടാകാനുള്ള സാദ്ധ്യതയുണ്ട്. ഇപ്പോൾ അതു പണ്ടത്തെ അപേക്ഷിച്ച് കുറവാണെങ്കിലും ഇപ്പോഴും അല്പം അക്രമോത്സുകത പ്രകടിപ്പിയ്ക്കാൻ ഹർത്താൽ ആഹ്വാനം ചെയ്യുന്നവരുടെ അനുയായികൾക്ക് ലഭിയ്ക്കുന്ന അവസരം ചിലയിടങ്ങളിലെങ്കിലും പാഴാക്കാറില്ല. രോഗിയെയും കൊണ്ടു പോകുന്ന വാഹനം പോലും തടഞ്ഞിട്ട് ആക്രമിച്ച അനുഭവങ്ങൾ ഉണ്ട്.എല്ലാ പാർട്ടികളുടെ ഭാഗത്തു നിന്നും ഇത് ഉണ്ടായിട്ടുണ്ട്. അക്രമം ഉണ്ടാകാനുള്ള സാദ്ധ്യത ഭയന്ന് ഹർത്താലിനു ആസ്പദമായി ഉന്നയിക്കുന്ന വിഷയത്തോടോ, അത് ആഹ്വാനം ചെയ്യുന്ന പ്രസ്ഥാനത്തോടോ ആശയപരമായി യോജിപ്പില്ലാത്തവർ കൂടി ഹർത്താലിൽ പങ്കാളികൾ ആകേണ്ടി വരുന്നുണ്ട്. ആരും സ്വമേധയാ ഹർത്താലിൽ പങ്കാളികൾ ആവുകയല്ല. ഭയന്നിട്ടു തന്നെ! സാധാരണ ഒരു പണിമുടക്കാണെങ്കിലിൽ അത് ആഹ്വാനം ചെയ്യുന്ന സംഘടനയിൽ പെട്ടവർക്കു മാത്രം അതിൽ പങ്കെടുത്താൽ മതി. അതിൽ തന്നെ ഒരു സംഘടനയ്ക്ക് വലിയ മേധാവിത്വം ഉള്ളപ്പോൾ മറ്റു സംഘടനകൾ ആ പണിമുടക്കിൽ പങ്കെടുക്കാതിരുന്നിട്ടും കാര്യമില്ല. പലപ്പോഴും പണിമുടക്കിൽ ചേരാതെ നിൽക്കുന്നവർക്ക് പല ഭീഷണികളും ഉണ്ടാകുകയും ചെയ്യുന്നുണ്ട്. പണി ചെയ്യാനെത്തുന്നവർ എതിർ യൂണിയനിൽ പെട്ടവർ ആണെങ്കിലും അവരെ തടയുകയും ചിലപ്പോൾ മർദ്ദിയ്ക്കുകയും മറ്റും ചെയ്യാറുണ്ട്. പക്ഷെ അത് എല്ലായിടത്തും എപ്പോഴും ഇല്ല. എന്നാൽ ഹർത്താലിന്റെ കാര്യത്തിൽ ഹർത്താൽ ആഹ്വാനം ചെയ്യുന്ന സംഘടനയിൽ വിശ്വസിയ്ക്കാത്തവരും എതിർ സംഘടനയിൽ പെട്ടവരും കൂടി ഹർത്താലിൽ പങ്കെടുക്കേണ്ടി വരുന്നു. പേടിച്ച് കടകൾ തുറക്കാത്തവർ, വാഹനം നിരത്തിൽ ഇറക്കാത്തവർ, ഓഫീസുകളിൽ പോകാത്തവർ; ഇങ്ങനെ ജനങ്ങളെ മൊത്തത്തിൽ ഭയപ്പെടുത്തിയുള്ള സമരമുറ ശരിയല്ല. എല്ലാവർക്കും ബാധകവും സ്വീകാര്യവുമായ വിഷയങ്ങൾ ഉന്നയിച്ചുകൊണ്ടുള്ള ഹർത്താലുകൾക്ക് എല്ലാവരും സഹകരിച്ചെന്നിരിയ്ക്കും. പക്ഷെ എല്ലാ ഹർത്താലിനും ആസ്പദമായി ഉന്നയിക്കുന്ന വിഷയങ്ങളോട് എല്ലാവരും യോജിയ്ക്കണമെന്നില്ല. യോജിയ്ക്കാൻ കഴിയാത്തവർക്ക് ഹർത്താൽ ദിവസം അവരവരുടെ ജോലികൾ ചെയ്യാൻ കഴിയണം. അതായത് ഹർത്താലിൽ പങ്കു കൊള്ളണമെന്ന സ്നേഹപൂർവ്വമുള്ള ആഹ്വാനം ചെവിക്കൊള്ളാത്തവരെ അവരുടെ വഴിയ്ക്കു വിടുക. (അവരെ നോക്കി വയ്ക്കാമല്ലോ! അവർ സ്വന്തം ആളുകൾ അല്ല്ല്ലെന്നു മനസ്സിലാക്കുകയും ചെയ്യാം.)പല കാര്യങ്ങൾക്കും ഹർത്താൽ ആചരിയ്ക്കാറുണ്ട്. രാഷ്ട്രീയപാർട്ടികൾ മാത്രമല്ല ഇവിടെ ഹർത്താൽ നടത്താറുള്ളത്. ഏതെങ്കിലും പ്രശസ്തരോ സർവ്വ സമ്മതരോ ആയ വ്യക്തികൾ മരിയ്ക്കുമ്പോൾ ദു:ഖ സൂചകമായി ഹർത്താൽ ആചരിയ്ക്കാറുണ്ട്. അതിൽ ബലപ്രയോഗം വേണ്ടി വരാറില്ല. ചിലപ്പോൾ ആരുടെയും ആഹ്വാനം തന്നെ വേണ്ടി വരാറില്ല. പ്രതിഷേധത്തിനു മാത്രമല്ല, ദു:ഖം പ്രകടിപ്പിയ്ക്കാനും സന്തോഷം പ്രകടിപ്പിയ്ക്കാനും ഹർത്താലുകൾ ആചരിക്കാറുണ്ടല്ലോ. അതുകൊണ്ടൊക്കെ തന്നെ ഹർത്താൽ നിരോധനം ന്യായീകരിയ്ക്കത്തക്കതല്ല. നാടിനെ മൊത്തം ബാധിയ്ക്കുന്ന ഏതെങ്കിലും വിഷയവുമായി ബന്ധപ്പെട്ട് കക്ഷിരാഷ്ട്രീയ ജാതി-മത ഭേദമില്ലാത്ത ഹർത്താലുകളും പലപ്പോഴും നടക്കാറുണ്ടല്ലോ. മാത്രവുമല്ല ചില വലിയ പ്രശ്നങ്ങളെ നേരിടേണ്ടി വരുമ്പോൾ എത്ര നിരോധിച്ചാലും ജനം ഹർത്താൽ മാത്രമല്ല അതിനെക്കാൾ വലിയ സമരമുറകൾ തന്നെ എടുത്തു പ്രയോഗിച്ചെന്നുമിരിയ്ക്കും. പല മതവിഭാഗങ്ങാളും നടത്തുന്ന ചില ഉത്സവാഘോഷങ്ങൾ പലതും ഹർത്താലുകളെക്കാൾ ജനങ്ങൾക്ക് വലിയ ബുദ്ധിമുട്ടുകൾ ഉണ്ടാക്കുന്നുണ്ട്. അതിനോടൊന്നും ആർക്കും അസ്വസ്ഥതയില്ല. പിന്നെ ഹർത്താലിനോടു മാത്രം എന്തേ ഈ ഒരു എതിർപ്പ്? രാഷ്ട്രീയത്തോടുള്ള കുറ്റകരമായ ഒരു തരം അലർജിയാണിത്. കാരണം കൂടുതലും ഹർത്താലുകൾ നടത്തുന്നത് രാഷ്ട്രീയക്കാരാണല്ലോ! ഇനി മറ്റൊന്ന് ഈ ഹർത്താൽ എന്നത് ഏതെങ്കിലും ഒരു ആവശ്യം നേടിയെടുക്കാനുള്ള ഒരു സമരായുധമാണെന്ന അവകാശവാദത്തിൽ കഴമ്പൊന്നുമില്ല എന്നുള്ളതാണ്. ഹർത്താൽ കണ്ട് വിരണ്ട് ഒരു ഭരണ കൂടവും ഇന്നു വരെ ഒരാവശ്യം അംഗീകരിച്ചു കൊടുത്തതായി കൂടുതൽ അനുഭവങ്ങൾ ഒന്നും ഇല്ല. ഏതെങ്കിലും ഒരു ആവശ്യം ഉന്നയിച്ച് അത് അംഗീകരിയ്ക്കാതെ വരുമ്പോൾ ഒരു ഹർത്താൽ നടത്തി ആ സമരം അവസാനിപ്പിയ്ക്കുകയാണ് മിക്കപ്പോഴും കണ്ടു വരാറുള്ളത്. മാലപ്പടക്കത്തിനു സമാപ്തി കുറിച്ച് അവസാന വെടി കൂടുതൽ ഉച്ചത്തിൽ അമിട്ടായി പൊട്ടുന്നതുപോലെ.എന്നു വച്ച് ഏതെങ്കിലും ഒരു പ്രശ്നം ഉന്നയിച്ച് ആദ്യമേ തന്നെ ഹർത്താൽ നടത്തുന്നതും ശരിയല്ല. അതും അപ്രതീക്ഷിതമായി. ഒരു അവസാന കൈ ആയിട്ടേ ശക്തമായ ഒരു സമരമുറ എന്ന നിലയിൽ കഴിവതും ഹർത്താലിനെ ഉപയോഗിയ്ക്കാവൂ എന്നൊക്കെ വേണമെങ്കിൽ ഒരു ധാരണയിൽ എത്താം. തൊട്ടതിനും പിടിച്ചതിനും ഒക്കെ ഹർത്താൽ നടത്തുന്ന രീതി ശരിയല്ല. നടത്തേണ്ട സന്ദർഭം ഉണ്ടായാൽ ഹർത്താലല്ല, അതിനെക്കാളും വലിയ സമരമുറകളും ചിലപ്പോൾ നടത്തേണ്ടി വരും. അപ്പോൾ സാമൂഹ്യബോധമില്ലാത്തവരും അരാഷ്ട്രീയവാദികളും സ്വാർത്ഥരുമായ ചില മൂരാച്ചികൾക്ക് ബുദ്ധിമുട്ടുണ്ടാകുമെന്നു കരുതി സമരം ചെയ്യാതിരിയ്ക്കാനൊന്നും പറ്റില്ല. പിന്നെ എന്താ‍ണെന്നു വച്ചാൽ അവശ്യ സർവീസുകളിൽ കുറച്ചു വിഭാഗങ്ങളെക്കൂടി ഉൾപെടുത്തി ഹർത്താലിന്റെ കാഠിന്യം അല്പം കുറയ്ക്കുന്നതു നല്ലതാണ്.ഗതാഗത വാർത്താവിനിമയ സംവിധാനങ്ങളെ ഹർത്താലുകളിൽ നിന്നു പാടേ ഒഴിവാക്കണം. റോഡു ബ്ലോക്കിംഗും വഴിയിലെ അക്രമങ്ങളും ഒഴിവാക്കണം. ഒരു ദിവസം കടമമ്പോളങ്ങളും വ്യവസായങ്ങളും സർക്കാർ ഓഫീസുകളും അടഞ്ഞു കിടന്നു എന്നു കരുതി ആകാശമൊന്നും ഇടിഞ്ഞു വീഴില്ല. ഒരു ദിവസം പട്ടിണി ആയി പോയാലും കുഴപ്പമൊന്നുമില്ല. നമ്മുടെ രാജ്യത്ത് ദിവസങ്ങളോളം പട്ടിണി കിടക്കേണ്ടി വരുന്ന പാവങ്ങൾ ഇപ്പോഴുമുണ്ട്. പക്ഷെ വാഹനങ്ങളുടെ കാര്യം അങ്ങനെയല്ല. എപ്പോഴാണ് ആളുകൾക്ക് അസുഖം വരുന്നതെന്നും അപകടങ്ങൾ ഉണ്ടാകുന്നതെന്നും അറിയത്തില്ല. വാഹനം തടയപ്പെട്ടാൽ യഥാവിഥി ചികിത്സ കിട്ടാതെ ആളുകൾ മരിച്ചു പോകാം. അങ്ങനെയുള്ള അനുഭവങ്ങൾ പലപ്പോഴും ഉണ്ടായിട്ടുള്ളതാണ്. അതുപോലെ പെട്ടെന്ന് ദൂരെയുള്ള വേണ്ടപ്പെട്ട ഒരാൾ മരിച്ചാൽ അവിടെയൊന്നു പോയി അവസാനമായി മരിച്ച ആളിനെ ഒന്നു കണ്ടു വരുവാൻ സാധിയ്ക്കണ്ടേ? അതിനു വാഹനം ഓടണ്ടെ? അതു പോലെ തന്നെ ഗൾഫിലും മറ്റു വിദേശ രാജ്യങ്ങളിലുമൊക്കെ പണിയെടുക്കാൻ ദിവസവും സമയവും നിശ്ചയിച്ച് ടിക്കറ്റും എടുക്കുന്നവർക്ക് യഥാസമയം വിമാന താവളത്തിലും മറ്റും എത്താൻ കഴിയേണ്ടേ? അല്ലെങ്കിൽ ചിലപ്പോൾ അവരുടെ ജോലി തന്നെ നഷ്ടപ്പെട്ടെന്നിരിയ്ക്കും. അതൊന്നും ഒറ്റപ്പെട്ട സംഭവങ്ങൾ എന്ന ലാഘവത്തിൽ നമുക്കു തള്ളിക്കളയാൻ ആകില്ല. മുൻ കൂട്ടി നിശ്ചയിക്കുന്ന വിവാഹം തുടങ്ങി മറ്റ് പ്രധാനപ്പെട്ട ആവശ്യങ്ങളെയും ബാധിയ്ക്കുന്നതാണു ഗതാഗത തടസ്സം. അതു പോലെ പെട്ടെന്നുണ്ടാകുന്ന മിന്നൽ ഹർത്താലുകൾ മൂലം ഒറ്റയ്ക്കും തെറ്റയ്ക്കുമൊക്കെ യാത്ര ചെയ്യുന്ന സ്ത്രീകൾ അടക്കമുള്ളവർ പാതി വഴിയിൽ ആയിപ്പോകും. ചിലപ്പോൾ ഒരാൾ ഒരു കാര്യ സാദ്ധ്യത്തിനു കാസർകോടുനിന്ന് തിരുവനന്തപുരത്ത് എത്തുമ്പോഴായിരിയ്ക്കും ഹർത്താൽ ഉണ്ടാവുക. വന്ന കാര്യം ഒട്ടു നടക്കുകയുമില്ല; തിരിച്ചു പോകാനും കഴിയില്ല. അങ്ങനെ പല ബുദ്ധിമുട്ടുകളും ഗതാഗത സ്തംഭനം മൂലം ഉണ്ടാകാം. അങ്ങനെ ഏതു വിധത്തിൽ നോക്കിയാലും ആശുപത്രി ഉൾപ്പെടെ മറ്റ് അവശ്യ സർവീസുകൾ പോലെ ഗതാഗത വാർത്താവിനിമയ സൌകര്യങ്ങളെ പാടേ ഹർത്താലിൽനിന്നും നിന്നും ഒഴിവാക്കി നിർത്തേണ്ടതാണ്.ഏതാ‍യാലും ഹർത്താൽ വിജയിക്കണമെങ്കിൽ ജനങ്ങൾക്ക് അല്പം ഭയമൊക്കെ ഉണ്ടാകണം എന്നിരിയ്ക്കിലും ഹർത്താൽ ദിവസം അതിന് ആഹ്വാനം ചെയ്യുന്നവരുടെ അനുയായികൾ തെരുവിലിറങ്ങി ആളുകളെയും, നിരത്തിലിറങ്ങുന്ന വാഹനങ്ങളെയും നേരിട്ടും പതിയിരുന്നും ആക്രമിയ്ക്കുന്ന പരമ്പരാഗത രീതി അവസാനിപ്പിയ്ക്കണം. ഹർത്താൽ ദിവസം അത്യാവശ്യക്കാർ മാത്രമേ ജീവൻ പണയം വച്ച് വാഹനത്തിൽ സഞ്ചരിയ്ക്കൂ എന്ന കാര്യമെങ്കിലും പരിഗണിച്ച് അവരെ ഉപദ്രവിക്കാതിരിയ്ക്കണം.അക്രമമൊന്നും ഇല്ലാതെ തന്നെ പ്രതിഷേധങ്ങളും സമരങ്ങളുമൊക്കെ വിജയിപ്പിയ്ക്കാനും ജനാധിപത്യം സാക്രികമാക്കി മുന്നോട്ടു കൊണ്ടുപോകാനും കഴിയുന്ന നിലയിൽ കുറച്ചൊക്കെ പക്വത ആർജ്ജിച്ചു വരുന്നുണ്ട് നമ്മുടെ ജനാധിപത്യം. അല്ലെങ്കിൽ അങ്ങനെ ഒരു സംസ്കാരം കൊണ്ടുവരാൻ രാഷ്ട്രീയപാർട്ടികളും ജനങ്ങൾ ആകെത്തന്നെയും ഒറ്റയ്ക്കൊറ്റയ്ക്കും കൂട്ടായും പരിശ്രമിയ്ക്കണം. ഇവിടെ കേരളമാകെ ഹർത്താൽ ആഹ്വാനം ചെയ്ത് വിജയിപ്പിയ്ക്കുവാൻ കഴിയുന്ന രാഷ്ട്രീയപാർട്ടികൾ മൂന്നെണ്ണമാണ്. സി.പി.എം, കോൺഗ്രസ്സ്, ബി,ജെ.പി. മുസ്ലിം ലീഗ് ഉൾപ്പെടെ മറ്റു രാഷ്ട്രീയ കക്ഷികൾക്കൊക്കെ ചില പ്രത്യേക മേഖലകളിൽ ഹർത്താൽ വിജയിപ്പിയ്ക്കാൻ കഴിയും. ബി.ജെ.പി അനുയായികൾ എണ്ണത്തിൽ കുറവാണെങ്കിലും കായികമായി കേരളത്തിൽ അങ്ങോളമിങ്ങോളം കുറച്ചു കരുത്തുള്ളവരാണ്. അതുകൊണ്ട് അവർക്കും ഹർത്താൽ വിജയിപ്പിയ്ക്കാൻ കഴിയുന്നു. പിന്നെ സി.പി.എമ്മും, കോൺഗ്രസ്സും കേരളത്തിൽ എവിടെയും കായികശക്തി ഉള്ളവരാണ്. പച്ചയ്ക്കു പറഞ്ഞാൽ അക്രമ പ്രവർത്തനങ്ങൾ നടത്താനുള്ള കരുത്തുള്ളവർ എന്നർത്ഥം. അതുകൊണ്ടു തന്നെ അവർ ആഹ്വാനം ചെയ്യുന്ന ഹർത്താലുകൾ കേരളമാകെ സമ്പൂർണ്ണ വിജയം ആയിരിയ്ക്കും. അതായത് ഇവിടെ ഹർത്താലിനെ സംബന്ധിച്ച് എന്തെങ്കിലും ചില മാനദണ്ഡങ്ങൾ ഉണ്ടാക്കുന്നതിൽ സി.പി.എം, കോൺഗ്രസ്സ്, ബി.ജെ.പി, എന്നീ കക്ഷികൾക്കു തന്നെയാണ് നിർണ്ണായകമായ പങ്ക് വഹിയ്ക്കാൻ കഴിയുക. എല്ലാ രാഷ്ട്ട്രീയ കക്ഷികളും കൂടിയിരുന്ന് ചർച്ച ചെയ്ത് ഒരു ധാരണയിൽ എത്തണമെന്നൊക്കെ പറയുന്നത് എത്രകണ്ട് പ്രായോഗികമാകുമെന്നറിയില്ല.പക്ഷെ ഓരോ പാർട്ടികൾക്കും ഇക്കാര്യത്തിൽ; ഒറ്റയ്ക്കൊറ്റയ്ക്ക് പ്രായോഗികമായ ചില തീരുമാനങ്ങളൊക്കെ എടുക്കാൻ സാധിയ്ക്കും. ആ തീരുമാനങ്ങൾ ഏതാണ്ടൊക്കെ ഒത്തു വരികയും ചെയ്തെന്നിരിയ്ക്കും. അങ്ങനെ ഒരു സമവായത്തിനു നമുക്ക് കാതോർക്കാം.അല്ലാതെ റ്റി. വി ചാനലിൽ കയറിയിരുന്ന് വായിലുവരുന്നതു കോതയ്ക്കു പാട്ടെന്ന മട്ടിൽ ചർച്ച ചെയ്തതുകൊണ്ട് മാത്രം ഒരു കാര്യവുമില്ല. പക്ഷെ ചാനലുകൾ അടക്കം മാധ്യമങ്ങൾക്ക് ഇക്കാര്യത്തിൽ ഗുണകരമായ പങ്ക് വഹിയ്ക്കാൻ കഴിയും എന്നത് നിഷേധിയ്ക്കുന്നുമില്ല.പിൻകുറിപ്പ്: ഇന്നിപ്പോൾ ഹർത്താൽ ഒരു ആഘോഷമായി മാറിയിട്ടുണ്ട്. മുൻ കൂട്ടി ആഹ്വാനം ചെയ്യുന്ന ഹർത്താലാണെങ്കിൽ പ്രത്യേകിച്ചും. പലരുടെയും വീട്ടിൽ അന്ന് ഓണം ആയിരിയ്ക്കും. ചിലർ കാലേക്കൂട്ടീ കോഴിയിറച്ചിയും കുപ്പിയുമെല്ലാം വാങ്ങി തയ്യറാക്കി വയ്ക്കുന്നു. ഹർത്താൽ അടിച്ചു പൊളിയ്ക്കുന്നു. മൊബൈലിലൂടെ വേണ്ടപ്പെട്ടവർക്കെല്ലാം ഹർത്താൽ ആശംസകൾ നേരുന്നു!


army cheif bipin rawat supports modis cloud theory | മോദി രണ്ടാം വരവറിയിച്ചപ്പോൾ 'മേഘ തിയറിക്ക്' കരസേനാ മേധാവി വക പൂർണ പിന്തുണ; 'മേഘങ്ങളുണ്ടെങ്കിൽ യുദ്ധവിമാനങ്ങൾക്ക് ചില റഡാറുകളിൽ നിന്നും രക്ഷപെടാനാകും; മേഘങ്ങൾ ഉള്ളപ്പോൾ പ്രവർത്തിപ്പിക്കാവുന്ന റഡാറുകളുമുണ്ട്'; ഹിന്ദി ഹൃദയഭൂമിയടക്കം തൂത്തുവാരി ബിജെപി ഭരണം പിടിച്ചതോടെ 'ട്രോൾ സമയം' മുതലാരംഭിച്ച മൗനത്തിന് ഗുഡ് ബൈ പറഞ്ഞ് ബിപിൻ റാവത്ത് - MarunadanMalayali.com\nMay 25, 2019 | 03:04 PM IST | Permalink\nകണ്ണൂർ: ലോക്‌സഭാ തിരഞ്ഞെടുപ്പ് പ്രചരണ സമയത്ത് പ്രധാനമന്ത്രി നരേന്ദ്ര മോദിയെ ഏറെ വെട്ടിലാക്കിയ ഒന്നാണ് റഡാറിനെ പറ്റിയുള്ള പരാമർശം. ബാലാക്കോട്ട് ആക്രമണം മഴയും മേഘവുമുള്ള സമയത്ത് നടത്തിയത് തന്റെ നിർദ്ദേശപ്രകാരമാണെന്നും അത് നമ്മുടെ വിമാനങ്ങളെ റഡാറുകളിൽ നിന്നും മറയ്ക്കുമെന്ന് എനിക്ക് തോന്നിയെന്നുമാണ് മോദി ചാനൽ അഭിമുഖത്തിനിടെ പറഞ്ഞത്. ഇത് പിന്നീട് സമൂഹ മാധ്യമത്തിലടക്കം ട്രോളിന് കാരണമായെങ്കിലും തിരഞ്ഞെടുപ്പ് ഫലത്തെ ഇത് ബാധിച്ചില്ല.\nവൻ ഭൂരിപക്ഷത്തോടെ മോദി സർക്കാർ രണ്ടാമതും അധികാരത്തിലെത്തുന്ന വേളയിലാണ് മോദിയുടെ വാക്കുകൾക്ക് പിന്തുണയുമായി കരസേനാ മേധാവി ബിപിൻ റാവത്ത് രംഗത്തെത്തിയെത്. മേഘങ്ങൾ ഉണ്ടെങ്കിൽ യുദ്ധ വിമനങ്ങൾക്ക് ചില റഡാറുകളിൽ നിന്ന് രക്ഷപ്പെടാനാകുമെന്നും. എന്നാൽ മേഘങ്ങൾ ഉള്ളപ്പോഴും പ്രവർത്തിക്കാൻ കഴിയുന്ന സംവിധാനമുള്ള റഡാറുകൾ ഉണ്ടെന്നുമാണ് കരസേനാ മേധാവി വ്യക്തമാക്കിയത്.\nഅതിർത്തിക്ക് അപ്പുറം ഇപ്പോഴും തീവ്രവാദികളെ പരിശീലിപ്പിക്കുന്ന ക്യാമ്പുകൾ ഉണ്ടെന്ന് പറഞ്ഞ ബിപിൻ റാവത്ത് അത് അവസാനിപ്പിക്കാനുള്ള ശ്രമങ്ങൾ തുടരുമെന്ന് അറിയിച്ചു. സാങ്കേതിക മികവ് സൈന്യം തുടർച്ചയായി വർധിപ്പിക്കേണ്ടത് അത്യന്താപേക്ഷിതമാണെന്നും കരസേന മേധാവി കണ്ണൂരിൽ അഭിപ്രായപ്പെട്ടു.\nട്രോൾ വർഷം ചൊരിഞ്ഞ 'മേഘ തിയറി'\nചാനൽ അഭിമുഖത്തിൽ മോദി പറഞ്ഞ വാക്കുകൾ തിരഞ്ഞെടുപ്പ് പ്രചരണത്തിൽ കോൺഗ്രസും വജ്രായുധമാക്കിയിരുന്നു. പത്ര സമ്മേളനത്തിലുൾപ്പടെ മോദിയെ പരിഹസിക്കാൻ രാഹുൽ 'മേഘ തിയറി' ഉപയോഗിച്ചിരുന്നുവെന്നും ഓർക്കണം. ന്യൂസ് നേഷൻ ചാനലിന് നൽകിയ അഭിമുഖത്തിൽ മോദി പറഞ്ഞതിങ്ങനെ: 'വ്യോമാക്രമണം നടത്തുന്ന ദിവസം കാലാവസ്ഥ അത്ര സുഖകരമല്ലായിരുന്നു.\nമേഘാവൃതമായ അന്തരീക്ഷവും കനത്ത മഴയുമുണ്ടായിരുന്നു. മേഘാവൃതമായ അന്തരീക്ഷം മൂലം നമുക്ക് മുന്നോട്ട് പോകാൻ സാധിക്കുമോ എന്ന സംശയമുയർന്നു. വിദഗ്ദ്ധരിൽ ചിലർ ആക്രമണം മറ്റൊരു ദിവസത്തേക്ക് മാറ്റിവെക്കാൻ പറഞ്ഞു. എന്റെ മനസ്സിൽ രണ്ട് കാര്യങ്ങളാണ് ഉണ്ടായിരുന്നത്. ഒന്ന് രഹസ്യമായിരുന്നു. ഞാൻ ശാസ്ത്രത്തെക്കുറിച്ച് അത്ര വശമുള്ള ആളല്ല എന്നാലും ആ സമയത്താണ് എന്റെ മനസ്സിൽ ഒരു കാര്യം തോന്നിയത്.\nമേഘവും മഴയും നമുക്ക് ഗുണകരമാണെന്ന് എനിക്ക് തോന്നി. റഡാറുകളിൽ നിന്ന് നമ്മുടെ വിമാനങ്ങളെ മേഘം മറയ്ക്കുമെന്ന് എനിക്ക് തോന്നി. ഞാനത് അവതരിപ്പിച്ചു. എല്ലാവരും ആശയക്കുഴപ്പത്തിലായി. ഒടുവിൽ ഈ ആശയത്തിൽ ആക്രമണം നടത്തുക തന്നെ ചെയ്തു'.


അരി പുറത്തുവിറ്റിട്ടില്ല: തോമസ് ഐസക് | Thomas Isaac, KV Thomas, VS, Price Hike, Rice, Wheat, Thiruvananthapuram, തോമസ് ഐസക്, കെവി തോമസ്, വിലക്കയറ്റം, വിഎസ്, അരി, ഗോതന്പ്, പൊതുവിതരണം\t- Malayalam Oneindia\nഅരി പുറത്തുവിറ്റിട്ടില്ല: തോമസ് ഐസക്\nPublished: January 16 2010, 9:49 [IST]\nതിരുവനന്തപുരം: കേന്ദ്രം അനുവദിക്കുന്ന അരിയും ഗോതമ്പുംകേരളം മറിച്ചു വില്‍ക്കുന്നുവെന്ന മന്ത്രി കെ.വി തോമസിന്റെ ആരോപണം അദ്ദേഹത്തിന്റെ സ്ഥാനത്തിനു ചേര്‍ന്നതല്ലെന്ന് ധനമന്ത്രി തോമസ് ഐസക്ക്.\nഒരു മണി അരി പോലും റേഷന്‍കടയ്ക്കു പുറത്തു വിറ്റിട്ടില്ല. എപിഎല് വിഭാഗങ്ങള്‍ക്കു കൊടുക്കുന്ന വില കൂടിയ അരി ആരും റേഷന് കടയില് നിന്ന് എടുക്കുന്നില്ല. അരി കടയില് തന്നെയുണ്ട്, പുറത്തു വിറ്റിട്ടില്ല- അദ്ദേഹം പറഞ്ഞു.\nഗോതമ്പ് മില്ലുകാര്‍ക്കു കൊടുക്കുന്നുവെന്നതു സത്യമാണ്. പൊടിച്ചു രണ്ടു രൂപ മാത്രം ലാഭം ഈടാക്കി പൊതു വിപണിയില് വില്‍ക്കുന്നതിനാണിത്. ഇതു സുതാര്യമായി ചെയ്യുന്ന കാര്യമാണ്. കേന്ദ്രവും ഇങ്ങനെ ധാന്യങ്ങള്‍ഒഎംഎസ്എസ് (ഓപ്പണ് മാര്‍ക്കറ്റ് സെയില് സിസ്റ്റം) എന്നപേരില് വില്‍ക്കുന്നുണ്ട്- മന്ത്രി ചൂണ്ടിക്കാട്ടി.\nകേന്ദ്രം തരുന്ന വിലയ്ക്ക് റേഷന് കടകളില് നിന്ന് അരിയും ഗോതമ്പും ജനം വാങ്ങാന് തയാറാകാത്തതു കൊണ്ടാണ് മില്ലുകാര്‍ക്കു വില്‍ക്കേണ്ടി വരുന്നത്. റേഷന് വിലയ്ക്കു നല്‍കാതെ എപിഎല് വിഭാഗങ്ങള്‍ക്ക് 12 രൂപ 96 പൈസ വിലയ്ക്ക് അനുവദിക്കുന്ന ഗോതമ്പ് ചെലവുകള് കഴിഞ്ഞ് 15 രൂപയ്ക്കു മാത്രമേ റേഷന് കട വഴി വില്‍ക്കാന്‍കഴിയൂ. ഈ വിലയ്ക്ക് ജനത്തിന് ധാന്യങ്ങള് വേണ്ട.\nഅരിയുടെകാര്യവും ഇതു തന്നെയാണ്. 8 രൂപ 90 പൈസയ്ക്കാണ് ബിപിഎല് വിഭാഗങ്ങള്‍ക്ക് അരി നല്‍കുന്നത്. അതേ അരി എപിഎല് വിഭാഗത്തിന് 13 രൂപ88 പൈസയ്ക്കു വില്‍ക്കാന് ശ്രമിക്കുമ്പോള് ഗുണനിലവാരം കുറവായതിനാല് വാങ്ങാന് ആളില്ല.\nഎന്നിട്ടും അരി റേഷന് കടയ്ക്കു പുറത്തു വിറ്റിട്ടില്ല. ഗോതമ്പു മാത്രമാണ് മില്ലുകാര്‍ക്കു നല്‍കിയത്. ഐസക്ക് പറഞ്ഞു.\nപൊതുവിതരണത്തിനു നല്‍കിയ അരിയും ഗോതമ്പും സംസ്‌ഥാന സര്‍ക്കാര് മറിച്ചു വിറ്റുവെന്ന കെവി തോമസിന്റെ ആരോപണം സ്വന്തം ഉത്തരവാദിത്തം മറച്ചുവക്കാനുള്ള തട്ടിപ്പാണെന്ന് മുഖ്യമന്ത്രി വി.എസ്.അച്യുതാനന്ദന് പറഞ്ഞു.\nകേന്ദ്രമന്ത്രിയായി എന്ന കഷ്‌ടകാലത്തിനു കേരളത്തെ മറന്നുകൊണ്ടു ആക്ഷേപങ്ങള് ഉന്നയിക്കുന്നത് കഷ്‌ടമായിപ്പോയി. കേന്ദ്രസര്‍ക്കാരിന്റെ ഗോഡൗണുകള് സ്വകാര്യവ്യക്‌തികള്‍ക്കു പാട്ടത്തിനു കൊടുത്തു കാശുവാങ്ങി കഴിയുന്ന കേന്ദ്രം സ്വന്തം ഉത്തരവാദിത്വം മറച്ചവയ്‌ക്കാനാണ് ഇത്തരം ആക്ഷേപങ്ങള് ഉന്നയിക്കുന്നത്- അദ്ദേഹം കുറ്റപ്പെടുത്തി.\nപാർവതി പുത്തനാറിന്റെ തീരത്ത് രണ്ട് മീറ്റർ നീളമുള്ള കഞ്ചാവ് ചെടികൾ കണ്ടെത്തി; വിവിധ വളർച്ചയിലുള്ള അഞ്ചോളം കഞ്ചാവ് ചെടികൾ കണ്ടെത്തി നശിപ്പിച്ചു!!\nബിജെപി നിലംതൊടില്ല; തിരുവനന്തപുരത്തും തൃശൂരിലും പത്തനംതിട്ടയിലും യുഡിഎഫ് വിജയിക്കും: വേണുഗോപാല്\nതാമര വിരിഞ്ഞില്ലേല് ശ്രീധരന് പിള്ള പുറത്താകുമെന്ന് അഭ്യൂഹം ശക്തം! പ്രതികരണവുമായി പിള്ള\nനെയ്യാറ്റിൻകര ആത്മഹത്യ: മന്ത്രവാദിയെ ഉടന് പിടികൂടും, ആത്മഹത്യാക്കുറിപ്പില് നിര്‍ണായക വിവരം!\nthiruvananthapuram വിലക്കയറ്റം kv thomas തോമസ് ഐസക് അരി rice thomas isaac wheat ഗോതന്പ് കെവി തോമസ് price hike\nStory first published: Saturday, January 16, 2010, 9:49 [IST]\nOther articles published on Jan 16, 2010\n2014 ല് എന്‍ഡിഎ ട്വിസ്റ്റ് പ്രവചിച്ചത് ഒരേ ഒരു സര്‍വ്വേ, ഇത്തവണത്തെ ട്രന്‍റ് നിര്‍ണായകം!!


October 12, 2011 സനാതനം\nഅര്‍ത്ഥം അര്‍പ്പിക്കുമ്പോള് ആഗ്രഹങ്ങളില് നിന്നുണ്ടാകുന്ന വികാരങ്ങളും അര്‍പ്പിക്കപ്പെടുന്നു. പുത്രൈഷണ, ദാരൈഷണ, അര്‍ത്ഥൈഷണ എന്നിങ്ങനെ ദു:ഖകാരണമായ ഏഷണത്രയങ്ങളും ഗുരുസങ്കല്‍പ്പത്തില് സമര്‍പ്പിക്കുന്നു.\nപ്രാണനെ അര്‍പ്പിക്കുമ്പോള് ആദ്ധ്യാത്മികം, ആധിദൈവികം, ആധിഭൗതികം എന്നീ താപത്രയത്തെയും (3 ദു:ഖങ്ങളെയും) അര്‍പ്പിക്കുന്നു.\nആദ്ധ്യാത്മികം:- താപത്രയത്തില് ആദ്ധ്യാത്മികം എന്ന വാക്കിന് ശരീരമെന്നാണര്‍ത്ഥം. വാതം, പിത്തം, കഫം എന്നീ ത്രിദോഷങ്ങളില് നിന്നും ഉണ്ടാകുന്ന രോഗങ്ങളും ദു:ഖവുമാണ് ആദ്ധ്യാത്മികം. ജീവനും ശരീരവുമായിട്ടുള്ള ബന്ധം മൂലം മേല്‍പ്പറഞ്ഞ ശരീരദോഷം ജീവനനുഭവിക്കുന്നു.\nആധിദൈവികം:- തണുപ്പ്, കാറ്റ്, മഴ, ചൂട്, എന്നിങ്ങനെയുള്ള ഭൂതാംബന്ധിയായ ദു:ഖങ്ങളെ ആധിദൈവികം എന്നുപറയുന്നു.\nആധിഭൗതികം:- ഭൂതങ്ങളെ (ജീവരാശികളെ, പഞ്ചഭൂതങ്ങളെ) അധികരിച്ചുള്ള ദു:ഖമായതിനാല് ഇതിനെ ആധിഭൗതികം എന്നുപറയുന്നു. ശത്രുക്കള്, കളളന്മാര് ജന്തുക്കള് തുടങ്ങിയവയില് നിന്നുള്ള ഭയം ഈ ഇനത്തില്‍പെടുന്നു.\nമേല്‍പ്പറഞ്ഞ താപത്രയങ്ങളെ ബ്രഹ്മസ്വരൂപനായ ഗുരുവിലര്‍പ്പിക്കുന്നതുകൊണ്ട് പ്രാണന് ശുദ്ധനായിത്തീരുന്നു. ഇവിടെ പരിശുദ്ധമായ പ്രാണന് ആത്മസ്വരൂപമായി മാറുന്നു. ആത്മസ്വരൂപവും ബ്രഹ്മസ്വരൂപവും രണ്ടല്ലാത്തതിനാല് അര്‍പ്പിക്കുന്ന ശിഷ്യനും ഗുരുവും ഒന്നാണെന്നു വരുന്നു. ഇങ്ങനെ ശിഷ്യന്റെ നിജസ്വരൂപം ഗുരുസ്വരൂപമെന്നറിയുന്നു.\nഭാരതീയ സങ്കല്‍പത്തില് ഗുരു പരമാത്മ സ്വരൂപനാണ്. ഗുരുവിനും ബ്രഹ്മസങ്കല്‍പ്പത്തിനും (ആത്മസങ്കല്‍പം) അല്‍പവ്യത്യാസമേയുള്ളൂ. ബ്രഹ്മം അദൃശ്യവും ഗുരു ശരീരഭാവനകൊണ്ട് ദൃശ്യനുമാണ്. എന്നാല് ആത്മഭാവം ഒന്നുതന്നെ. ദൃശ്യനായ ഗുരുവിലൂടെ അദൃശ്യമായ ബ്രഹ്മത്തെ അറിയുന്നു. ആത്മദര്‍ശനത്തിന് ഗുരു കാരണമാകുന്നു എന്നര്‍ത്ഥം. അകത്തും പുറത്തും വ്യാപരിക്കുന്ന ധര്‍്മം ആത്മാവിനുണ്ട്. സര്‍വാന്തര്‍യാമിയും സര്‍വവ്യാപിയും ആത്മാവുതന്നെ. ഗുരുവിനും ഇതേ ധര്‍മങ്ങളുണ്ട്. ശരീരധര്‍മം കൊണ്ട് ഗുരു സഗുണനാണ്. എന്നാല് അശരീരിയായ ബ്രഹ്മം നിര്‍ഗുണനാണ്. ആത്മഭാവത്തില് ഗുരുവും ബ്രഹ്മവും (ആത്മാവും) നിര്‍ഗുണം തന്നെ.\nഈശ്വരങ്കലുള്ള വിശ്വാസവും ഭക്തിയും ഗുരുവിലും ഉണ്ടാകണം. മനുഷ്യബുദ്ധിയോടെ (ഇന്ദ്രിയ വിഷയമായ ബുദ്ധി) ഗുരുവിനെ കാണരുത്. അത് ദര്‍ശിക്കുന്നവനുള്ള വികാരദോഷം മൂലം ഉണ്ടാകുന്നതാണ്. ഗുരുദര്‍ശനം ഈശ്വരദര്‍ശനം എന്നു കരുതണം. ദര്‍ശനീയമായ ബ്രഹ്മം തന്നെയാണ് ഗുരു.


സുനി പറ്റിച്ചിട്ടില്ല... മാഡത്തിന്റെ പേര് പുറത്തെത്തിച്ചേ അടങ്ങൂ, ഇതാണ് വഴി; അടപടലം പൂട്ടിയത് പോലീസ് | Attack against actress: Will reveal the name of Madam at Angamali Court, says Pulsar Suni - Malayalam Oneindia\nസുനി പറ്റിച്ചിട്ടില്ല... മാഡത്തിന്റെ പേര് പുറത്തെത്തിച്ചേ അടങ്ങൂ, ഇതാണ് വഴി; അടപടലം പൂട്ടിയത് പോലീസ്\nUpdated: Wed, Aug 16, 2017, 13:52 [IST]\nകൊച്ചി: നടി ആക്രമിക്കപ്പെട്ട സംഭവത്തിന് പിന്നിലെ 'മാഡം' ആരെന്ന് വെളിപ്പെടുത്തുമെന്ന് പള്‍സര് സുനി പറഞ്ഞിരുന്നു. എന്നാല് സുനി അത് മാധ്യമങ്ങളോട് പറഞ്ഞില്ല. എന്നാല് സുനി ആരേയും പറ്റിക്കുക ആയിരുന്നില്ല എന്നാണ് ഇപ്പോള് പുറത്ത് വരുന്ന വിവരം.\nഇക്കാര്യങ്ങള് കേട്ടാല് ആരും ദിലീപിനെ പിന്തുണച്ച് പോകും!!! പിസി ജോര്‍ജ്ജിന്‍റെ എമണ്ടന് പോസ്റ്റ്; വടയക്ഷിണിയും പിന്നെ...\nഅങ്കമാലി കോടതിയില് ആ 'മാഡം' ആരെന്ന് വെളിപ്പെടുത്താനിരിക്കുകയായിരുന്നു സുനില് കുമാര്. പക്ഷേ, പോലീസ് ആ നീക്കത്തെ തന്ത്രപരമായി പൊളിക്കുകയായിരുന്നു. എന്തിന് വേണ്ടിയാണ് പോലീസ് ഇങ്ങനെ ഒരു നീക്കം നടത്തിയത് എന്ന സംശയം ഇപ്പോഴും ബാക്കിയാണ്.\nമാഡം ഒരു സിനിമ നടിയാണ് എന്ന് പള്‍സര് സുനി വ്യക്തമാക്കിയിട്ടുണ്ട്. ഒരു പ്രമുഖ സംവിധായകന്റെ ഭാര്യയാണ് ഇത് എന്ന രീതിയില് അഭ്യൂഹവും പരക്കുന്നുണ്ട്.\nകഴിഞ്ഞ ആഴ്ച ആയിരുന്നു മാഡത്തിന്റെ പേര് വെളിപ്പെടുത്തും എന്ന് സുനി മാധ്യമങ്ങളോട് പറഞ്ഞത്. വിഐപി പറഞ്ഞില്ലെങ്കില് അത് താന് തന്നെ വെളിപ്പെടുത്തും എന്നായിരുന്നു ഭീഷണി.\nദിലീപിനെ ആണ് പള്‍സര് സുനി 'വിഐപി' എന്ന് വിശേഷിച്ചത്. ദിലീപ് ഇക്കാര്യം വെളിപ്പെടുത്തിയില്ലെങ്കില് ഓഗസ്റ്റ് 16 ന് താന് തന്നെ വെളിപ്പെടുത്തും എന്നായിരുന്നു പറഞ്ഞത്.\nഎസിജെഎം കോടതിയില് എത്തിയപ്പോള്\nകൊച്ചി എസിജെഎം കോടതിയില് ആണ് ഓഗസ്റ്റ് 16 ന് പള്‍സര് സുനിയെ ആദ്യം ഹാജരാക്കിയത്. മാഡം ഒരു സിനിമ നടി തന്നെയാണെന്ന് അവിടെ വച്ച് സുനി മാധ്യമ പ്രവര്‍ത്തകരോട് ആവര്‍ത്തിച്ചു.\nഅങ്കമാലി കോടതിയില് മാഡത്തിന്റെ പേര് വെളിപ്പെടുത്തും എന്നും സുനില് കുമാര് പറഞ്ഞു. റിമാന്‍ഡ് കാലാവധി പൂര്‍ത്തിയായ സുനില് കുമാറിനെ അങ്കമാലി കോടതിയില് ഹാജരാക്കേണ്ടതുണ്ടായിരുന്നു.\nഎന്നാല് സുനില് കുമാറിനെ അങ്കമാലി കോടതിയില് ഹാജരാക്കാതെ ആയിരുന്നു പോലീസിന്റെ നീക്കം. നേരിട്ട് ഹാജരാക്കാതെ തന്നെ സുനിയുടെ റിമാന്‍ഡ് കാലാവധി നീട്ടിയ ഉത്തരവ് സ്വന്തമാക്കുകയും ചെയ്തു.\nപറയുമെന്ന് ഉറപ്പിച്ച് സുനി\nപോലീസിന്റെ തന്ത്രം ഇത്തവണ വിജയിച്ചെങ്കിലും പിന്‍മാറാന് പള്‍സര് സുനി ഒരുക്കമല്ല. അങ്കമാലി കോടതിയില് താന് ഇക്കാര്യം വെളിപ്പെടുത്തും എന്ന് കാക്കനാട് സബ് ജയിലില് എത്തിച്ച സമയത്തും സുനില് കുമാര് മാധ്യമങ്ങളോട് പറഞ്ഞു.\nദിലീപിന്റെ ജാമ്യാപേക്ഷ ഹൈക്കോടതി ഓഗസ്റ്റ് 18 ന് പരിഗണിക്കാന് ഇരിക്കുകയാണ്. ജാമ്യാപേക്ഷയില് ദിലീപ് ഉന്നയിച്ച ആരോപണങ്ങളെ ഖണ്ഡിക്കാന് ശക്തമായ സത്യവാങ്മൂലം പോലീസ് തയ്യാറാക്കിക്കഴിഞ്ഞു.\nഅതിന് മുമ്പ് അറസ്റ്റോ?\nദിലീപിന്റെ ജാമ്യാപേക്ഷ ഹൈക്കോടതി പരിഗണിക്കുന്നതിന് മുമ്പ് കൂടുതല് അറസ്റ്റുകള് ഉണ്ടായേക്കും എന്നും സൂചനകളുണ്ട്. ഒരുപക്ഷേ, മാഡം തന്നെ അറസ്റ്റിലായേക്കാനുള്ള സാധ്യതകളും ഉണ്ട്.\nവന് സ്രാവ് ആര്?\nദിലീപും മാഡവും അല്ലാതെ മറ്റൊരു 'വന് സ്രാവ്' കൂടി നടി ആക്രമിക്കപ്പെട്ട കേസില് ഉണ്ട് എന്നാണ് പള്‍സര് സുനി പറഞ്ഞിട്ടുള്ളത്. അത് സംബന്ധിച്ച് അന്വേഷണവും പുരോഗമിക്കുകയാണ് എന്നാണ് റിപ്പോര്‍ട്ട്.\nനടി ആക്രമിക്കപ്പെട്ട സംഭവത്തില് മറ്റ് ചില നടിമാരുടെ പേരുകള് സുനില് കുമാര് തന്നോട് വെളിപ്പെടുത്തിയിട്ടുണ്ട് എന്നാണ് സുനിയുടെ അഭിഭാഷകനായ ആളൂര് പറയുന്നത്. എന്നാല് ആ പേരുകള് താന് പുറത്ത് പറയില്ലെന്നും ആളൂര് വ്യക്തമാക്കിയിട്ടുണ്ട്.\nAttack against actress: Will reveal the name of Madam at Angamali Court, says Pulsar Suni.


ചൂടന് രംഗങ്ങള് കൊണ്ട് സമ്പന്നം, വീണ്ടും ആര്‍ഡിഎക്‌സിന്റെ ട്രെയിലര്! പായല് രജ്പുത് മിന്നിക്കും-Oneindia-Filmi News-Malayalam-WSFDV\nOneindia | 11th Sep, 2019 11:12 AM\nതെന്നിന്ത്യന് സിനിമാലോകത്ത് വളരെ ചര്‍ച്ചയായ സിനിമയാണ് ആര്‍ഡിഎക്സ് ലവ്. തെലുങ്കില് നിന്നുമൊരുക്കുന്ന ചിത്രത്തില് നിന്നും ദിവസങ്ങള്‍ക്ക് മുന്‍പ് പുറത്ത് വന്ന ട്രെയിലര് വലിയ വിമര്‍ശനങ്ങള്‍ക്ക് കാരണമായിരുന്നു. ലൈംഗികതയുടെ അതിപ്രസരവുമായിട്ടാണ് ട്രെയിലര് എത്തിയത്. വീണ്ടും സിനിമയില് നിന്നും മറ്റൊരു ട്രെയിലര് കൂടി എത്തിയിരിക്കുകയാണ്.\nടീസറില് കാണിച്ചിരുന്നത് പോലെ അല്ലാതെ ഇത്തവണ ആക്ഷന് രംഗങ്ങള്‍ക്ക് പ്രധാന്യമൊരുക്കിയാണ് ട്രെയിലര് എത്തിയിരിക്കുന്നത്. നായിക പായല് രജ്പുതിന്റെ അടക്കം ദൃശ്യങ്ങള് ട്രെയിലര് ഉള്‍പ്പെടുത്തിയിട്ടുണ്ട്. ലൈംഗിക ബന്ധത്തില് ഏര്‍പ്പെടുമ്പോള് മുന്‍കരുതല് സ്വീകരിക്കണമെന്ന് സൂചിപ്പിച്ച് കൊണ്ടാണ് ആദ്യം ട്രെയിലര് പുറത്ത് വിട്ടത്. ഇതോടെ സിനിമയെ കുറിച്ചുള്ള മുന്‍വിധികളും ആരാധകര് പങ്കുവെച്ചു.\nഎന്നാല് പുതിയ ട്രെയിലര് കണ്ടതോടെ സിനിമയെ കുറിച്ചുള്ള ആകാംഷകളും വര്‍ദ്ധിച്ചു. സെന്‍സര് ബോര്‍ഡിന്റെ എ സര്‍ട്ടിഫിക്കറ്റാണ് ആര്‍ഡിഎക്സ് ലവിന് കിട്ടിയിരിക്കുന്നത്. ശങ്കര് ഭാനു സംവിധാനം ചെയ്യുന്ന ചിത്രത്തില് പായല് രജ്പുത്, തേജ് കഞ്ചര്‍ല, എന്നിവരാണ് നായിക, നായകന്മാരായി അഭിനയിക്കുന്നത്. സരേഷ്, സി കല്യണ്, നഗിനിഡു. ആദിത്യ മേനോന്, തുളസി എന്നിവരാണ് മറ്റ് താരങ്ങള്.


ഹര്‍ത്താലില് സംസ്ഥാനത്ത് അങ്ങിങ്ങ് അക്രമം; 278 പേര് കസ്റ്റഡിയില്, 184 പേര് കരുതല് തടങ്കലില് |\nThiruvananthapuram, First Published 17, Dec 2019, 12:52 PM\nകണ്ണൂരിൽ ദേശീയപാത ഉപരോധിച്ച വെൽഫയർ പാർട്ടി പ്രവർത്തകരെ പൊലീസ് അറസ്റ്റ് ചെയ്ത് നീക്കി. കാൾടെക്സ് ജംഗ്ഷനിൽ ഹർത്താൽ അനുകൂലികൾ ലോറി തടഞ്ഞു താക്കോൽ ഊരിയെടുത്ത് ഓടി.\nകോഴിക്കോട്: പൗരത്വ ഭേദഗതി നിയമത്തില് പ്രതിഷേധിച്ച് സംസ്ഥാനത്ത് വിവിധ സംഘടനകള് ആഹ്വാനം ചെയ്ത ഹര്‍ത്താലില് അങ്ങിങ്ങ് അക്രമം. പലയിടത്തും കെഎസ്ആര്‍ടിസി ബസുകള്‍ക്ക് നേരെ കല്ലേറുണ്ടായി. അക്രമസംഭവങ്ങളുമായി ബന്ധപ്പെട്ട് സംസ്ഥാനത്താകെ 278 പേരെ പൊലീസ് കസ്റ്റഡിയിലെത്തു. 184 പേര് കരുതല് തടങ്കലിലാണ്.\nവെല്‍ഫെയര്‍പാര്‍ട്ടി, എസ്ഡിപിഐ, പോരാട്ടം തുടങ്ങിയ സംഘടനകള് ആഹ്വാനം ചെയ്ത ഹര്‍ത്താല് ഭാഗികമായിരുന്നെങ്കിലും അക്രമങ്ങള്‍ക്ക് കുറവുണ്ടായില്ല. വടക്കന് കേരളത്തിലായിരുന്നു അക്രമങ്ങള് കൂടുതല്. കടകള് നിര്‍ബന്ധിച്ച് അടപ്പിച്ച സമരക്കാര് പലയിടത്തും കെഎസ്ആര്‍ടിസി ബസുകള്‍ക്ക് നേരെ കല്ലേറ് നടത്തി. പാലക്കാട്ടും വയനാട്ടിലും കോഴിക്കോട്ടും കെഎസ്ആര്‍ടിസി ബസുകള്‍ക്ക് നേരെ കല്ലേറുണ്ടായി. വയനാട് പുൽപ്പള്ളിയിലും വെള്ളമുണ്ടയിലും കെഎസ്ആര്‍ടിസി ബസുകളുടെ ചില്ലുകള് കല്ലേറില് തകര്‍ന്നു. കൊല്ലത്തും ആലുവ കുട്ടമശ്ശേരിയിലും കെഎസ്ആര്‍ടിസി ബസിന് നേരെ കല്ലേറുണ്ടായി.\nതിരുവനന്തപുരത്തെ തമ്പാനൂരിൽ എസ്ഡിപിഐ പ്രവർത്തകർ നടത്തിയ മാർച്ചിനിടെയുണ്ടായ കല്ലേറിൽ വഴിയാത്രക്കാരന് പരിക്കേറ്റു. ഹർത്താലനുകൂലികൾ സെക്രട്ടറിയേറ്റിലേക്ക് നടത്തിയ മാർച്ചിലും സംഘർഷമുണ്ടായി. പൊലീസ് ജലപീരങ്കി പ്രയോഗിച്ചു. കോഴിക്കോട് കെഎസ്ആര്‍ടിസി ഡിപ്പോയിലേക്ക് മാര്‍ച്ച് നടത്തിയ ഒരു സംഘം വിദ്യാര്‍ത്ഥിനികളെ പൊലീസ് കസ്റ്റഡിയിലെടുത്തു. മണ്ണാഞ്ചേരിയിലും മുഹമ്മയിലും കെഎസ്ആർടിസി ബസിന്റെ താക്കോൽ ഹർത്താൽ അനുകൂലികൾ ഊരിയെടുത്തു. കോട്ടയം ഈരാറ്റുപേട്ടയിൽ ബസ് തടഞ്ഞ സമരാനുകൂലികളെ അറസ്റ്റ് ചെയ്ത് നീക്കി.\nകണ്ണൂരിൽ ദേശീയപാത ഉപരോധിച്ച വെൽഫയർ പാർട്ടി പ്രവർത്തകരെ പൊലീസ് അറസ്റ്റ് ചെയ്ത് നീക്കി. കാൾടെക്സ് ജംഗ്ഷനിൽ ഹർത്താൽ അനുകൂലികൾ ലോറി തടഞ്ഞു താക്കോൽ ഊരിയെടുത്ത് ഓടി. കോഴിക്കോട് കുറ്റ്യാടിയിലും കക്കോടിയിലും കടകള് അടപ്പിക്കാനിറങ്ങിയ സമരക്കാർക്ക് നേരെ പൊലീസ് ലാത്തിവീശി. കോഴിക്കോട്ട് പോരാട്ടം നേതാവ് ഗ്രോ വാസുവിനെയെും തളിപ്പറമ്പിൽ ക്യാമ്പസ് ഫ്രണ്ട് നേതാവ് അബൂബക്കറിനെയും പൊലീസ് അറസ്റ്റ് ചെയ്തു. മലപ്പുറത്ത് വിവിധയിടങ്ങളിലായി 17 പേരും കോഴിക്കോട് 20ലേറെ പോരും കരുതല് തടങ്കലിലുണ്ട്. സംസ്ഥാനത്താകെ 184 പേര് കരുതല് തടങ്കലിലാണ്. അതേസമയം, സംസ്ഥാനത്ത് പരീക്ഷകളെല്ലാം മുൻനിശ്ചയിച്ച പ്രകാരം തന്നെ നടന്നു. എന്നാല്, ഓഫീസുകളിലും വിദ്യാഭ്യാസ സ്ഥാപനങ്ങളിലും ഹാജർ കുറവാണ്.\nരാവിലെ ആറ് മണി മുതല് വൈകിട്ട് ആറ് മണി വരെയാണ് ഹര്‍ത്താല് പ്രഖ്യാപിച്ചിരിക്കുന്നത്. വെല്‍ഫയര് പാര്‍ട്ടി, എസ്‍ഡിപിഐ, ബിഎസ്പി, ഡിഎച്ച്ആര്‍എം, പോരാട്ടം തുടങ്ങിയ സംഘടനകളാണ് ഇന്നത്തെ ഹര്‍ത്താലിന് ആഹ്വാനം ചെയ്തത്.\nLast Updated 17, Dec 2019, 12:54 PM\nഅപൂര്‍വങ്ങളില് അപൂര്‍വം; ചരിത്രനേട്ടത്തിലെത്തുന്ന രണ്ടാം താരമായി ഗെയ്‌ല്


ആ സങ്കടം മുഖ്യമന്ത്രി കണ്ടു; അഞ്ച് വർഷം മുമ്പ് കാണാതായ മകനെ 10 ദിവസത്തിനുള്ളിൽ മാതാപിതാക്കളുടെ മുന്നിലെത്തിച്ചു|cm pinarayi congrats kerala police for find outamissing man from tamilnadu– News18 Malayalam\nആ സങ്കടം മുഖ്യമന്ത്രി കണ്ടു; അഞ്ച് വർഷം മുമ്പ് കാണാതായ മകനെ 10 ദിവസത്തിനുള്ളിൽ മാതാപിതാക്കളുടെ മുന്നിലെത്തിച്ചു\n'സോറി, ഞാൻ കൈ കഴുകിയിട്ട് 10 വർഷമായി': ടെലിവിഷൻ അവതാരകന്റെ വെളിപ്പെടുത്തൽ\nഊർജിതമായ അന്വേഷണത്തിനൊടുവിൽ 30കാരനായ സന്ദീപിനെ തമിഴ്നാട്ടിൽനിന്ന് കേരള പൊലീസ് കണ്ടെത്തി\nUpdated: January 29, 2019, 9:25 PM IST\nകണ്ണൂർ: പത്ത് ദിവസം മുമ്പാണ് ധർമടത്തെ സതീശൻ-ദീപ ദമ്പതികൾ മുഖ്യമന്ത്രിയെ കണ്ട് ഒരു പരാതി നൽകിയത്. അവരുടെ മകൻ സന്ദീപിനെ കാണാതായിട്ട് അഞ്ച് വർഷമായി. സ്വന്തം മണ്ഡലത്തിലെ വോട്ടറുടെ പരാതി വെറുതെ വിടാൻ മുഖ്യമന്ത്രിക്ക് സാധിക്കില്ലല്ലോ. തനിക്ക് ലഭിച്ച് നിവേദനം മുഖ്യമന്ത്രി പൊലീസിന് കൈമാറി. ഊർജിതമായ അന്വേഷണത്തിനൊടുവിൽ 30കാരനായ സന്ദീപിനെ തമിഴ്നാട്ടിൽനിന്ന് കേരള പൊലീസ് കണ്ടെത്തി. സന്ദീപിനെ തിരികെ ജന്മനാട്ടിൽ എത്തിക്കുകയും ചെയ്തു.\nമുഖ്യമന്ത്രി പിണറായി വിജയൻ തന്നെയാണ് ഇക്കാര്യം ഫേസ്ബുക്കിലൂടെ പങ്കുവെച്ചത്. മാതാപിതാക്കളുടെയും കുടുംബാംഗങ്ങളുടെയും സന്തോഷത്തിൽ പങ്കുചേർന്ന മുഖ്യമന്ത്രി അന്വേഷണ സംഘത്തെ അഭിനന്ദിക്കുകയും ചെയ്തു.\nബാലഭാസ്ക്കറിന്‍റെ മരണം ക്രൈംബ്രാഞ്ച് അന്വേഷിക്കും\nഅഞ്ച് വർഷം മുമ്പ് കാണാതായ മകനെ എത്രയും വേഗം കണ്ടെത്താൻ സഹായിക്കണമെന്ന ധർമടത്തെ സതീശൻ - ദീപ ദമ്പതികളുടെ നിവേദനം 10 ദിവസം മുമ്പാണ് എനിക്ക് കിട്ടിയത്. അത് ഉടൻ പൊലീസിന് കൈമാറി. അവരുടെ ഊർജിതമായ അന്വേഷണത്തിനൊടുവിൽ 30കാരനായ സന്ദീപിനെ തമിഴ്നാട്ടിൽ വെച്ച് കണ്ടെത്തി. മാതാപിതാക്കളുടെയും കുടുംബാംഗങ്ങളുടെയും സന്തോഷത്തിൽ പങ്ക് ചേരുന്നു. അന്വേഷണ സംഘത്തിന് അഭിനന്ദനങ്ങൾ.


ഐഎന്‍എക്‌സ് മീഡിയ കേസ്, ചിദംബരത്തിന് ജാമ്യമില്ല, മുഖ്യ സൂത്രധാരനെന്ന് ദില്ലി ഹൈക്കോടതി!! | delhi hc denies bail to chidambaram in inx media case - Malayalam Oneindia\nPublished: November 15 2019, 16:56 [IST]\nദില്ലി: ഐഎന്‍എക്‌സ് മീഡിയ കേസില് മുന് ധനമന്ത്രി പി ചിദംബരത്തിന് ജാമ്യമില്ല. അദ്ദേഹത്തിന്റെ ജാമ്യാപേക്ഷ ദില്ലി ഹൈക്കോടതി തള്ളി. ചിദംബരത്തിന്റെയും എന്‍ഫോഴ്‌സ്‌മെന്റിന്റെയും വാദങ്ങള് കേട്ട ശേഷമാണ് ജാമ്യാപേക്ഷ തള്ളിയത്. ഒക്ടോബര് 16നാണ് കേസില് ചിദംബരം അറസ്റ്റിലാവുന്നത്. നേരത്തെ ഇതേ കേസില് സിബിഐ ഓഗസ്റ്റ് 21ന് ചിദംബരത്തെ അറസ്റ്റ് ചെയ്തിരുന്നു. അതില് ഒക്ടോബര് 22ന് ചിദംബരത്തിന് ജാമ്യം ലഭിച്ചിരുന്നു.\nചിദംബരത്തിന് ജാമ്യം നല്‍കുന്നത് സമൂഹത്തിന് തെറ്റായ സന്ദേശം നല്‍കുമെന്ന് കോടതി വ്യക്തമാക്കി. ചിദംബരം 85 ദിവസമായി കസ്റ്റഡിയിലും ജയിലിലുമായി തുടരുകയാണ്. മുന് ധനമന്ത്രിക്കെതിരെയുള്ള ആരോപണങ്ങള് ഗുരുതരമാണെന്ന് ജസ്റ്റിസ് സുരേഷ് കെയ്ത് പറഞ്ഞു. ചിദംബരം അഴിമതിയില് മുഖ്യ സൂത്രധാരനും നിര്‍ണായക പങ്കുവഹിച്ചെന്നും സംശയിക്കപ്പെടുന്നുണ്ടെന്ന് അദ്ദേഹം പറഞ്ഞു. അതുകൊണ്ട് തന്നെ ഗുരുതര സ്വഭാവമുള്ള കേസാണ് ഇതെന്നും അദ്ദേഹം പറഞ്ഞു.\nനേരത്തെ ഇതേ കേസിലെ ജാമ്യാപേക്ഷയില് വാദം കേള്‍ക്കുന്നത് ഹൈക്കോടതി അവസാനിപ്പിച്ചിരുന്നു. കേന്ദ്രത്തിന് വേണ്ടി ഹാജരായ തുഷാര് മേത്ത ചിദംബരത്തിന് ജാമ്യം അനുവദിക്കരുതെന്ന് ശക്തമായി വാദിച്ചു. മുന്നില് കാണുന്നതിനേക്കാള് എത്രയോ ഗുരുതരമായ കേസാണ് ചിദംബരത്തിനെതിരെയുള്ളതെന്ന് മേത്ത കോടതിയെ അറിയിച്ചു. സാമ്പത്തിക തട്ടിപ്പ് വളരെ ഗുരുതരമായ കുറ്റമാണെന്നും സോളിസിറ്റര് ജനറല് കൂടിയായി മേത്ത പറഞ്ഞു.\nഅതേസമയം ചിദംബരത്തിന്റെ ജാമ്യാപേക്ഷയെ എതിര്‍ക്കുന്നത് ദുരുദേശപരമാണെന്ന് അദ്ദേഹത്തിന്റെ അഭിഭാഷകന് കബില് സിബല് പറഞ്ഞു. ചിദംബരത്തെ ജയിലില് തുടരാന് അനുവദിക്കുന്നത് അദ്ദേഹത്തിന്റെ ആരോഗ്യം മോശമാക്കുക എന്ന ലക്ഷ്യത്തോടെയാണ്. ഇതുവരെ ഏഴ് കിലോയോളം ഭാരം അദ്ദേഹത്തിന് കുറഞ്ഞെന്നും സിബല് പറഞ്ഞു. ജാമ്യത്തിനായി സുപ്രീം കോടതിയെ സമീപിക്കാനാണ് ചിദംബത്തിന്റെ തീരുമാനം.\np chidambaram delhi high court corruption arrest bail പി ചിദംബരം ദില്ലി ഹൈക്കോടതി അഴിമതി അറസ്റ്റ് ജാമ്യം\nStory first published: Friday, November 15, 2019, 16:56 [IST]


മെഡിക്കല് കോളജ് കോഴ: അന്വേഷണ റിപ്പോര്‍ട്ട് ബിജെപി വെട്ടിത്തിരുത്തി\nതിരുവനന്തപുരം: സ്വാശ്രയ മെഡിക്കല് കോളജിലേക്കു കൂടുതല് സീറ്റുകള് അനുവദിക്കാന് നേതാക്കള് കോടികള് കോഴ വാങ്ങിയെന്ന പാര്‍ട്ടി അന്വേഷണ കമ്മിഷന് റിപ്പോര്‍ട്ടില് നിന്നു വിവാദ ഭാഗങ്ങള് നീക്കം ചെയ്തതായി സൂചന. സംസ്ഥാന പ്രസിഡന്റിന്റെ സഹായിയുടെ പേര് റിപ്പോര്‍ട്ടില് നിന്നു വെട്ടിയതിനു പുറമെ, കോഴയായി തുക നല്‍കിയെന്നതു കണ്‍സല്‍റ്റന്‍സി ഫീസായി തിരുത്തുകയും ചെയ്തു.\nറിപ്പോര്‍ട്ട് ബിജെപി സംസ്ഥാന നേതൃത്വം കേന്ദ്ര നേതൃത്വത്തിനു സമര്‍പ്പിച്ചു. എന്നാല് തിരുത്തും മുന്‍പുള്ള റിപ്പോര്‍ട്ട് അന്വേഷണ കമ്മിഷനിലെ ഒരംഗം ദേശീയ അധ്യക്ഷന് അമിത് ഷായ്ക്കു കൈമാറിയതിനാല് ഇരു റിപ്പോര്‍ട്ടുകളിലെയും വൈരുദ്ധ്യം കേന്ദ്ര നേതൃത്വം അന്വേഷിക്കുമെന്നാണു വിവരം.\nറിപ്പോര്‍ട്ട് തിരുത്തുന്നതിലൂടെ, സംസ്ഥാന സര്‍ക്കാര് ആരംഭിച്ച വിജിലന്‍സ് അന്വേഷണവും നിഷ്ഫലമാകുമെന്നാണു പാര്‍ട്ടി സംസ്ഥാന നേതൃത്വത്തിനു ലഭിച്ച നിയമോപദേശം. ആദ്യം പുറത്തുവന്ന റിപ്പോര്‍ട്ട് വ്യാജമെന്നു വരുത്തിത്തീര്‍ക്കാനും സംസ്ഥാന നേതൃത്വത്തോടു ചേര്‍ന്നു നില്‍ക്കുന്നവര്‍ക്കെതിരെ നടപടി എടുക്കുന്നത് ഒഴിവാക്കാനും ഇതു സഹായിക്കും.\nസംസ്ഥാനത്തെ രണ്ടു പ്രമുഖ നേതാക്കള് നേരിട്ടു ഡല്‍ഹിയിലെത്തിയാണു തിരുത്തിയ റിപ്പോര്‍ട്ട് കൈമാറിയത്. അന്വേഷണ സമിതി അംഗമായ എ.കെ. നസീര് റജിസ്റ്റേര്‍ഡ് തപാലിലാണു റിപ്പോര്‍ട്ട് സംസ്ഥാന പ്രസിഡന്റ് കുമ്മനം രാജശേഖരനും രണ്ടു സംഘടനാ സെക്രട്ടറിമാര്‍ക്കും അയച്ചത്. ഇതിനു പുറമെ, റിപ്പോര്‍ട്ടിന്റെ പകര്‍പ്പ് തന്റെ സ്വന്തം ഇമെയില് വിലാസത്തില് നിന്ന് ആലുവയിലെ ഹോട്ടലിന്റെ ഓഫിസ് ഇമെയിലിലേക്കും അയച്ചിരുന്നു.\nറിപ്പോര്‍ട്ട് ചോര്‍ത്തല് അന്വേഷണം വന്നപ്പോള്, ഇതു കണ്ടെത്തുകയും നസീറാകാം വാര്‍ത്ത പുറത്തു വിട്ടതെന്നും സംശയം ഉയരുകയും ചെയ്തു. എന്നാല്, പ്രിന്റ് എടുക്കുന്നതിനായി മുകള്‍നിലയിലെ ഓഫിസില് നിന്ന് താഴത്തെ നിലയിലെ പ്രിന്റര് സൗകര്യമുള്ള കംപ്യൂട്ടറിലേക്കു മെയില് കൈമാറിയെന്നാണു നസീര് നല്‍കിയ വിശദീകരണം. ഇതോടെയാണ് അന്വേഷണം വി.വി.രാജേഷിലേക്കു തിരിഞ്ഞതും നടപടി ഉണ്ടായതും.


വ്യാജന്റെ കൊയ്ത്തുത്സവം | Vireal | Malayalam News | Manorama Online\nകെ. ടോണി ജോസ് March 04, 2020 10:59 PM IST\nചൈനയിൽ കോവിഡ് ബാധിതനെ പൊലീസ് പിടികൂടുന്നു എന്ന അടിക്കുറിപ്പോടെ പ്രചരിക്കുന്ന വിഡിയോയിൽ നിന്നുള്ള ദൃശ്യങ്ങൾ. ഇതു യഥാർഥത്തിൽ ചൈനീസ് പൊലീസിന്റെ മോക് ഡ്രിൽ ആണ്.\nവ്യാജവാർത്തകളുടെയും വിവരങ്ങളുടെയും വിളവെടുപ്പു കാലമാണ് കഴിഞ്ഞ ഏതാനും ആഴ്ചകളായി ലോകമാകെ. കോവിഡ് മുതൽ കലാപം വരെ വ്യാജന് ഇത്രയേറെ ‘പ്രിയമേറിയ’ ഒരു കാലമില്ല.\nചാണകത്തിൽ കുളിച്ചാൽ ‘രണ്ടുണ്ട് ’ കാര്യം!\nകോവിഡ് 19 എന്നു പിന്നീടു പേരിട്ട പുതിയ കൊറോണ വൈറസ് ചൈനയിലെ വുഹാനിൽ പടരുന്നതു സംബന്ധിച്ച ആദ്യ വാർത്തകൾ പുറത്തുവന്ന അന്നുമുതൽ അതെക്കുറിച്ചുള്ള വ്യാജവിവരങ്ങളും പ്രചരിച്ചു തുടങ്ങിയതാണ്; വുഹാനിലോ ചൈനയിലോ മാത്രമല്ല, ലോകമാകെ, ഇങ്ങു കേരളത്തിൽ വരെ. വൈറസ് ബാധ സംബന്ധിച്ചോ അതിനുള്ള പ്രതിവിധി സംബന്ധിച്ചോ വ്യാജ വിവരങ്ങൾ പ്രചരിപ്പിക്കുന്നവർക്കെതിരെ കേസെടുക്കുമെന്നു കേരള സർക്കാർ തന്നെ പത്രക്കുറിപ്പിറക്കി.\nകോവിഡിനെക്കുറിച്ചു പ്രചരിക്കുന്ന തെറ്റായ വിവരങ്ങൾ നേരിടാൻ ലോകാരോഗ്യ സംഘടന അവരുടെ വെബ്സൈറ്റിൽ പ്രത്യേക വിഭാഗം തന്നെ തുടങ്ങുകയും ചെയ്തു. www.who.int എന്ന സൈറ്റിൽ ഇതു കാണാം. ഒരു രോഗം പടർന്നുപിടിച്ചാലുടൻ അതിനെ പ്രതിരോധിക്കാനുള്ള മാർഗമെന്ന നിലയിൽ ഒരുനൂറു ഫോർവേഡുകൾ സമൂഹമാധ്യമങ്ങളിൽ വരും. രസം കുടിച്ചാൽ രോഗം മാറുമെന്നതു മുതൽ ചാണകത്തിൽ കുളിച്ചാൽ വൈറസ് പിടികൂടില്ലെന്നതു വരെയുള്ള പല പല വിവരങ്ങൾ. ആരോഗ്യപ്രവർത്തകരെ ഏറെ ആശങ്കാകുലരാക്കുന്നതാണ് ഇത്തരം ‘വ്യാജ വൈദ്യ’ ഫോർവേഡുകൾ. പലപ്പോഴും പ്രശസ്തമായ ആശുപത്രിയിലെ പ്രമുഖനായ ഡോക്ടർ പറഞ്ഞു എന്നൊക്കെയുള്ള രീതിയിലാകും ഇത്തരം വിവരങ്ങൾ ഫോണിൽ കിട്ടുക. ചിലപ്പോൾ, യുനിസെഫ്, നാസ തുടങ്ങിയ രാജ്യാന്തര ഏജൻസികളുടെ പേരിലും വരും.\nഡൽഹി കലാപത്തിനിടെ അംബേദ്കർ പ്രതിമ തകർക്കപ്പെട്ട നിലയിൽ എന്ന പേരിൽ പ്രചരിക്കുന്ന ചിത്രം. യഥാർഥത്തിൽ സംഭവമുണ്ടായത് ഉത്തർപ്രദേശിൽ.\nരോഗചികിത്സയുമായി ബന്ധപ്പെട്ട് ഒരു ഫോർവേഡ് മെസേജ് വാട്സാപ്പിലോ മറ്റേതെങ്കിലും രീതിയിലോ കയ്യിലെത്തിയാൽ സ്വീകരിക്കേണ്ട പ്രാഥമിക നടപടി ഇതാണ്: അവിശ്വസിക്കുക. ഒരു ആധികാരികതയുമില്ലാത്ത ഇത്തരം ഉപദേശങ്ങൾ കേട്ടു ചാണകത്തിൽ കുളിച്ചാൽ ദുർഗന്ധം മാറില്ലെന്നു മാത്രമല്ല, കാറ്റുപോകാനും സാധ്യതയുണ്ട്!\nതൊടരുത്, വിദ്വേഷത്തിന്റെ വൈറസുകളാണ്\nഡൽഹി കലാപത്തിന്റെ പേരിൽ നാട്ടിൽ ഇപ്പോഴും പ്രചരിച്ചുകൊണ്ടിരിക്കുന്ന വ്യാജ വിഡിയോകൾക്കും വിവരങ്ങൾക്കും കയ്യും കണക്കുമില്ല. അവ ഓരോന്നോരാന്നായി വിവരിക്കുക തന്നെ അസാധ്യമാണ്. അത്രയളവിലാണ് ‘വ്യാജൻ’ പ്രചരിച്ചത്.\nമറ്റു സ്ഥലങ്ങളിൽ മുൻപ് നടന്നിട്ടുള്ള പല ക്രൂരതകളുടെയും ചിത്രങ്ങളോ വിഡിയോകളോ ഡൽഹി കലാപകാലത്തുണ്ടായതാണ് എന്ന വ്യാജ വിവരണത്തോടെയോ അടിക്കുറിപ്പോടെയോ പ്രചരിപ്പിക്കുക, യഥാർഥത്തിൽ കലാപകാലത്തുണ്ടായ സംഭവങ്ങളുടെ ചിത്രീകരണങ്ങൾ എഡിറ്റ് ചെയ്ത് ചില ഭാഗങ്ങൾ മാത്രമായി പ്രത്യേക വിഭാഗങ്ങൾക്കെതിരായി പ്രചരിപ്പിക്കുക തുടങ്ങി പല രീതിയിലാണ് വ്യാജനെ ഇറക്കിവിടുക. ഉത്തർപ്രദേശിലും ബിഹാറിലും ഒഡീഷയിലും മാത്രമല്ല, ബംഗ്ലദേശിലും പാക്കിസ്ഥാനിലും വരെ പണ്ടുണ്ടായ സംഭവങ്ങളുടെ വിഡിയോകളും ചിത്രങ്ങളും ഇത്തരത്തിൽ വ്യാപകമായി പ്രചരിപ്പിക്കപ്പെട്ടു.\nഇവയുടെയെല്ലാം ഉദ്ദേശ്യം ഒന്നു മാത്രം– വർഗീയ വിദ്വേഷം പടർത്തുക. കലാപകാലങ്ങളിൽ ഫോർവേഡ് ചെയ്തു കിട്ടുന്ന ഇത്തരം വിഡിയോകളും സന്ദേശങ്ങളും സംബന്ധിച്ചു സ്വീകരിക്കേണ്ട പ്രാഥമിക നടപടി ഇതാണ്: ഡിലീറ്റ് ചെയ്യുക. ദുഷ്ടലാക്കോടെയുള്ള ഇത്തരം സന്ദേശങ്ങൾ വിശ്വസിച്ചു പ്രചരിപ്പിച്ചാൽ കേസിൽപെടുമെന്നു മാത്രമല്ല, നാടു കത്താനുമിടയുണ്ട്.\nകൊല്ലത്തെ ദേവനന്ദയുടെ മരണം നമ്മുടെയെല്ലാം നോവായിത്തുടരുകയാണ് ഇപ്പോഴും. ഡാൻസിലൊക്കെ മിടുക്കിയായിരുന്നു ദേവനന്ദ. പക്ഷേ ഇപ്പോൾ, ദേവനന്ദ പാടുന്നതെന്ന പേരിൽ വാട്സാപ്പിലും ഫെയ്സ്ബുക്കിലുമൊക്കെ പ്രചരിക്കുന്ന ഒരു വിഡിയോ ഉണ്ട്. മരിച്ചുപോയ ദേവനന്ദയല്ല, അതേ പേരിലുള്ള മറ്റൊരു കുട്ടിയാണ് ആ വിഡിയോയിൽ പാടുന്നത്. വിഡിയോ പ്രചരിപ്പിക്കുന്നതിനെതിരെ ആ കുട്ടിയുടെ അച്ഛൻ പൊലീസിൽ പരാതിയും നൽകിയിട്ടുണ്ട്.\nKollam Devananda Missing


അന്താരാഷ്ട്ര ബഹിരാകാശ നിലയം കാണാം – LUCA\nഅന്താരാഷ്ട്ര ബഹിരാകാശ നിലയം കാണാം\nScrolling News അമച്വർ അസ്ട്രോണമി കോഴ്സ്\nഅന്താരാഷ്ട്ര ബഹിരാകാശനിലയം ഈ മാസവും കേരളത്തിനു മുകളിൽ! ജൂലൈ മാസം രാത്രിയും രാവിലെയും ഒക്കെ അന്താരാഷ്ട്ര ബഹിരാകാശനിലയം കാണാൻ അവസരമുണ്ട്.\nജൂലൈ 13ന്. അതായത് തിങ്കളാഴ്ച വൈകിട്ട് ആണ് ഏറ്റവും നന്നായി ഇത്തവണ ബഹിരാകാശനിലയം കാണാൻ കഴിയുക. വൈകിട്ട് 7.44ന് ആറ് മിനിറ്റോളം നിലയം ആകാശത്ത് പ്രത്യക്ഷപ്പെടും. തെക്കുദിക്കിൽ ചക്രവാളത്തോടു ചേ‍ർന്ന് കണ്ടുതുടങ്ങും. വടക്കുകിഴക്ക് ആയി ചക്രവാളത്തിൽ അസ്തമിക്കും. 75ഡിഗ്രിവരെ ഉയരത്തിലെത്തും എന്നതിനാൽ വളരെ നന്നായി കാണാൻ കഴിയും. കേരളത്തിൽ എല്ലായിടത്തും ഒരുപോലെ മഴയൊന്നും പെയ്യാത്തതിനാൽ പലയിടത്തും ഈ കാഴ്ച കാണാൻ കഴിയും.\nഅന്നുതന്നെ വൈകിട്ടും കാണാം. പക്ഷേ പരമാവധി ഉയരം 20ഡിഗ്രി മാത്രമാവും. 7.02ന് വടക്കുദിക്കിൽ 20ഡിഗ്രി ഉയരത്തിൽ പ്രത്യക്ഷപ്പെട്ട് ഏതാണ്ട് വടക്കുകിഴക്ക് ആയി അസ്തമിക്കും.\nജൂലൈ 17നു രാവിലെ5മിനിറ്റുവരെ കാണാം. അതിരാവിലെ 4.54ന് നോക്കണം. വടക്കുദിക്കിൽ 10ഡിഗ്രി ഉയരത്തിൽ പ്രത്യക്ഷപ്പെടും. 20ഡിഗ്രിവരെ മാത്രമാവും ഉയരുക. കിഴക്കുദിക്കിലായി അസ്തമിക്കും.\nജൂലൈ 18ന് രാവിലെ 5.42മുതൽ 5മിനിറ്റ് കാണാം. പടിഞ്ഞാറായി വെറും 11ഡിഗ്രി ഉയരത്തിൽ കണ്ടുതുടങ്ങും. 27ഡിഗ്രിവരെ ഉയരും. തെക്കുദിക്കിൽ അസ്തമിക്കും.\nജൂലൈ 19ന് മികച്ച രീതിയിൽ കാണാൻ കിട്ടുന്ന അവസരമാണ്. പക്ഷേ അതിരാവിലെ നോക്കണം. 4.55 മുതൽ വടക്കുപടിഞ്ഞാറായി 29ഡിഗ്രി ഉയരത്തിലാവും പ്രത്യക്ഷപ്പെടുക. 70ഡിഗ്രിവരെ ഉയരും. അതിനാൽ നന്നായി കാണാം. തെക്കുദിക്കിലായി അസ്തമിക്കും.\nമറ്റു ദിവസങ്ങളിലെ കാഴ്ചയ്ക്ക് ചാർട്ടു നോക്കുക.\nലേഖകന്റെ ശാസ്ത്രബ്ലോഗ് : www.nscience.in\nകേരളത്തില് നിന്ന് അന്താരാഷ്ട്ര ബഹിരാകാശ നിലയം എവിടെ എപ്പോള് കാണാം – വീഡിയോ\ninternational space station, ISS, അന്താരാഷ്ട്ര ബഹിരാകാശ നിലയം


India total covid case number covered 1 crore; decreased daily covid numbers in india | ഇന്ത്യയില് കൊവിഡ് രോഗികളുടെ എണ്ണം 1കോടി കടന്നു; പ്രതിദിന കോവിഡ് രോഗികളുടെ എണ്ണത്തില് കുറവ് - Malayalam Oneindia\n3 min ago ബലാത്സംഗ കേസിലെ പ്രതിയോട് ഇരയെ വിവാഹം കഴിക്കാന് പറഞ്ഞിട്ടില്ല; വിശദീകരണവുമായി ചീഫ് ജസ്റ്റിസ്\n14 min ago മലപ്പുറത്ത് പോരാട്ടം കനക്കും; എപി അബ്ദുള്ളക്കുട്ടി ബിജെപി സ്ഥാനാര്‍ഥി, മുസ്ലിം ലീഗ് സാധ്യത ഇങ്ങനെ...\n58 min ago ട്വന്‍റി-ട്വന്‍റിക്ക് പിന്തുണ പ്രഖ്യാപിച്ച് ശ്രീനിവാസന്; സ്ഥാനാര്‍ത്ഥിയാവുമോ, നിലപാടറിയിച്ച് താരം\nUpdated: Sat, Dec 19, 2020, 15:10 [IST]\nന്യൂഡല്‍ഹി; ഇന്ത്യയില് മൊത്തം കോവിഡ് ബാധിതരുടെ എണ്ണം 1കോടി കവിഞ്ഞു. ഇന്ത്യയില് ആദ്യ കോവിഡ് രോഗം റിപ്പോര്‍ട്ട് ചെയ്‌ത് 10 മാസം പിന്നിടുമ്പോഴാണ് രാജ്യത്തെ മൊത്തം കോവിഡ് ബാധികരുടെ എണ്ണം ഒരു കോടി പിന്നിടുന്നത്. ഇന്ത്യക്ക് പുറമേ ലോകത്ത് യുഎസില് മാത്രമാണ് ഒരുകോടിക്കു മുകളില് കോവിഡ് രോഗികള് ഉള്ളത്. ലോകത്ത് ഏറ്റവും കൂടുതല് കോവിഡ് രോഗബാധിരുള്ള രാജ്യങ്ങളില് രണ്ടാം സ്ഥാനത്താണ് ഇന്ത്യ. ഒന്നാമത് യുഎസും മൂന്നാം സ്ഥാനത്ത് ബ്രസീലുമാണ്.\nഇന്ത്യയില് എല്ലാ സംസ്ഥാനങ്ങളിലും കോവിഡ് രോഗം റിപ്പോര്‍ട്ട് ചെയ്‌തെങ്കിലും, ചില ജില്ലകളിലാണ് കോവിഡ് രോഗം പടര്‍ന്നു പിടിച്ചത്. 700ലധികം ജില്ലകള് ഉള്ള ഇന്ത്യയില് 50 ശതമാനവും കോവിഡ് കേസുകള് റിപ്പോര്‍ട്ട് ചെയ്‌തത് 47 ജില്ലകളില് ആണ്. മാഹാരാഷ്ട്ര, കര്‍ണാടക ആന്ധ്രാ പ്രദേശ്, തമിഴ്‌നാട്, കേരള, ഡല്‍ഹി എന്നീ സംസ്ഥാനങ്ങളാലാണ് രാജ്യത്ത് ഏറ്റവും കൂടുതല് കോവിഡ് രോഗം റിപ്പോര്‍ട്ട് ചെയ്യപ്പെട്ടിരിക്കുന്നത്.\nഇന്ത്യയില് ഏറ്റവും കൂടുതല് കോവിഡ് ബാധിതരുള്ള സംസ്ഥാനം മഹാരാഷ്ട്രയാണ്. 18,88,767 പേര് ഇതുവരെ സംസ്ഥാനത്ത് കോവിഡ് രോഗം സ്ഥിരീകരിച്ചത്. നിലവില് 60,352 പേരാണ് ചകിത്സയില് ഉള്ളത്. 17,78,722 പേര് രോഗമുക്തരായി. 94.25%മാണ് മാഹാരാഷ്ട്ര.ിലെ രോഗമുക്തി നിരക്ക്. ഇതുവരെ 48574 പേര്‍ക്ക് രോഗം ബാധിച്ച് മരിച്ചു. 2.6 ശതമാനമാണ് സംസ്ഥാനത്തെ മരണനിരക്ക്. കോവിഡ് ബാധിച്ച് ഏറ്റവും കൂടുതല് പേര് മരണപ്പെട്ടതും മഹാരാഷ്ട്രയിലാണ്. നിലവില് 1.2 കോടിയിലധികം ആളുകള്‍ക്ക് കോവിഡ് ടെസ്‌റ്റ് നടത്തി.\nകോവിഡ് ബാധിരുടെ എണ്ണത്തില് രണ്ടാം സ്ഥാനത്തുള്ള കര്‍ണാടകയില് 907123 പേര്‍ക്കാണ് ഇതുവരെ കോവിഡ് രോഗം ബാധിച്ചത്. 8,79,735 പേര് രോഗമുക്തി നേടി, നിലവില് 15,380 പേരാണ് സംസ്ഥാനത്ത് കോവിഡ് ബാധിച്ച് ചികിത്സയില് ഉള്ളത്. 97%മാണ് കര്‍ണാടകയിലെ കോവിഡ് രോഗ മുക്തി നിരക്ക്. 11989 പേര് ഇതുവരെ കോവിഡ് ബാധിച്ചു മരിച്ചു. 1.3 ശതമാനമാണ് മരണ നിരക്ക്.\nകോവിഡ് രോഗ ബാധിതരുടെ എണ്ണത്തില് മൂന്നാം സ്ഥാനത്തുള്ള ആന്ധ്രാപ്രദേശില് 8,77,806 പേര്‍ക്കാണ് ഇതുവരെ കോവിഡ് രോഗം സ്ഥിരീകരിച്ചത്. അതില് 8,66,369 പേര് കോവിഡ് രോഗത്തില് നിന്നും മുക്തി നേടി, നിലവില് 4377 പേര് മാത്രമാണ് നിലവില് ചികിത്സയിലുള്ളത്. 98.7 ശതമാനമാണ് സംസ്ഥാനത്തെ കോവിഡ് മുക്തി നിരക്ക്. ഇതുവരെ 7071 പേര് ആന്ധ്രാപ്രദേശില് കോവിഡ് ബാധിച്ച് മരിച്ചു.0.8 ശതമാനമാണ് മരണനിരക്ക്.\nരാജ്യത്തെ കോവിഡ് ബാധിതര് ഏറ്റവും കൂടുതലുള്ള സംസ്ഥാനങ്ങളില് നലാം സ്ഥാനത്താണ് തമിഴ്‌നാട്. 8,04,650 പേര്‍ക്കാണ് തമിഴ്‌നാട്ടില് കോവിഡ് രോഗം ബാധിച്ചത്. 7,82915 പേര് കോവിഡ് മുക്തരായി. നിലവില് 9781 പേരാണ് തമിഴ്‌നാട്ടില് കോവിഡ് ഗോഗം ബാധിച്ച് ചികിത്സയില് ഉള്ളത്. 11 954 പേര് ഇതുവരെ സംസ്ഥാനത്തെ കോവിഡ് ബാധിച്ച് മരിച്ചു. 97.3ശതമാനമാണ് തമിഴ്‌നാട്ടിലെ കോവിഡ് മുക്തി നിരക്ക്.\nഏറ്റവും കൂടുതല് കോവിഡ് ബാധിതരുള്ള ഇന്ത്യന് സംസ്ഥാനങ്ങളില് അഞ്ചാം സ്ഥാനത്തുള്ള കേരളത്തില് 6,93,866 പേര്‍ക്കാണ് ഇതുവരെ കോവിഡ് രോഗം ബാധിച്ചത്. ഇതില് 632065 പേര് കോവിഡ് മുക്തരായി. 58,895 പേരാണ് നിലവില് സംസ്ഥാനത്ത് കോവിഡ് ബാധിച്ച് ചിക്തസയില് ഉള്ളത്. 2758 പേര് കോരളത്തില് കോവിഡ് ബാധിച്ചു മരിച്ചു. 91.1 ശതമാനമാണ് കേരളത്തിലെ രോഗമുക്തി നിരക്ക്. സംസ്ഥാനങ്ങളില് മരണനിരക്ക് ഏറ്റവും കുറഞ്ഞ സംസ്ഥാനവുമാണ് കേരളം.നിലവില് പ്രതിദിനം ഏറ്റവും കൂടുതല് കോവിഡ് കേസുകള് റിപ്പോര്‍ട്ട് ചെയ്യുന്ന സംസ്ഥാനം കേരളമാണ്\nഈ സംസ്ഥാനങ്ങള്‍ക്കു പുറമേ രാജ്യതലസ്ഥാനമായ ദില്ലി, ഉത്തര്‍പ്രദേശ്, വെസ്റ്റ് ബംഗാള് , ഒഡീഷ, രാജസ്ഥാന് തെലുങ്കാന എന്നീ സംസ്ഥാനങ്ങളിലാണ് കോവിഡ് രോഗികള് കൂടുതലായുള്ളത്.\nരാജ്യത്ത് പ്രതിദിന കോവിഡ് ബാധിതരുടെ എണ്ണം കുറയുന്നു\nരാജ്യത്ത് കോവിഡ് ബാധിതരുടെ എണ്ണം ഒരു കോടി പിന്നിട്ടെങ്കിലും കഴിഞ്ഞ കുറച്ച് ദിവസങ്ങളായി രാജ്യത്തെ കോവിഡ് ബാധിതരുടെ എണ്ണത്തില് വലിയ കുറവുണ്ടെന്നാണ് പ്രതിദിന കണക്കുകള് സൂചിപ്പിക്കുന്നത്. കഴിഞ്ഞ സെപ്‌റ്റംബര് മാസത്തിലാണ് രാജ്യത്ത് കോവിഡ് വ്യാപനം വളരെ രൂക്ഷമായത്. ഈ സമയത്ത് പ്രതിദിനം 90000 ത്തിന് മുകളില് ആയിരുന്നു പുതിയ കേസുകള് റിപ്പോര്‍ട്ട് ചെയ്‌തത്. എന്നാല് സെപ്‌റ്റംബറിന് ശേഷം രാജ്യത്ത് കോവിഡ് കേസുകളുടെ എണ്ണം കുറഞ്ഞു വരുന്ന നിലയാണ് ഉണ്ടായത്. സെപ്‌റ്റംബര് മൂന്നാം വാരത്തില് 10 ലക്ഷത്തിലധികമായിരുന്നു സജീവമായ കോവിഡ് കോസുകളെങ്കില് ഇപ്പോള് അത് വെറും മൂന്ന് ലക്ഷം മാത്രമാണ്.കോവിഡ് രോഗം ബാധിച്ചു മരിക്കുന്നവരുടെ എണ്ണത്തില് മറ്റ് രാജ്യങ്ങളെ താരതമ്യം ചെയ്‌തു നോക്കിയാല് ഇന്ത്യയില് മരണനിരക്ക് വളരെ കുറവാണ്. സെപ്‌റ്റംബറില് ദിനംപ്രതി ആയിരത്തിലധികം മരണങ്ങള് റിപ്പോര്‍ട്ട് ചെയ്യപ്പെട്ടിരുന്നെങ്കിലും നിലവിലത് 400ല് താഴെയാണ് . ഇതുവരെ 1.44 ലക്ഷം പേരാണ് രാജ്യത്ത് കോവിഡ് ബാധിതരായി മരിച്ചത്.\ncoronavirus covid19 india death kerala maharashtra andhra pradesh karnataka tamil nadu ഇന്ത്യ കൊറോണവൈറസ് മഹാരാഷ്ട്ര കര്‍ണാടക\nIndia total covid case number covered 1 crore; decreased daily covid numbers in india


വീട്ടിലെ പ്രാരബ്ദം കാരണം പത്താം ക്ലാസില് പഠനം നിര്‍ത്തി; ഇപ്പോള് ജോലി പാഠപുസ്തക കവര് ഡിസൈന്\n25 May 2019 7:13 AM GMT\nപഠനത്തിനു ശേഷം പഠിച്ച ടെക്സ്റ്റ് ബുക്കുകളെ മിക്കവരും ഓര്‍ക്കാറില്ല. കാരണം വേറൊന്നുമല്ല. വിരസമായ അതിന്റെ പുറം ചട്ടകള് തന്നെ. എന്നാല് തമിഴ്നാട്ടില് അതിനൊരു മാറ്റമുണ്ടാകാന് പോവുകയാണ്.\nകതിര് എന്ന മുപ്പത്തി മൂന്നുകാരനാണ് ഈ മാറ്റത്തിനു പിന്നില്. വളരെ ആകര്‍ഷകമായാണ് പുസ്തകത്തിന്റെ പുറംചട്ട തയ്യാറാക്കുന്നത്. കുട്ടികള്‍ക്ക് പുസ്തകത്തിന്റെ പുറം കണ്ടാല് തന്നെ എന്താണ് തങ്ങള്‍ക്ക് പഠിക്കാനുള്ളതെന്ന് മനസിലാകുന്ന തരത്തിലാണ് ആവിഷ്ക്കരണം.\nതമിഴ് നാട്ടിലെ ഈറോഡിനടുത്തുള്ള ഒരു ചെറിയ ഗ്രാമത്തിലാണ് കതിരിന്റെ വീട്. പത്താംക്ലാസ് പഠനത്തിനു ശേഷം കലാരംഗത്തേക്കു തിരിയുകയായിരുന്നു കതിര്. ചിത്രരചനയോടുള്ള താല്‍പര്യമുണ്ടായിരുന്നെങ്കിലും വീട്ടിലെ പ്രാരാബ്ദവും അതിനൊരു കാരണമാണ്.\nപഠനം നിര്‍ത്തിയ ശേഷം പല തരത്തിലുള്ള ജോലികളും ചെയ്താണ് കതിര് മുന്നോട്ടു പോയത്. അപ്പോഴാണ് ഗ്രാഫിക് ഡിസൈനിങ് കോഴ്‌സിനെ പറ്റി കതിര് അറിയുന്നത്. 4000 രൂപയായിരുന്നു കോഴ്‌സ് ഫീ. എന്നാല് അത് കതിരിനെ സംബന്ധിച്ച് വലിയ തുകയായിരുന്നു. അതിനാല് തന്നെ ജോലി തുടരാന് കതിര് തീരുമാനിച്ചു. പല ജോലികളും ചെയ്യുന്നതിനിടയില് ഞാന് എന്റെ കഴിവുകള് തന്നെ മറന്നുകൊണ്ടിരിക്കുകയായിരുന്നു. ഒറ്റ രാത്രികൊണ്ട് ഒരാള്‍ക്കും ഒരു കലാകാരനാകാന് സാധിക്കില്ല. അതിന് ധാരാളം സമയമെടുക്കും. കതിര് പറയുന്നു.\nപഠനാവശ്യത്തിനുള്ള പണം തയ്യാറാക്കിയ ശേഷം കതിര് ഗ്രാഫിക്‌സ് പഠനത്തിനായി ചേര്‍ന്നു. ദിവസവും 20 കിലോമീറ്റര് സഞ്ചരിച്ചാണ് കതിര് ക്ലാസുകള്‍ക്കെത്തിയിരുന്നത്. പഠനവും ജോലിയും കതിര് ഒപ്പം തന്നെ കൊണ്ടുപോയി.\nകതിരിന്റെ വരകള് ഇഷ്ടപ്പെട്ട ഒരു കലാകാരന് അയാള്‍ക്ക് ഒരു മാഗസീനിന്റെ കവര് ഡിസൈനറായി ജോലി വാങ്ങിക്കൊടുത്തു. അത് കതിരിന്റെ ജീവിതത്തില് വലിയ വഴിത്തിരിവായി. അങ്ങനെ 2018 ല് തമിഴ്‌നാട് ടെക്‌സ്റ്റ് ബുക്ക് കോര്‍പ്പറേഷനില് കതിരിന് ജോലി ലഭിച്ചു.\nനിര്‍ദ്ധനരായ കുട്ടികള്‍ക്കു വേണ്ടി ഒരു ആര്‍ട്ട് ക്ലാസ് തുടങ്ങാനും, തമിഴിന് പുതിയ ഫോണ്ട് സ്‌റ്റെലുകള് കണ്ടുപിടിക്കാനും കതിര് ആലോചിക്കുന്നുണ്ട്.\nRead More: സ്ത്രീ ശാക്തീകരണത്തിന്റ പ്രതീകമായി മഹാരാഷ്ട്രയിലെ ഒരു ലഘുഭക്ഷണ നിര്‍മ്മാണ യൂണിറ്റ്\nKathir tamilnadu text book